বংগ বিভাজন (১৯০৫ -১৯১১) আৰু স্বদেশী আন্দোলন - দশম শ্ৰেণী - সমাজ বিজ্ঞান - ইতিহাস - SEBA - Gorajan Goodluck Tutor Centre\nHome Class 10 class x HSLC SEBA social science সমাজ বিজ্ঞান বংগ বিভাজন (১৯০৫ -১৯১১) আৰু স্বদেশী আন্দোলন - দশম শ্ৰেণী - সমাজ বিজ্ঞান - ইতিহাস - SEBA\nবংগ বিভাজন (১৯০৫ -১৯১১) আৰু স্বদেশী আন্দোলন\nঅতি চমু উত্তৰৰ প্ৰশ্ন ঃ\n১/ বংগবিভাজন কোনগৰাকী ভাইচৰয়ৰ শাসনকালত সংঘটিত হৈছিল ?\nউত্তৰঃ ভায়চৰয় লৰ্ড নেথানিয়েল কাৰ্জনৰ শাসনকালত ৷\n২/ ১৯০৫ খ্ৰীষ্টাব্দৰ কোন তাৰিখে বংগ বিভাজন কাৰ্যকৰী হৈছিল ?\nউত্তৰঃ ১৬ অক্টোবৰ তাৰিখে ৷\n৩/ বিদেশী পণ্য বৰ্জনৰ প্ৰস্তাৱ কোনখন সভাত গ্ৰহণ কৰা হৈছিল ?\nউত্তৰঃ দিনাজপুৰৰ মহাৰাজৰ পৌৰোহিত্যত অনুষ্ঠিত দ্বিতীয়খন সভাত ৷\n৪/ স্বদেশী আন্দোলনৰ সময়ছোৱাত 'যুগান্তৰ' নামৰ সংবাদখন সম্পাদনা কোনে কৰিছিল ?\nউত্তৰঃ ভূপেন্দ্ৰনাথ দত্ত ৷\n৫/ বংগদেশত 'জাতীয় শিক্ষা পৰিষদ ' নামৰ অনুষ্ঠানটো কেতিয়া গঠন হৈছিল ?\nউত্তৰঃ ১৯০৬ চনৰ ১১ মাৰ্চত ৷\n৬/ 'বেংগল কেমিকেলছ ' নামৰ উদ্যোগ প্ৰতিষ্ঠানটোৰ প্ৰধান উদ্যোক্তা কোন আছিল ?\nউত্তৰঃ আচাৰ্য প্ৰফুল্ল ৰায় ৷\n৭/ কাৰ পৌৰোহিত্যত অনুষ্ঠিত জাতীয় কংগ্ৰেছৰ অধিৱেশনে ভাৰতীয়ৰ বাবে 'স্বৰাজ ' বিচাৰি প্ৰস্তাৱ গ্ৰহণ কৰিছিল ?\nউত্তৰঃ আৰ চি দত্তৰ ৷\n৮/ বংগদেশৰ একত্ৰিকৰণ কেতিয়া হৈছিল ?\nউত্তৰঃ ১৯১১ চনত ৷\n১/ বংগবিভাজনে সৃষ্টি কৰা ' পূৰ্ববংগ আৰু অসম ' নামৰ প্ৰদেশখনৰ সৈতে সংলগ্ন হোৱা বংগদেশৰ প্ৰধান তিনিটা ভৌগলিক সংমণ্ডল উল্লেখ কৰা ৷\nউত্তৰঃ (ক) ঢাকা (খ) চট্ৰ'গ্ৰাম (গ) ৰাজশাহী\n২/ বংগ বিভাজনৰ অন্তৰ্নিহিত উদ্দেশ্য কি আছিল চমুকৈ লিখা ৷\nউত্তৰঃ ১৯০৩ খ্রীষ্টাব্দত এন্দ্র ফ্ৰেজাৰ বংগ প্ৰদেশৰ লেফটেনেন্ট গৱৰ্ণৰৰ পদত অধিষ্ঠিত হােৱাৰ পিছত ভাইচৰয় লর্ড কার্জনে তেওঁক প্রাদেশিক সীমান্ত পুনৰ গঠনৰ উদ্দেশ্যে এটা পৰিকল্পনা যুগুত কৰিবলৈ নির্দেশ দিছিল। এ ফ্রেজাৰে তেতিয়া পূর্বতে উইলিয়াম ই ৱাৰ্ডে (William E. Ward) আগবঢ়োৱা পৰামৰ্শটোৰ সামান্যতম ৰদবদল কৰি বংগ বিভাজনৰ আঁচনি এখন যুগুত কৰিছিল। তেওঁ বংগ প্রদেশৰ পৰা ঢাকা, চট্টগ্রাম আৰু ৰাজশাহী সংমণ্ডলক কাটি আনি (সৰ্বমুঠ ১৫খন জিলাৰ ভূ-খণ্ড) চুবুৰীয়া অসমৰ লগত সংলগ্ন কৰি বংগ বিভাজনৰ আঁচনিখন তৈয়াৰ কৰিছিল।— এই তিনিটা সংমণ্ডলৰ সৰ্বমুঠ ১,০৬,৫৪০ বর্গমাইল ভূখণ্ড বংগদেশৰ পৰা কাটি আনি চুবুৰীয়া অসমৰ লগত\nসংলগ্ন কৰি পূৰ্ববংগ আৰু অসম’ নাম দি এখন বেলেগ প্রদেশ গঠন কৰে। এই নতুন প্রদেশখনৰ ৰাজধানী পতা হয় ঢাকাত। আনহাতে বংগদেশৰ পশ্চিম খণ্ডৰ সৈতে বিহাৰ, উৰিষ্যা আৰু ছােটনাগপুৰক লগ লগাই কলিকতাক ৰাজধানী কৰি আন এখন প্রদেশ গঠন কৰা হয়।\nলর্ড কার্জনে শাসনৰ সুবিধার্থে বংগ প্রদেশৰ আয়তন সৰু আৰু প্রয়ােজনৰ খাতিৰত অসমৰ ভৌগােলিক আয়তন বৃদ্ধি কৰাৰ যুক্তি দাঙি ধৰিছিল যদিও এই আঁচনিৰ অন্তৰালত দুৰভিসন্ধিহে অতি ফটফটীয়াকৈ প্ৰকাশ পাইছিল। কাৰণ হিন্দু নেতৃত্বত পৰিচালিত হিন্দুমুছলমান কৃষক আৰু শ্ৰমিকৰ অখণ্ড বংগবাসীৰ ৰূপটো ইংৰাজ শাসকৰ বাবে এটা চিন্তাৰ কাৰণ হৈ পৰিছিল। ভাৰত সচিব হাবার্ট ৰিজলীয়ে কার্জনলৈ লিখা চিঠিত প্রকাশ পাইছিল— “ঐক্যবদ্ধ বংগ এটা বৃহৎ শক্তি, দ্বিখণ্ডিতকৰণেৰে বৃহৎ বংগশক্তিক ভাঙি ছিঙি চূৰ্মাৰ কৰিব।” গতিকে বংগভংগৰ অন্তর্নিহিত উদ্দেশ্য আছিল হিন্দু-মুছলমানৰ মাজত একতা ভাঙি দিয়া। উদ্দেশ্য সিদ্ধিৰ বাবে প্রয়ােজন হৈছিল সাম্প্রদায়িক মনােভাব\nবিস্তাৰ ঘটোৱা।বংগ ভংগ আঁচনিৰ যােগেদি ভাৰতীয় জাতীয়তাবাদৰ প্রাণকেন্দ্র বংগ প্রদেশক দ্বিখণ্ডিত কৰি হিন্দু বঙালী আৰু বুদ্ধিজীৱীসকলক দুয়ােখন প্রদেশতে সংখ্যালঘুত পৰিণত কৰিব বিচাৰিছিল। কার্জনৰ উদ্দেশ্য আছিল ব্রিটিছ সাম্রাজ্যবাদক শক্তিশালী ৰূপত গঢ়ি তােলা। এই উদ্দেশ্য আগত ৰাখি বংগ বিভাজনৰ যােগেদি ৰাজনৈতিক চেতনাসম্পন্ন হিন্দু বঙালীসকলক পংগু কৰি জাতীয়তাবাদ বিকাশৰ পথত হেঙাৰ দিব বিচাৰিছিল। এই আঁচনিৰ যােগেদি তেওঁ ৰাজনৈতিক দিশত অনগ্রসৰ মুছলমানসকলক ইংৰাজ শাসনৰ প্রতি অনুগত কৰিব বিচাৰিছিল আৰু আনহাতেদি ভাৰতীয় সমাজত সাম্প্রদায়িকতাৰ বিহগুটি সিঁচি দিয়াৰ পৰিকল্পনা হাতত লৈছিল। একে সময়তে তেওঁ ইংৰাজবিদ্বেষী চৰমপন্থীসকলক দমন কৰাৰ বাবে বংগ ভংগক এপাত অস্ত্র হিচাপে বাছি লৈছিল।\n১৯০৫ খ্রীষ্টাব্দৰ ২ ফেব্ৰুৱাৰিত লর্ড কার্জনে বংগ ভংগৰ প্ৰস্তাৱটো অনুমােদনৰ কাৰণে লণ্ডনস্থিত ভাৰত সচিবলৈ প্ৰেৰণ কৰে। ৯ জুন তাৰিখে ভাৰত সচিব জন ব্রডৰিকে (John Brodric) তাৰ বাৰ্তাৰ যােগেদি বংগ ভংগৰ প্ৰস্তাৱত অনুমােদন জনােৱাৰ পিছত ১৯ জুলাইত (১৯০৫) ভাৰত-ব্রিটিছ চৰকাৰে বংগ ভংগৰ পৰিকল্পনাটো প্ৰকাশ কৰিছিল। ১ ছেপ্টেম্বৰত (১৯০৫) পৰিকল্পনাটো চৰকাৰীভাৱে প্ৰকাশ কৰি ১৬ অক্টোবৰ তাৰিখে এখন অধ্যাদেশৰ জৰিয়তে লৰ্ড কাৰ্জনে বংগ দেশক দ্বিখণ্ডিত কৰিছিল ।\n৩/বংগবিভাজনবিৰোধী আন্দোলনে ' স্বদেশী আন্দোলন ' নাম কিয় পাইছিল ?\nউত্তৰঃ ইয়াক স্বদেশী আন্দোলন আখ্যা দিয়াৰ মূল কাৰণ আছিলআন্দোলনকাৰীসকলে বিদেশী বস্তু বর্জন আৰু স্বদেশী বস্তু গ্রহণৰ ওপৰত জোৰ দিছিল। এই আন্দোলনৰ মূল কাৰ্য্যসূচী আছিল তিনিটা স্বদেশী, বয়কট আৰু জাতীয় শিক্ষা। স্বদেশীৰ মাধ্যমত আন্দোলনকাৰীসকলে দেশীয় সামগ্রী ব্যৱহাৰৰ ওপৰত জোৰ দিয়াৰ লগতে আত্মনিৰ্ভৰশীলতাৰ ওপৰত গুৰুত্ব দিছিল। বিদেশী পণ্যৰ দোকানত পিকেটিং আৰু বয়কট আৰু জাতীয় শিক্ষা ব্যৱস্থায়েই আছিল, স্বদেশী আন্দোলনৰ অন্যতম কাৰ্যসূচী।\nব্রিটিছ সাম্রাজ্যবাদক শক্তিশালী ৰূপত গঢ়ি তােলাৰ বাবে ৰাজনৈতিক স্বার্থ পূৰণৰ হেতুকে লর্ড কার্জনে ১৯০৫ চনৰ ১৬ অক্টোবৰ তাৰিখে এখন অধ্যাদেশৰ জৰিয়তে বংগদেশক দ্বিখণ্ডিত কৰিছিল। এইটো কার্যকৰী হােৱাত সমগ্র বংগদেশতে এক প্রৱল আন্দোলৰ সূত্রপাত হয়। বাল গংগাধৰ তিলক, লালা লাজপত ৰায়, বিপিন চন্দ্র পাল, সুৰেন্দ্ৰনাথ বেনাৰ্জী, ঋষি অৰবিন্দ ঘােষ আদি নেতাসকলৰ নেতৃত্বত বংগ-ভংগ আন্দোল এক সর্বভাৰতীয় আন্দোলনলৈ ৰূপান্তৰিত হয়। জাতি-বর্ণ নির্বিশেষে কলাে মানুহেই এই আন্দোলনত জঁপিয়াই পৰিছিল। বংগত আৰম্ভ হােৱা স্বদেশী আন্দোলনক কংগ্ৰেছে সমর্থন দিয়াত কংগ্ৰেছৰ নেতৃত্বত ই সৰ্বভাৰতীয় মৰ্যদা লাভ কৰিছিল ।\n৪/ স্বদেশী আন্দোলনে জাতীয় শিক্ষালৈ আগবঢ়োৱা বৰঙণিৰ বিষয়ে আলোচনা কৰা ৷\nউত্তৰঃ স্বদেশী আন্দোলন কেৱল বিদেশী পণ্য বর্জনৰ মাজতে সীমাবদ্ধ থকা নাছিল। বংগদেশৰ প্রচলিত শিক্ষা ব্যৱস্থাটোৰ ওপৰতাে ইয়াৰ প্ৰভাৱ পৰিছিল। ছাত্ৰসকলৰ মাজত দেখা দিয়া আন্দোলনৰ প্রৱণতাৰ প্রতি লক্ষ্য ৰাখি বংগ প্রদেশ চৰকাৰৰ মুখ্য সচিব আৰডব্লিউ কালাইলে (R W Carlyle) এখন জাননী জাৰি কৰি (১০ অক্টোবৰ, ১৯০৫) ছাত্ৰসকলক আন্দোলনত ভাগ নল’বলৈ সকীয়াই দিছিল। এই জাননীৰ বিৰুদ্ধে সমগ্র বংগদেশত প্রতিবাদৰ জোৱাৰ উঠিছিল। ছাত্ৰসকলে কার্লাইলৰ জাননীৰ বিৰুদ্ধে প্রতিবাদ কৰি শ্ৰেণীকোঠা ত্যাগ কৰিছিল। ৰবীন্দ্রনাথ ঠাকুৰৰ সভাপতিত্বত কলিকতাৰ পটলডাঙা মল্লিকবাৰীত অনুষ্ঠিত বিশাল ছাত্রসভাত (৪ নৱেম্বৰ, ১৯০৫) এন্টি-চার্কুলাৰ ছ'চাইটী’(Anti-Circular Society) গঠন কৰি চৰকাৰৰ আদেশ অমান্য কৰাৰ সিদ্ধান্ত গ্রহণ কৰিছিল। এয়া আছিল চৰকাৰৰ নির্দেশ অমান্য কৰাৰ প্ৰথমটো ঘটনা। বিপিনচন্দ্র পাল, ৰবীন্দ্রনাথ ঠাকুৰ, আব্দুল ৰছুল প্রমুখ্যে নেতাসকলে ছাত্র সমাজক চৰকাৰী শিক্ষানুষ্ঠান ত্যাগ কৰিবলৈ আহ্বান জনাইছিল। একে সময়তে সতীশচন্দ্র মুখােপাধ্যায় (১৮৬৫-১৯৪৮) সম্পাদিত ‘দি ডন’ (The Dawn) পত্রিকাই কলিকতা\nবিশ্ববিদ্যালয়ক গােলামখানা হিচাপে অভিহিত কৰি ছাত্ৰসকলক সেই গােলামখানা ত্যাগ কৰি জাতীয় শিক্ষা গ্রহণ কৰিবলৈ আহ্বান জনাইছিল। সতীশচন্দ্র মুখােপাধ্যায়ে ৰবীন্দ্রনাথ ঠাকুৰ আৰু চাদাস বন্দ্যোপাধ্যায়ৰ (১৮৪৪-১৯১৮) সহযােগত ‘ডন ছ'চাইটি’ (Dawn Society) নামৰ এটা জাতীয় অনুষ্ঠান গঢ় দি ছাত্র মহলৰ মাজত দেশাত্মবােধ জাগ্রত কৰাত ব্ৰতী হৈছিল। এই ছ'চাইটিয়ে কার্জনৰ বিশ্ববিদ্যালয় আইন (১৯০৪), কার্লাইল জাননীৰ (১৯০৫) সম্পূর্ণ বিৰুদ্ধাচৰণ কৰি জাতীয় শিক্ষা সক্রিয় ৰূপত গঢ়ি তােলাৰ আন্দোলন আৰম্ভ কৰিছিল। ৫ আগষ্ট তাৰিখে (১৯০৫) ৰবীন্দ্রনাথ ঠাকুৰে কলিকতাৰ এখন জনসভাত জাতীয় শিক্ষাৰ প্রয়ােজনীয়তা সম্পর্কে জ্ঞানগর্ভ বক্তৃতা দিছিল। পিছদিনা (৬ আগষ্ট) বিশাল জনতাৰ উপস্থিতিত তেওঁ ‘বংগ জাতীয় বিদ্যালয়’ নামৰ জাতীয়\nশিক্ষানুষ্ঠানটো প্রতিষ্ঠা কৰে। ৮ নৱেম্বৰত (১৯০৫) ৰংপুৰত দ্বিতীয়খন জাতীয় বিদ্যালয় স্থাপন হয়। চৰকাৰী বিদ্যালয় ত্যাগ কৰা ছাত্ৰৰ সংখ্যা ক্রমাৎ বৃদ্ধি পােৱাত বংগদেশৰ কেইবাখনাে ঠাইত জাতীয় বিদ্যালয় গঢ়ি উঠিছিল। ৰাসবিহাৰী বসুৰ (১৮৪৫-১৯২১) অধ্যক্ষতাত কলিকতাৰ টাউন হলত ১১ মার্চ (১৯০৬) তাৰিখে অনুষ্ঠিত সভাত ‘জাতীয় শিক্ষা পৰিষদ’ নামৰ জাতীয় শিক্ষাৰ শীৰ্য অনুষ্ঠানটো গঠন হয়। ১৫ আগষ্ট তাৰিখে (১৯০৬) বংগ জাতীয় মহাবিদ্যালয় স্থাপন হয়। অৰবিন্দ ঘােষে মহাবিদ্যালয়ৰ অধ্যক্ষ পদ অলংকৃত কৰিছিল। একেটা বছৰতে (১২ ডিচেম্বৰত) বংগ জাতীয় মহাবিদ্যালয়ক\nজাতীয় বিশ্ববিদ্যালয়লৈ উন্নীত কৰা হয়। স্বদেশী আন্দোলনৰ সময়খিনিত সৰ্বমুঠ ৬২খন মাধ্যমিক আৰু ৩,০০০খন প্রাথমিক জাতীয় বিদ্যালয় গঢ়ি উঠে, খ্যাতনামা বেৰিষ্টাৰ তাৰকনাথ পালিতৰ (অসমৰ প্ৰথমগৰাকী আই চি এছ আনন্দৰাম বৰুৱাৰ অন্তৰংগ বন্ধু ) অর্থসাহায্যত বেংগল টেকনিকেল ইনষ্টিটিউট (Bengal Technical Institute) নামৰ শিক্ষানুষ্ঠানটো গঢ়ি উঠিছিল। পিছলৈ উক্ত\nঅনুষ্ঠানটোৱে যাদৱপুৰ বিশ্ববিদ্যালয় নামেৰে আত্মপ্রকাশ কৰিছিল। জাতীয় বিশ্ববিদ্যালয়ৰ আৰ্হিত পাটনাত ‘বিহাৰ বিদ্যাপীঠ’, মহাৰাষ্ট্ৰত সমৰ্থ বিদ্যালয়, আৰু গুজৰাটত গুজৰাট বিদ্যালয় প্রতিষ্ঠা কৰা হৈছিল।\n৫/ স্বদেশী আন্দোলনৰ সময়ছোৱাত বংগদেশৰ জাতীয় শিল্পৰ বিকাশ কেনেদৰে হৈছিল ?\nউত্তৰঃ স্বদেশী আন্দোলনৰ পটভূমিত আত্মশক্তি বিকাশৰ মানসিকতাই বংগদেশত জাতীয় শিল্প-কাৰখানা গঢ়ি তােলাৰ অনুকূল পৰিৱেশ সৃষ্টি কৰিছিল। স্বদেশী পণ্যৰ চাহিদা বৃদ্ধি হােৱাৰ পৰিপ্ৰেক্ষিতত বিভিন্ন কুটিৰ শিল্প আৰু কেইবাটাও ডাঙৰ শিল্প প্রতিষ্ঠান গঢ়ি উঠিছিল। সূতা কটা কল, ক্ষুদ্র আৰু মজলীয়া তাত-শাল উদ্যোগ, সৰিয়হৰ তেল, চাবােন, চেনি, জুইশলা, বিস্কুট আদিৰ কাৰখানা গঢ়ি উঠিছিল। ইয়াৰ লগতে গঢ়ি উঠিছিল জাতীয় বেংক আৰু স্বদেশী বীমা কোম্পানী। ৰবীন্দ্রনাথ ঠাকুৰে প্রতিষ্ঠা কৰা স্বদেশী ভাণ্ডাৰ (১৮৯৭), স্বদেশী আন্দোলনৰ ফলস্বৰূপে এটা জাকতজিলিকা বস্ত্র প্রতিষ্ঠানত পৰিণত হৈছিল। স্বদেশী আন্দোলনৰ ভৰপক সময়ত যােগেশচন্দ্র চৌধুৰী আৰু কৃষ্ণবিহাৰী সেনৰ প্রচেষ্টাত কলিকতাৰ বউবজাৰত ইণ্ডিয়ান ষ্টোৰ্ছ' (১৯০৫) নামৰ প্রতিষ্ঠানটো গঢ়ি উঠিছিল। সকলাে প্ৰকাৰৰ স্বদেশী সামগ্রী এই প্রতিষ্ঠানত বিক্ৰী কৰা হৈছিল। ঠাকুৰ পৰিয়ালৰ কন্যা সৰলা দেৱীয়ে কৰ্ণৱালিছ ষ্ট্রীটত (বর্তমান বিধান সৰণী) লক্ষী ভাণ্ডাৰ’ (১৯০৩) প্রতিষ্ঠা কৰিছিল। আব্দুল হালিম গজনবিয়ে লাল বজাৰত প্ৰতিষ্ঠা কৰিছিল ইউনাইটেড বেংগল ষ্টোৰ্ছ' (১৯০৬)। বংগবাসীৰ মনত আত্মশক্তি আৰু আত্মনির্ভশীলতাৰ বাতাৱৰণ গঢ়ি তােলাৰ অর্থে জগদীশচন্দ্র বসু, প্রফুল্ল চন্দ্ৰ ৰায়, নীলৰতন চৰকাৰ আদি অসাধাৰণ ব্যক্তিয়ে বংগদেশত বৃহৎ উদ্যোগ গঢ়ি তােলাৰ চিন্তা কৰিছিল। নীলৰতন চৰকাৰৰ উদ্যোগত বংগলক্ষী কটন মিল’ (১ আগষ্ট, ১৯০৬) আৰু আচার্য প্রফুল্ল ৰায়ে ‘বেংগল কেমিকেলছ নামৰ উদ্যোগ প্রতিষ্ঠানটো মুকলি (২৫ জুলাই, ১৯০৬) কৰিছিল। জামছেদজী টাটাই বিখ্যাত লৌহ শিল্প কাৰখানা (১৯০৭) গঢ়ি তুলিছিল। বৰ্জনৰ ফলত বিদেশী আমদানিকৃত পণ্যৰ পৰিমাণ ভাৰতবৰ্ষত উল্লেখনীয়ভাৱে হ্রাস পাইছিল। বংগদেশৰ ৰাজনৈতিক আন্দোলনক কেন্দ্ৰ কৰি ভাৰতবৰ্ষৰ বিভিন্ন প্রদেশত আধুনিক শিল্প উদ্যোগৰ বুনিয়াদ গঢ়ি উঠিছিল। ১৯০৫ খ্রীষ্টাব্দৰ ১৭ ডিচেম্বৰ তাৰিখে আৰ চি দত্তৰ পৌৰােহিত্যত বাৰাণসীত অনুষ্ঠিত প্রথম ভাৰতীয় উদ্যোগ সন্মিলন’ত স্বদেশী উদ্যোগসমূহৰ প্ৰচুৰ সম্ভাৱনীয়তা সম্পর্কে দেশবাসীক সজাগ কৰি তুলিছিল। এই সন্মিলনৰ\nযােগেদি বহুতাে দেশীয় শিল্পৰ পুনৰুজ্জীৱন সম্ভৱ হৈ উঠিছিল। এক কথাত ভাৰতবৰ্ষৰ ব্যৱসায় আৰু শিল্পৰ ক্ষেত্ৰত স্বদেশী আন্দোলনে এটা নতুন যুগৰ সূচনা কৰিছিল।\n৬/ স্বদেশী আন্দোলন দমন কৰাৰ উদ্দেশ্যে ব্ৰিটিছ চৰকাৰে কি কি আন্দোলনবিৰোধী কাৰ্যসূচী গ্ৰহণ কৰিছিল ?\nউত্তৰঃ স্বদেশী আন্দোলনৰ বিৰুদ্ধে ব্রিটিছ চৰকাৰে সাম্রাজ্যবাদ অক্ষু ৰখাৰ স্বাৰ্থত ইংৰাজ শাসকে ধর্ম, জাতি, ভাষা, অঞ্চল আদিৰ ভিত্তিতভাৰতবাসীৰ মাজত বিভেদ অনাৰ চেষ্টা চলাইছিল। ব্রিটিছ চৰকাৰে।মুছলমান সকলৰ মনত এই ভাৱ জগাই তুলিছিল যে বংগ ভংগৰ জৰিয়তে তেওঁলােক অতি লাভান্বিত হব। ঢাকাৰ নবাব ছলিমউল্লা খানৰ যােগেনি। পূর্ব বংগৰ মুছলমানীসকলৰ ওচৰ চপাই অনাৰ প্রচেষ্টা হাতত লৈছিল।\n৭/ স্বদেশী আন্দোলনৰ তিনিটা ফলাফল উল্লেখ কৰা ৷\nউত্তৰঃ (ক) জাতীয় সাহিত্যঃ\nস্বদেশানুভূতিৰ জোৱাৰে সাহিত্য সৃষ্টিত বিশেষ অৰিহণা যােগাইছিল। স্বদেশী আন্দোলনৰ পটভূমিত প্রকাশিত হৈছিল বিভিন্ন সংবাদপত্র, আলােচনী, গ্রন্থ আৰু গীত, নাটক, প্রবন্ধ ইত্যাদি।\n(খ) জাতীয় শিক্ষাঃ\nছাত্ৰ সকলক বংগ প্ৰদেশৰ চৰকাৰৰ মুখ্য সচিবে আন্দোলনত ভাগ ল'বলৈ বাধা প্ৰদান কৰিছিল। যাৰ ফলত ছাত্ৰ সকল প্ৰতিবাদী হৈ উঠিছিল ।\n(গ) স্বদেশী আন্দোলনত মহিলাৰ ভূমিকাঃ\nসকলাে ধৰণৰ সামাজিক বাধা অতিক্রম কৰি বংগদেশৰ মধ্যবিত্ত নগৰীয়া নাৰী সমাজে পুৰুষৰ লগত সমানে সমানে স্বদেশী আন্দোলনত অংশগ্ৰহণ কৰিছিল।\n৮/স্বদেশী আন্দোলনৰ তিনিটা অৱদান লিখা ৷\nউত্তৰঃ ১। স্বদেশী আন্দোলনে ভাৰতবাসীক গণ-আন্দোলন সম্পর্কে এটা ৰাজনৈতিক শিক্ষা দি যাবলৈ সক্ষম হৈছিল। দেশৰ বেছিভাগ মানুহেই আন্দোলনত সমৱেত হলে যে গণ-আন্দোলনত জয়যুক্ত হােৱাটো সুনিশ্চিত, সেই কথা ভাৰতীয়ই স্বদেশী আন্দোলনৰ যােগেদি আয়ত্ত কৰিব পাৰিছিল।\n২৷ ভাৰতীয় জাতীয় কংগ্ৰেছে আৰম্ভণিৰে পৰা আবেদন-নিবেদনৰ মাজেৰে সহনশীল চিন্তাত বিশ্বাস ৰাখি ব্রিটিছ চৰকাৰৰ ওচৰত ভাৰতীয়ৰ উন্নতি আশা কৰিছিল। বংগ ভংগক কেন্দ্ৰ কৰি জাতীয় কংগ্ৰেছৰ চিন্তা-কর্মত পৰিৱৰ্তনৰ সূচনা হৈছিল। ‘একমাত্র গণ-সংগ্ৰামৰ যােগেদিহে ভাৰতীয়ৰ উন্নতি সম্ভৱ’— এই ভাবনা স্বদেশী আন্দোলনে জাতীয় কংগ্ৰেছক প্ৰদান কৰিছিল ৷\n৩৷স্বদেশী আন্দোলনৰ মাজেৰে ভাৰতবৰ্ষত সশস্ত্ৰ বিপ্লৱৰ সূচনা হৈছিল ৷ আগ্নেয়স্ত্ৰৰে বিপ্লৱৰ পথ অনুসৰণ কৰি দেশক স্বাধীন কৰাৰ প্ৰৱণতা এচাম আন্দোলনকাৰীৰ মাজত গঢ়ি উঠিছিল ৷\n১/ কবিগুৰু ৰবীন্দ্ৰনাথ ঠাকুৰ\n২/ মাৰ্গাৰেট এলিজাবেথ নবোল ( ভগিনী নিবেদিতা )\n৩/ নবাব ছলিমউল্লা\n১/ কবিগুৰু ৰবীন্দ্ৰনাথ ঠাকুৰঃ\nকবিগুৰু ৰবীন্দ্রনাথ ঠাকুৰ ও স্বদেশী আন্দোলনৰ পৰিকল্পনা হাতত লােৱা অন্যতম নেতা হৈছে কবিগুৰু ৰবীন্দ্রনাথ ঠাকুৰ। বংগসকলৰ বিৰুদ্ধে ব্রিটিছ চৰকাৰে যি বংগ বিভাজনৰ ব্যৱস্থা কৰিছিল সেই ব্যৱস্থাৰ কূটিল চক্ৰান্তৰ কথা কবিগুৰু ৰবীন্দ্রনাথ ঠাকুৰ তথা তেওঁলােকৰ আন সহযােগীসকলে\nবুজি পাইছিল আৰু সেই কাৰণে এই বিভাজনৰ বিৰুদ্ধে জনতাক জাগ্রতকৰাইছিল। কবিগুৰু ৰবীন্দ্রনাথ ঠাকুৰৰ এক ৰচিত সংগীতে জনসাধাৰণৰ মাজত একতাৰ বান্ধোন গঢ়ি তুলিছিল। সেই গীত আছিল এনে ধৰণৰ ‘বাঙালিৰ প্রাণ, বাঙালিৰ মন, এক হওক হে ভগৱান. যি গীতটিৰ জৰিয়তে\nহিন্দু-মুছলমানৰ মাজত ভাতৃত্ববােধ, যুগমীয়া সম্প্রীতিৰ একতাৰ বান্ধোন সুদৃঢ় কৰাৰ বাবে পথচাৰীক ৰাখী পিন্ধাইছিল।\n২/ মাৰ্গাৰেট এলিজাবেথ নবোল ( ভগিনী নিবেদিতা):\nমার্গাৰেট এলিজাবেথ নবােল (ভগিনী নিবেদিতা): মার্গাৰেট এলিজাবেথ নবােলৰ জন্ম হৈছি আয়াৰলেণ্ডত। ১৮৬৪ চনত তেওঁৰ জন্ম হৈছিল আৰু মৃত্যু হৈছিল ১৯১১ চনত। তেওঁ মহিলাসকলক জাগৰণ সৃষ্টিৰ বাবে যথেষ্ট বৰঙণি যােগাইছিল। সমাজৰ সকলাে শ্ৰেণীৰ যুৱক-যুৱতীৰ মাজত জনজাগৰণৰ ভাৱ জগাই তুলিবৰ বাবে যথেষ্ট সহায় কৰিছিল। এইগৰাকী মহীয়সী মার্গাৰেট এলিজাবেথ নবােলৰ অন্য এক নাম আছিল ভগিনী নিবেদিতা। তেওঁ ‘অমৃত বাজাৰ পত্রিকা’ আৰু “দি ষ্টেটমেন’ কাকতত প্ৰৱন্ধৰ যােগেদি ভাৰতবাসীৰ মনত লর্ড কার্জনৰ ভাৰত বিৰােধী মনােভাৱ\nজগাই তুলিছিল। তেওঁ কলিকতাত থকা সেই সময়ৰ ইয়ংমেছ হিন্দু উইনিয়ন, বিবেকানন্দ ছ'চাইটি, ডন ছ'চাইটিৰ সৈতে প্রত্যক্ষভাৱে জড়িত হৈ দেশীয় শিল্পৰ ওপৰত নিৰ্ভৰশীল হ'বলৈ সকলােকে আহ্বান জনাইছিল।\n৩/ নবাব ছলিমউল্লাঃ\nঅম্বিকাগিৰি ৰায়চৌধুৰীয়ে বংগ ভংগ বিৰুদ্ধে অসমবাসীৰ মাজত প্ৰচাৰ চলাইছিল। অম্বিকাগিৰি ৰায়চৌধুৰীৰ জন্ম হৈছিল ১৮৮৫ চনত আৰু মৃত্যু হৈছিল ১৯৬৭ চনত। বন্দিনী ভাৰত’ নামৰ\nএখন বিদ্রোহাত্মক নাটক তেওঁ ৰচনা কৰিছিল। ইয়াৰ উপৰিও অম্বিকাগিৰি ৰায়চৌধুৰীয়ে ক্ষুদিৰাম বসু, বাৰীন্দ্র ঘােষ, উল্লাস কৰ দত্ত আদি কেইজনমান হেতাৰ সৈতে তেওঁ এক বিপ্লৱী সংগঠন ‘সেৱা সংঘ’ গঢ়ি উঠিছিল। তেওঁ ১০৬ চনৰ ৭ ছেপ্টেম্বৰ তাৰিখে ব্যামফিল্ড ফুলাৰক হত্যা কৰিবৰ বাবে তেওঁ গুৱাহাটী-শ্বিলং পথত বােমা পুতিছিল আৰু তাৰ বাবে তেওঁ ১৯১৪ চনলৈকে বৰপেটাত অন্তৰীণ বন্দী হিচাপে থাকিব লগা হয়।\nঅতি চমু প্রশ্নাৱলীঃ\n(i) ৰামকৃষ্ণ মিছনৰ প্রতিষ্ঠাতা আছিল\n(a) স্বামী দয়ানন্দ সৰস্বতী\n(b) স্বামী বিৱেকানন্দ\n(c) ৰাজা ৰামমােহন ৰায়\n(d) ঈশ্বৰ চন্দ্র বিদ্যাসাগৰ\n(ii) কাৰ কাৰ্যকালত বংগ বিভাজন আঁচনিখন’ কার্যকৰী\nকৰা হৈছিল ?\n(b) লর্ড উইলিয়াম বেন্টিংক\n(c) লর্ড ডেলহাউচী\n(d) লর্ড মাউন্টবেটেন\n(iii) ১৯০৬ চনত মুছলিম লীগ গঠনত সহায় কৰা ব্রিটিছ\nপ্রশাসক জন কোন আছিল ? [HSLC 15,17]।\n(b) লর্ড মিন্টো।\n(c) লর্ড ৰিপণ।\n(d) লর্ড কর্ণওৱালিছ\n(iv) বৃটিছ চৰকাৰে দিল্লীত দৰবাৰ পাতি বংগ-ভংগ আঁচনি।\n(a) ১৯০৫ চনৰ ২০ জুলাই তাৰিখে\n(b) ১৯১১ চনৰ ২ ডিচেম্বৰ তাৰিখে\n(c) ১৯০৮ চনৰ ১৩ ডিচেম্বৰ তাৰিখে\n(d) ১৯০৬ চনৰ ১৫ আগষ্ট তাৰিখে\n(v) কাৰ কাৰ্যকালত বংগ বিভাজন আচনিখন’ কার্যকৰী\n(a) লর্ড মাউন্টবেটেন।\n(d) লর্ড কার্জন ৷\n2. কোনখন আইনৰ দ্বাৰা বঙ্গদেশৰ গভৰ্ণৰজনক গভর্ণ।\nজেনেৰেল পদলৈ উন্নীত কৰা হৈছিল ?[HSLC 10]\n3. বন্দে মাতৰম’ গীতটো কোনে ৰচনা কৰিছিল?\n4. ‘লাল-বাল-পাল’ কোন কোন আছিল? [HSLC '12]\n15. লর্ড মিন্টো কোন আছিল? [HSLC 13]\nB. চমু প্রশ্নাৱলীঃ\n1.আগা খাৰ নেতৃত্বত মুছলমান জাতি দলটোৱে ছিমলাত ব্রিটিছ ভাইচৰয়ৰ ওপৰত কি অনুৰােধ জনাইছিল ?\n2. বংগ ভংগ আন্দোলনৰ প্রাথমিক কাৰ্যসূচী সমূহ কি আছিল ?\n3.স্বদেশী আন্দোলন দমন কৰাৰ উদ্দেশ্যে ব্রিটিছ চৰকাৰে৷ কি কি আন্দোলন বিৰােধী কার্যসূচী গ্রহণ কৰিছিল ?\n4. বংগ বিভাজনে সৃষ্টি কৰা ‘পূর্ববংগ আৰু অসম’ নামৰ প্রদেশখনৰ সৈতে সংলগ্ন হােৱা বংগদেশৰ প্রধান তিনিটা ভৌগলিক সংমণ্ডল উল্লেখ কৰা। [HSLC '17]\n5.স্বদেশী আন্দোলনৰ সময়ছােৱাত বঙ্গদেশৰ জাতীয় শিল্পৰ বিকাশ কেনেদৰে হৈছিল, চমুকৈ লিখা।[HSLC 18] |\n6.স্বদেশী আন্দোলনত মহিলাৰ ভূমিকাৰ বিষয়ে চমুকৈ বর্ণনা কৰা।[HSLC 18]\n7.লর্ড কার্জনে ঘােষণা কৰা বংগভংগৰ চাৰিদফীয়া আঁচনিখনৰপ্রথম দফাৰ আঁচনিসমূহ কি কি আছিল। [HSLC18]\n1.বিট্ৰিছৰ শাসন কালত হােৱা বঙ্গ বিভাজনৰ কাৰণ আৰু ইয়াৰ ফলাফলবােৰ চমুকৈ উল্লেখ কৰা।[HSLC11\n2.ভাৰতবৰ্ষত স্বদেশী আন্দোলনৰ কালছােৱাত মুছলীম লীগ উত্থান সম্পর্কে চমুকৈ লিখা। [HSLC12]\n3.“বঙ্গ বিভাজন” বুলিলে কি বুজায়? অসমত ইয়াৰ প্ৰভাৱ কেনে আছিল ?[HSLC 13]]\nঅতিৰিক্ত প্রয়ােজনীয় প্রশ্নাৱলীঃ\nA. অতি চমু প্রশ্নাৱলীঃ\n1. শুদ্ধ উত্তৰটো বাছি উলিওৱাঃ\n(a) ব্রিটিছ ভাইচৰয় লর্ড কার্জনে\nবংগদেশক দুভাগত ভাগ কৰা দিনটো আছিল\n(i) 1921 চনৰ 15 আগষ্ট\n(ii) 1905 চনৰ 16 অক্টোবৰ\n(iii) 1905 চনৰ 20 জুলাই\n(iv) 1909 চনৰ 26 জানুৱাৰী\n(b) নব গঠিত প্রদেশ পূর্ববংগ আৰু অসমৰ মুঠ জনসংখ্যা\n(i) 71 নিযুত\n(ii) 50 নিযুত\n(iii) 31 নিযুত\n(iv) 26 নিযুত।\n(c) কলিকতা টাউন হলত বিশাল জনসভা অনুষ্ঠিত |\nকৰি বংগ ভংগ বিৰােধী আন্দোলনৰ সুচনা |\nকৰা দিনটো আছিল\n(i) 1897 চনৰ 3। জুলাই\n(ii) 1905 চনৰ7আগষ্ট ।\n(iii) 1917 চনৰ ১ অক্টোবৰ\n(iv) ওপৰৰ এটাও হয়।\n(d) বংগলক্ষ্মী কটন মিল’ গঢ়ি উঠিছিল\n(e) বেংগল কেমিকেল' স্থাপন কৰা ব্যক্তিজন আছিল\n(i) আচার্য প্রফুল্ল চন্দ্ৰ ৰায়\n(ii) বিশ্বকবি ৰবীন্দ্রনাথ ঠাকুৰ\n(iii) সুৰেন্দ্ৰনাথ বেনার্জী\n(iv) অৰবিন্দ ঘােষ।\n(f) 1906 চনৰ 15 আগষ্টত 'জাতীয় শিক্ষা পৰিষদ’ |\nগঠন হৈছিল ।\n(g) 1905 চনত বেনাৰসত অনুষ্ঠিত হােৱা কংগ্ৰেহৰ |\nবাহিক অধিৱেশনত সভাপতিত্ব কৰিছিল\n(i) মহাত্মা গান্ধীয়ে\n(ii) এৱাহৰলাল নেহৰুরে।\n(iii) বাল গঙ্গাধৰ তিলকে\n(iv) গোপাল কৃষ্ণ গোলেই।\n(h) 1908 চনৰ ডিচেম্বৰ মাহত দেশান্তৰিত কৰা এজন\nআগশাৰীৰ নেতা আছিল -\n(i) মতিলাল নেহৰু\n(ii) ৰবীন্দ্রনাথ ঠাকুৰ\n(iii) লালা লাজপত ৰায়\n(iv) কৃষ্ণ কুমাৰ মিত্র।\n(i) বাল গঙ্গাধৰ তিলক আছিল\n(j) ক্ষুদিৰাম বসুক ফাঁচী দিছিল\n(i) 1902 চনত\n(ii) 1905 চনত\n(iii) 1908 চনত\n(iv) 1912 চনত\n(k) বংগ ভংগ আঁচনি বাতিল কৰাৰ আগতে ব্ৰিটিছ ভাৰতৰ ৰাজধানী কলিকতাৰ পৰা স্থানান্তৰিত কৰা হৈছিল\n(l) ভাইচৰয় লর্ড কার্জনৰ কাৰ্যকালত ভাৰত পৰিক্ৰমাৰ মন্ত্ৰী আছিল |\n(i) লর্ড হেমিল্টন\n(ii) লর্ড ৰিপন\n(iii) লর্ড ডেলহাউচি\n(iv) জন মৰ্লি।\n(m) নিখিল ভাৰত মুছলিম লীগৰ জন্ম হৈছিল।\n(i) 1897 চনত\n(ii) 1906 চিনত\n(iii) 1921 চনত\n(iv) 1942 চনত\n(n) জন মৰ্লি আছিল –\n(i) ব্রিটিছৰ প্ৰধানমন্ত্রী\n(ii) মহাৰাণীৰ ব্যক্তিগত সচিব\n(iii) ব্রিটিছ ভাইচৰায়\n(iv) ভাৰত পৰিক্ৰমাৰ মন্ত্রী।\n2 অবিভক্ত বংগদেশৰ মুঠ জনসংখ্যা কিমান আছিল?\n3. অবিভক্ত বংগদেশত কিমানৰ বঙালী মানুহ আছিল ?\n4. পূর্ববংগ আৰু অসমৰ মুঠ মাটিকালি কিমান বৰ্মিাইল আছিল ?\n5. কোন তাৰিখে বংগ-ভংগ আঁচনি কার্যৰী কৰিছিল ?\n6. বং ভংগ বিৰােধী আন্দোলনৰ সমসাময়িকভাৱে হােৱা ৰুছ আৰু জাপানৰ যুদ্ধত কোনে জয়লাভ কৰিছিল ?\n7. আচার্য প্রফুল্ল চন্দ্ৰ ৰায়ে স্থাপন করা কেমিকেল প্রতিষ্ঠানটোৰ নাম কি আছিল?\n8. জাতীয় শিক্ষা পৰিষদৰ উদ্যোগত কলিকতাত স্থাপন হােৱা জাতীয় কলেজখনৰ অধ্যক্ষ কোন অছিল?\n9.কোন তাৰিখে ব্রিটিছ চৰকাৰে দিল্লীত দৰবাৰ পাতি বংগ ভংগ আঁচনি বাতিল কৰিছিল ?\n10. কোনে অৰুণডেল সমিতি গঠন কৰি দিছিল ?\n11. বংগ বিভাজন কোন ভাইৰয় শাসনকালত হৈছিল ?\n12. বংগ বিভাজন কেতিয়া হৈছিল?\n13 “ৰেগুলেটিং এক্ট কেতিয়া প্রৱর্তন কৰা হৈছিল ?\n14. এলাহাবাদ সন্ধি কাৰ কাৰ মাজত হৈছিল ?\n15. অসম প্রদেশখন কেতিয়া গঠন কৰা হৈছিল ?\n16. নৱগঠিত অসম প্ৰদেশৰ প্ৰথম মুখ্য আয়ুক্ত কোন আছিল ?\n17. লর্ড কার্জনে কোন ভাৰত সচিবৰ লগত বংগ বিভাজনৰ প্রক্রিয়াটো আলোচনা কৰিছিল ?\n18. পূর্ব বংগ আৰু অসমৰ নতুন ৰাজধানী কি আছিল ?\n19. বংশ বিভাজনৰ বিৰােধীতা কৰি অনুষ্ঠিত কৰা প্ৰথমখনপ্রতিবাদী সভা ক'ত হৈছিল?\n20. ৰিপন কলেজৰ বৰ্তমানৰ নামটো কি?\n21. ৰিপন কলেজৰ ছাত্ৰসকলে কেতিয়া বিশাল ছাত্র সমাৰােহ আয়ােজন কৰি প্রতিবাদ কৰিছিল ?\n22. কাৰ নেতৃত্বত ছাত্র সংসদ গঠিত হৈছিল ?\n23. কাৰ আহবানক্রমে কলিকতাৰ জনতাই বংগভংগৰ প্ৰতিবাদত ৰাখীবন্ধন পালন কৰিছিল?\n24. “বৰ্জনৰ অৰ্থ স্বদেশীকতা আৰু স্বদেশীকতাৰ মমার্থ হ'ল। ইংৰাজৰ লগত সর্বতােপ্ৰকাৰে অসহযােগিতা কৰা '' - কথাষাৰ কোনে কৈছিল ?\n25. স্বদেশী আন্দোলনক কেন্দ্র কৰি কৰিও ৰবীন্দ্রনাথ ঠাকুৰে কিমানটা গীত ৰচনা কৰিছিল ?\n26. 'আমাৰ সােণাৰ বাংলা...। গীতটি কোনদেশৰ ৰাষ্ট্ৰীয় সংগীত? ইয়াৰ ৰচক কোন ?\n27. 'যদি তােৰ 'ডাক শুনে কেও না আসে তবে একলা চলাে ৰে..., ' গীতটিৰ ৰচক কোন ?\n(28)স্বদেশী আন্দোলনৰ পটভূমিত ৰচিত ৰবীন্দ্রনাথ ঠাকুৰৰ বিখ্যাত প্রবন্ধটোৰ নাম কি?\n(29)বংগীয় কলা সংসদ কাৰ প্ৰচেষ্টতে গঢ় লৈছিল ?\n(30) 'বংগ মাতা” নামৰ বিখ্যাত ছবিখন কোনে অংকন কৰিছিল।\n(31) বংগ মাতাক ভাৰত মাতা’ৰ ৰূপ কোনে প্রদান কৰিছিল?\n(32) ডি ডন The (Dawa) ৰ সম্পাদক কোন আছিল?\n(33) বংগ জাতীয় মহাবিদ্যালয়ৰ অধ্যক্ষ কোন আছিল?\n(34) স্বদেশী আন্দোলনৰ সময়ছােৱাত মুঠতে কিমানখন মাধ্যমিক আৰু প্রাথমিক জাতীয় বিদ্যালয় গঢ়ি উঠিছিল?\n(35) কাৰ অর্থসাহাযত বেংগল টেকনিকেল ইনষ্টিটিউট নামৰ শিক্ষানুষ্ঠানখন গঢ়ি উঠিছিল?\n(36) বেংগল টেকনিকেল ইনষ্টিটিউট নামৰ শিক্ষানুষ্ঠান পিছলৈ কি নামেৰে পৰিচিত হৈছিল ?\n37. বংগ নাৰীৰ সাহসিকতাৰ সম্পর্কে জণ্ডনৰ কোনখন বিখ্যাত কাকতত প্ৰকাশ পাইছিল ?\n38. বেংগল কেমিকেল’ৰ স্থাপক কোন ?\n39. বংশ লজী কটন মিল’ কোনে স্থাপন কৰিছিল ?\n40. ভাৰতীয় উদ্যোগ সম্মিলন'ত কোনে পৌৰহিত্য কৰিছিল?\n41. মুছলিম লীগ স্থাপনৰ নেতৃত্ব বহন কৰা ব্যক্তি সকল কোন কোন আছিল ?\n42. মলে মিন্টো সংস্কাৰ আইন কেতিয়া প্রণয়ণ হৈছিল ?\n43. ১৯১০ চনত মুছলিম লীগ কার্যালয় কলে স্থানান্তৰিত\n44. স্বৰাজ আমাৰ জন্মস্বত্ব আৰু ই আমাৰ কাম্য, – স্বাণ কোনে কৈছিল?\n45. ‘কেশৰী’– প্রত্রিকাখন কাৰ আছিল?\n46. অভিনৱ ভাৰত আৰু “মিত্র মেলা” নামৰ বিদ্রোহী সংগঠন। দুটা কোনে গঢ়ি তুলিছিল?\n47. স্বদেশী আন্দোলনত সশস্ত্র বিপ্লৱৰ বাণী প্রচাৰ কৰা প্ৰথমগৰাকী বংগদেশৰ ব্যক্তি কোন আছিল ?\n48. বাৰীন্দ্র কুমাৰ ঘােয কাৰ ভাতৃ ?\n49. ভবানী মন্দিন' নামৰ পুস্তিকাখনৰ লেখকাৰাকীৰ নাম লিখা ?\n50. ‘মুক্তি কোন পথে’ নামৰ পত্রিকাখনৰ প্ৰকাশক গৰাকীৰ নাম লিখা ?\n51. ভাৰতৰ স্বাধীনতা সংগ্রামৰ প্ৰথম গৰাকী শ্বহীদৰ নাম লিখা ?\n52. এণ্ডু ফ্রেজাৰক হত্যা কৰাৰ উদ্দেশ্যে ক'ত ৰেল লাইনচ্যুত কৰা হৈছিল ?\n53. ভাৰত সচিব মলেৰ ৰাজনৈতিক উপদেষ্টা কোন আছিল?\n54. বংগদেশৰ একত্ৰিকৰণ কেতিয়া হৈছিল ?\n55. কার্জন আইলীক কোনে হত্যা কৰিছিল ?\n56. কংগ্ৰেছৰ ১৯ তম অধিৱেশন ক'ত হৈছিল ? 'ইয়াৰ কোন সভাপতি আছিল ?\n57. কংগ্ৰেছৰ ২১ তম অধিৱেশন ক’ত হৈছিল ? ইয়াৰ সভাপতি কোন আছিল ?\n58. কোনখন অধিবেশনাৰ সময়ত জাতীয় কংগ্ৰেছ বিভাজিত হৈছিল ?\n59. কংগ্ৰেছৰ বিভাজিত গোট দুটা কি নামেৰে জনা গৈছিল ৷\n60.চৰমপন্থি সকলে কাক সভাপতি পাতিছিল ?\n61. কোনে পােন প্রথমে বৃটিছ চাৰক 'নাইটহুড' উপাধি ঘূৰাই দিছিল ?\n62 .বন্দিনী ভাৰত কোনে ৰচনা কৰিছিল ?\n63.সেৱা সংঘ কোনে গঢ়ি তুলিছিল?\n64. ১৯১১ চনৰ ১২ ডিচেম্বৰত কিয় বিশাল দৰবাৰৰ আয়োজন কৰা হৈছিল ?\n65. বংগ বিভাজন কেতিয়া বাতিৰণ কৰা হৈছিল ?\n66. বংগ বিভাজন বাতিল ঘােষণা কেনে কৰিছিল ?\n67. ' ,ঘৰে বাইৰে ' নামৰ উপন্যাসখন কোনে ৰচনা কৰিছিল ?\n68.‘শাসন আৰু শােষণ একেলগে চলাই যােৱা হ'ব- কোনে কৈছিল ?\n69. বংগ বিভাজনক কেন্দ্ৰ কৰি কেতিয়া জাতীয় কংগ্রেছৰ মাজত বিভাজন ঘটিছিল?\n70. ১৯০৫ খ্রীষ্টাব্দৰ কোন তৰিখে বংশ বিভাজন কার্যকৰী হৈছিল ?\n71. বিদেশী পণ্য বর্জনৰ প্ৰস্তাৱ কোনখন সভাত গ্ৰহণ কৰা হৈছিল ?\n72. স্বদেশী আন্দোলনৰ সময়ছােৱাত যুগান্ত’ নামৰ সংবাদপত্রখন সম্পাদনা কোনে কৰিছিল ?\n73. বংগদেশত 'জাতীয় শিক্ষা পৰিষদ' নামৰ অনুষ্ঠানটো কেতিয়া গঠন হৈছিল ?\n74. কাৰ পৌৰাহিত্যত অনুষ্ঠিত জাতীয় কংগ্ৰেছৰ অধিবেশনে ভাৰতীয় বাবে “স্বৰাজ' বিচাৰি প্রস্তাব গ্রহণ কৰিছিল ?\n75, ভাইচৰয় লর্ড কার্জনে বংগদেশক দুভাগ কৰি এভাগ অসমৰ সৈতে সংযুক্ত কৰি গন নতুন প্রদেশখনৰ নাম কি আছিল ?\nB. চমু প্রশ্নাবলীঃ\n1. অসম প্রদেশ কেইখন জিলাৰে গঠিত হৈছিল ? কি কি?\n2. বংগ বিভাজনৰ সময়ত কোন দুজন ইংৰাজ বিষয়াই লর্ড কাৰ্জনক বিশেষ ভাৱে সহায় কৰিছিল ?\n3. প্রহ্মপুত্র উপত্যকাবাসীক স্বদেশী আন্দোলনৰ পৰা আঁতৰাই ৰাখিবলৈ ব্রিটিছ চৰণাৰে কি কি জনহিতকৰ কাম কৰিছিল ?\n4. বংশপ বিভাজনৰ অজুহাতটো কি আছিল ?\n5. বংগ বিভাজনৰ মূল উদ্দেশ্য কি আছিল ?\n6. কোন কোন প্রখ্যাত লােকেবংশ বিভাজনৰ বিৰােধিতা কৰিছিল ? স্বদেশী আন্দোলনৰ পটভূমিত প্রকাশিত বংগৰ কেইখনমান আলােচনা আৰু কাকতৰ নাম উল্লেখ কৰা।\n8. স্বদেশী আন্দোনৰ পটভূমিত ৰচিত বংশৰ কেইখনমান নাটকৰ নাম লিখা।\n9. স্বদেশী আন্দোলনৰ পটভূমিত ৰচিত কেইখনমান বিখ্যাত গ্রন্থৰ নাম লিখা।\n10 ‘ডন ছ'চাইটা (Dawn society) নামৰ জাতীয় অনুষ্ঠান কাৰ কৰি সহযোগত গঢ় লৈছিল ?\n11. বংগ ভংগ কালছােৱাত গঢ় লৈ উঠা কেইখনমান জাতীয় শিক্ষানুষ্ঠানৰ নাম লিখা।\n12. জাতীয় বিশ্ববিদ্যালয়ৰ আৰ্হিত গঢ়ি উঠা বংগদেশৰ বাহিৰেও অন্য ঠাইৰ কেইখনমান শিক্ষানুষ্ঠানৰ নাম লিখা ?\n13. বংগ বিভাজনৰ সময়ত নেতৃত্ব দিয়া বংগদেশৰ কেইগৰাকীমান মহিলা নেত্ৰীৰ নাম লিখা।\n14. ভগিনী নিবেদিতাই লর্ড কার্জনৰ বিৰােধীতা কৰি কোন দুখন কাকতত দুটা প্ৰৱন্ধ লিখিছিল ?\n15. স্বদেশী আন্দোলনৰ সময়ত গঢ়ি উঠা কেইখনমান বিখ্যাত বাণিজ্যিক প্রতিষ্ঠানৰ নাম লিখা।\n16. স্বদেশী আন্দোলনৰ সময়ত গঢ়ি উঠা বংগদেশৰ কেইটামান প্রখ্যাত উদোগৰ নাম উল্লেখ কৰা।\n17. স্বদেশী আন্দোলনত এচামে সশস্ত্র বিপ্লৱৰ পথ বাছি লােৱাৰ । কাৰণ দুটা লিখা।\n18. প্লেগ কমিছনাৰ ৰবাৰ্ট ৰাণ্ডক আৰু লেফটেনেন্ট আয়াৰষ্টকক | কোনে হত্যা কৰিছিল ?\n19. 'ইয়ং ইটালীৰ অনুকৰণ গঢ়ি উঠা ভাৰতীয় বিদ্রোহী সংগঠন দুটাৰ নাম লিখা। ইয়াৰ সংগঠক কোন আছিল ?\n20. বৈপ্লৱিক আদৰ্শৰে অনুপ্রাণিত হ'বলৈ বংগদেশত প্রকাশিত। দুখন কাকতৰ নাম লিখা।\n21. বংগদেশত গঢ়ি উঠা দুটা গুপ্তঘাতী সংগঠনৰ নাম লিখা ?\n22. কংগ্ৰেছৰ ২১ তম অধিবেশনত বংগদেশৰ প্রতিনিধি কিমান আছিল ? তেওঁলােকে কি তিনিটা প্রস্তাৱ উত্থাপন কৰিছিল ?\n23. বংগ ভংগবিৰােধী আন্দোলনৰ বাবে নির্বাসন দণ্ড পােৱা কেইগৰাকীমান শীর্ষ নেতাৰ নাম লিখা।\n24. বংগ ভংগ বিৰােধী কেইগৰাকীমান অসমীয়া নেতাৰ নাম লিখা ৷\n25. অসম কেশৰী নামেৰে কাক অভিহিত কৰা হয়? তেওঁ ৰচনা কৰা এখন নাটকৰ নাম লিখা ৷\nC ৰচনাধর্মী প্রশ্নাবলীঃ\n1. বংগ ভংগ আঁচনি বিৰােধী আন্দোলনৰ বিষয়ে ব্যাখ্যা ।\n2. স্বদেশী আন্দোলন সম্পর্কে চমুকৈ আলােচনা কৰা।\n3. স্বদেশী আন্দোলনৰ প্রধান অংগকেইটা কি আছিল? প্ৰতিটোৰ বিষয়ে চমুকৈ আলােচনা কৰা ।\n4. স্বদেশী আন্দোলনৰ পটভূমিত বিদেশী বস্তু বর্জন আৰু স্বদেশী বস্তুৰ প্রতি আগ্রহ বঢ়োৱাৰ কাৰ্যসূচীৰ বিষয়ে আলােচনা কৰা। ইয়াৰ ফলাফলৰ বিষয়ে চমুকৈ লিখা।\n5. স্বদেশী আন্দোলনৰ প্রতি ভাৰতীয় জাতীয় কংগ্ৰেছৰ সমর্থন সম্পৰ্কত চমু আলােচনা আগবঢ়োৱা।\n6. সাম্প্রদায়িক ভেদনীতিৰে মুছলমানসকলক বংগ ভংগ তথা স্বদেশী আন্দোলনৰ পৰা আঁতৰাই নিয়াৰ বাবে ব্রিটিছে কৰা ষড়যন্ত্ৰৰ বিষয়ে বর্ণনা কৰা।\n7. স্বদেশী আন্দোলনটো মষিমূৰ কৰিবলৈ ব্রিটিছে লােৱা দমনমূলক নীতিৰ বিষয়ে বহলাই আলােচনা কৰা।\n8. ৰাজনৈতিক দল হিচাপে মুছলীম লীগৰ উত্থানৰ পটভূমি সম্পর্কে উল্লেখ কৰা।\n9, চমুটোকা লিখাঃ\n(i) লর্ড কার্জন\n(ii) এ ফ্রেজাৰ\n(iii) জন ব্যামফিল্ড ফুলাৰ\n(iv) অৰবিন্দ ঘােষ\n(v) ৰাসবিহাৰী বসু\n(vi) গােপাল কৃষ্ণ গােখলে\n(vii) মলে মিন্টো সংস্কাৰ\n(viii) বিনায়ক দামােদৰ চাৰকাৰ\n(ix) মার্গাৰেট এলিজাবেথ নবােল (ভগিনী নিবেদিত)\n(xi) অম্বিকাগিৰি ৰায়চৌধুৰী।\nR 8 October 2020 at 20:42\nUttar bor nidie niki


প্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ -\nHomeআঞ্চলিকপ্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ\nপ্ৰতিবাদ! ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ\nডিব্ৰুগড়ঃ ডিব্ৰুগড় যুটীয়া স্বাস্থ্য সঞ্চালকৰ কাৰ্যালয় ঘেৰাও ‘আছু’ৰ। জিলাখনৰ ব্যক্তিগত চিকিৎসালয় আৰু ব্যক্তিগত পৰীক্ষাগাৰসমূহে ৰোগীক পণ্য হিচাপে ব্যৱহাৰৰ প্ৰতিবাদত সোমবাৰে ডিব্ৰুগড় জিলা ছাত্র সন্থাই যুটীয়া স্বাস্থ্য সঞ্চালকৰ কাৰ্যালয়ত সাব্যস্ত কৰে তীব্ৰ প্ৰতিবাদ। আছুৰ জিলা সভাপতি বুলবল দত্ত আৰু সাধাৰণ সম্পাদক অৱনী গগৈৰ নেতৃত্বত ৰূপপায়ণ কৰা প্ৰতিবাদী কাৰ্যসূচীত বিভিন্ন চৰকাৰ বিৰোধী শ্ল’গানেৰে পৰিৱেশ উত্তাল কৰি তোলে।\nআছুৰ নেতৃত্বই অভিযোগ কৰি কয় যে, চৰকাৰী গাইডলাইনৰ বিৰুদ্ধে কাম কৰিছে ডিব্ৰুগড়ৰ ব্যক্তিগত খণ্ডৰ চিকিৎসালয়সমূহে। ইয়াৰ লগে লগে ডিব্ৰুগড় চহৰত কাঠফুলাৰ দৰে ব্যক্তিগত পৰীক্ষাগাৰ গঢ় লৈ উঠিছে। কোনোধৰণৰ অনুজ্ঞাপত্ৰ নথকাকৈ পৰীক্ষাগাৰসমূহত থকা টেকনিচিয়ানসকলৰ শিক্ষাগত অৰ্হতাক লৈয়ো প্ৰশ্ন তুলিছে। পৰীক্ষাগাৰসমূহে নিৰ্ধাৰিত মূল্যতকৈ উচ্চদামত আদায় কৰি আহিছে ধন। ডিব্ৰুগড় জিলা যুটীয়া স্বাস্থ্য সঞ্চালকে নাকী লগাব পৰা নাই। এই সন্দৰ্ভত ২০ দিনৰ ভিতৰত ব্যৱস্থা গ্ৰহণ কৰিবলৈ জিলা যুটীয়া স্বাস্থ্য সঞ্চালকক দাবী জনাইছে। অন্যথা তীব্ৰ আন্দোলন গঢ়ি তোলাৰ হুংকাৰ প্ৰদান কৰিছে সংগঠনটোৰ নেতা-কৰ্মীয়ে।\nJoint health director\nPrevious articleনাৰী সৰবৰাহকাৰীৰ জালত অসমৰ জীয়ৰী, ৰাজস্থানত উদ্ধাৰ\nNext articleব্যৱসায়ীক আক্ৰমণ, গুণ্ডাকৰ সংগ্ৰহৰ অভিযোগ ড্ৰাগছ আসক্তৰ বিৰুদ্ধে


এক লিটাৰ পেট্ৰ’লত আপুনি কিমান কৰ দিয়ে ? - The Cross Current\nএক লিটাৰ পেট্ৰ’লত আপুনি কিমান কৰ দিয়ে ?\nপেট্ৰ’ল-ডিজেল আৰু ৰন্ধন গেছৰ মূল্যবৃদ্ধিয়ে এতিয়া মাধমাৰ শোধাইছে দেশৰ জনতাক। স্বাধীনতাৰ পিছত প্ৰথমবাৰৰ বাবে ইমান তীব্ৰ গতিত বৃদ্ধি পাইছে ইন্ধনৰ মূল্য। ইন্ধনৰ মূল্যক কেন্দ্ৰ কৰি প্ৰতিবাদো হৈছে, কিন্তু তাৰ পিছতো চৰকাৰে হ্ৰাস কৰিব পৰা নাই মূল্য। প্ৰশ্ন হয়-আন্তঃৰাষ্ট্ৰীয় বজাৰত তেলৰ দাম সাধাৰণ অৱস্থাত থাকিলেও ভাৰতত কিয় উৰ্দ্ধমুখী হৈছে ইন্ধনৰ মূল্য?\nকিয় নকমে পেট্ৰ’ল- ডিজেলৰ দাম ?\nআচলতে দেশত পেট্ৰ’ল-ডিজেলৰ মূল্যবৃদ্ধিৰ আঁৰত আছে কেইবাটাও কাৰণ। প্ৰথম কাৰণটোৱে হৈছে – কেন্দ্ৰীয় চৰকাৰে ইন্ধনৰ শুল্ক যথেষ্ট পৰিমাণে বৃদ্ধি কৰিছে। ২০১৭ চনৰ পৰা ২০২১ চনলৈ এই শুল্ক প্ৰায় দুগুণ বৃদ্ধি পাইছে। উল্লেখযোগ্য যে ২০১৭ চনত আনব্ৰেণ্ডেড পেট্ৰ’লৰ কেন্দ্ৰীয় আবকাৰী শুল্ক আছিল ১৯.৪৮ টকা ৷ কিন্তু ২০২১ চনৰ ফ্ৰেব্ৰুৱাৰী মাহৰ এক তথ্য অনুসৰি বৰ্তমান সময়ত এই আবকাৰী শুল্ক হৈছে ৩২.৯০ টকা। ইয়াৰ বিপৰীতে ২০১৭ চনত আনব্ৰেণ্ডেড ডিজেলৰ কেন্দ্ৰীয় আবকাৰী শুল্ক আছিল ১৫.৩৩ টকা কিন্তু এতিয়া ডিজেলৰ আবকাৰী শুল্ক হৈছে ৩১.৮০ টকা। অৰ্থাৎ পেট্ৰ’লৰ আন্তঃৰাষ্ট্ৰীয় বজাৰত প্ৰকৃত মূল্যবৃদ্ধি যিমান হৈছে তাতকৈ বেছি কৰ আপুনি চৰকাৰক দিবলগীয়া হৈছে। ২০২০ চনত এই শুল্ক অত্যাধিক হাৰত বৃদ্ধি পাইছিল।\nসমীক্ষাই কি কয় ?\nযোৱা ১৫ জুলাইত দেশৰ ৰাজধানী দিল্লীত চলোৱা সমীক্ষাই স্পষ্ট কৰিছে বহু গুৰুত্বপূৰ্ণ তথ্য। দিল্লীত এক লিটাৰ পেট্ৰ’লৰ ডিলাৰৰ কমিচন সহ প্ৰকৃত মূল্য ৪৪.৯৪ টকা।ইয়াৰ উপৰি কেন্দ্ৰীয় কৰ হৈছে ৩২.৯০ টকা আৰু VAT সহ ৰাজ্য চৰকাৰৰ কৰ ২৩.৩৫ টকা। গতিকে প্ৰতি লিটাৰ পেট্ৰ’লৰ বাবদ গ্ৰাহকে পৰিশোধ কৰিব লগীয়া হয় ১০১.১৯ টকা অৰ্থাৎ এক লিটাৰ পেট্ৰল ক্ৰয় কৰাৰ বাদত আপুনি চৰকাৰক দিব লাগে অতিৰিক্ত ৫৬.২৫ টকাৰ কৰ। ডিজেলৰ ক্ষেত্ৰতো পৰিসংখ্যা প্ৰায় একেধৰণৰ। ইয়ে স্পষ্ট যে এক লিটাৰ পেট্ৰল বা ডিজেল ক্ৰয় কৰিবলৈ হ’লে তাৰ প্ৰকৃত মূল্যতকৈ দুগুণ মূল্যৰ কৰ আপুনি পৰিশোধ কৰিব লাগে।\nএই বৰ্ষৰ ১ জানুৱাৰীৰ পৰা ৯ জুলাইলৈ দিল্লীত পেট্ৰ’লৰ দাম ৬৩ বাৰ বৃদ্ধি হোৱাৰ বিপৰীতে ৪ বাৰ হ্ৰাস হৈছে। আনহাতে , ডিজেলৰ মূল্য ৬১ বাৰ হ্ৰাস হোৱাৰ বিপৰীতে ৪ বাৰ হ্ৰাস হৈছে। ইয়াৰ লগতে ঘৰুৱাভাৱে ব্যৱহৃত ৰন্ধন গেছৰ মূল্য আকাশলংঘী হৈছে।\nকৰৰ বোজাই অৰ্থনীতি উদ্ধাৰ কৰিবনে ?\nঅসমতো এক লিটাৰ পেট্ৰল ক্ৰয় কৰোতে আপুনি অসম চৰকাৰক শুল্ক হিচাপে দিব লাগে প্ৰায় ২২.৬৩ টকাৰ কৰ ৷ চৰকাৰে সন্নিৱিষ্ট কৰা অত্যাধিক কৰৰ বাবেই দেশত বৃদ্ধি পাইছে ইন্ধনৰ মূল্য। ক’ভিড পৰিস্থিতিৰ ফলত হোৱা লোকচানৰ ভাৰ এতিয়া এনেদৰেই জাপি দিয়া হৈছে সাধাৰণ জনতাৰ ওপৰত। প্ৰকৃত দৰতকৈ দুগুণ দৰত দেশবাসীয়ে ক্ৰয় কৰিবলগীয়া হৈছে ইন্ধন। কিন্তু সাধাৰণ জনতাৰ মূৰত জাপি দিয়া অত্যাধিক কৰৰ বোজাই দেশৰ অৰ্থনৈতিক প্ৰয়োজন পূৰণ কৰিব পাৰিবনে? নে অধিক জুৰুলা কৰিব দৰিদ্ৰ – মধ্যবিত্ত জনতাক ?\nঅখিল গগৈৰ প্ৰতি কিমান সহমৰ্মী ডা: নোমল মমিন ? ক’লে অখিলৰ ঘণিষ্ঠ কমলে


'ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব'- ডিব্ৰুগড়ত আছুৰ কাৰ্যালয়ত আৰক্ষী প্ৰৱেশ কৰা ঘটনাৰ বিৰুদ্ধে কঠোৰ সমুজ্জ্বল কুমাৰ ভট্টাচাৰ্য aasu-leaders-were-beaten-by-dibrugarh-police-aasu-chief-advisor-samujjal-bhattacharya-react-hb– News18 assam\n'ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব'- ডিব্ৰুগড়ত আছুৰ কাৰ্যালয়ত আৰক্ষী প্ৰৱেশ কৰা ঘটনাৰ বিৰুদ্ধে কঠোৰ সমুজ্জ্বল কুমাৰ ভট্টাচাৰ্য\nডিব্ৰু মহাবিদ্যালয়ৰ নিৰ্বাচন কেন্দ্ৰিক এখন কাজিয়াত মাৰপিটৰ ঘটনাই ভয়ংকৰ ৰূপ ধাৰণ কৰাৰ পিছতেই আৰক্ষীয়ে আছু সদস্যসকলৰ ওপৰত আক্ৰমণ কৰে।\nLast Updated : December 26, 2021, 16:23 IST\n'আৰক্ষীয়ে ছাত্ৰ সন্থাৰ কাৰ্যালয়ত প্ৰৱেশ কৰি ছাত্ৰসকলক প্ৰহাৰ কৰিব, আকৌ থানালৈ নি প্ৰহাৰ কৰিব, আমি সেয়া কেতিয়াও মানি নলও।'-ডিব্ৰুগড় আৰক্ষীয়ে আছুৰ সদস্যক প্ৰহাৰ কৰা ঘটনাক এতিয়া এনেদৰে নিন্দা কৰিছে আছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্যই।\nউল্লেখ্য যে, ডিব্ৰু মহাবিদ্যালয়ৰ ছাত্ৰ একতা সভাৰ নিৰ্বাচনক কেন্দ্ৰ কৰি সংঘটিত হোৱা মাৰপিটৰ ঘটনাৰ পিছতে আৰক্ষীয়ে সদৌ অসম ছাত্ৰ সন্থাৰ কাৰ্যালয়লৈ প্ৰৱেশ কৰি আছু কৰ্মীক শাৰীৰিক ভাবে প্ৰহাৰ কৰাৰ অভিযোগ উত্থাপিত হৈছে। এনেদৰে ছাত্ৰ সন্থাৰ সদস্যক প্ৰহাৰ কৰা ঘটনাক এতিয়া সহজ ভাবে ল'ব পৰা নাই সংগঠনটোৱে।\nডিব্ৰু মহাবিদ্যালয়ৰ নিৰ্বাচন কেন্দ্ৰিক এখন কাজিয়াত মাৰপিটৰ ঘটনাই ভয়ংকৰ ৰূপ ধাৰণ কৰাৰ পিছতেই আৰক্ষীয়ে আছু সদস্যসকলৰ ওপৰত আক্ৰমণ কৰে। পৰৱৰ্তী সময়ত পুনৰ আৰক্ষীয়ে শ্বহীদ ভৱনত প্ৰৱেশ কৰি আছু কর্মীসকলক শাৰিৰীকভাৱে প্ৰহাৰ কৰে ৷ আনকি আছু কৰ্মীসকলে ব্যৱহাৰ কৰা বাহনসমূহ জব্দ কৰি থানালৈ নিয়ে ৷\nঅসম চৰকাৰৰ নিৰ্দেশত ডিব্ৰুগড়ত ছাত্ৰ সন্থাৰ কাৰ্যালয়ত প্ৰৱেশ কৰি আৰক্ষীয়ে সন্থাৰ সদস্যৰ ওপৰত কৰা বৰ্বৰ অত্যাচাৰ,গ্ৰেপ্তাৰক তীব্ৰ গৰিহণা দিছোঁ।গ্ৰেপ্তাৰ কৰা সদস্য সকলক মুক্তি দিয়ক।\nসন্থাৰ সদস্যৰ ওপৰত কৰা এনে বৰ্বৰ অত্যাচাৰ সহ্য কৰা নহ'ব@himantabiswa@DGPAssamPolice@gpsinghips\n— Dr. Samujjal Bhattacharjya (@SamujjalBhatta) December 26, 2021\nএই ঘটনাৰ প্ৰতিবাদত দেওবাৰে সংগঠনটোৱে ৩৬ ঘণ্টীয়া তিনিচুকীয়া বন্ধৰ আহ্বান জনাইছে। লগতে আটক কৰা সদস্যসকলক বিনা চৰ্তে মুকলি কৰি দিয়াৰ দাবী কৰিছে। ঘটনাৰ সন্দৰ্ভত এইবাৰ প্ৰতিক্ৰিয়া প্ৰকাশ কৰিছে সদৌ অসম ছাত্ৰ সন্থাৰ মুখ্য উপদেষ্টা সমুজ্জ্বল কুমাৰ ভট্টাচাৰ্যই।\nভট্টাচাৰ্যই কয় যে, 'আৰক্ষীয়ে ছাত্ৰ সন্থাৰ কাৰ্যালয়ত প্ৰৱেশ কৰি ছাত্ৰসকলক প্ৰহাৰ কৰিব, আকৌ থানালৈ নি প্ৰহাৰ কৰিব, আমি সেয়া কেতিয়াও মানি নলও। এই বৰ্বৰ ঘটনাক আমি ধিক্কাৰ দিছো। উচিত বিচাৰ হওক। গ্ৰেপ্তাৰ হোৱা সকলো ছাত্ৰসন্থাৰ সদস্যক শীঘ্ৰে মুক্তি দিয়ক। আৰু ছাত্ৰ সন্থাৰ সদস্যৰ পিঠিত পৰা প্ৰতিটো কোবৰ হিচাপ হ'ব। অসম চৰকাৰলৈ আমাৰ এয়া কঠোৰ সকীয়নি। এয়া অত্য়াচাৰী ৰাজত্ব চলিছে। আজি ডিব্ৰুগড়-তিনিচুকীয়াত প্ৰতিবাদ হৈছে। সমগ্ৰ ৰাজ্যজুৰি প্ৰতিবাদ হ'ব।'\nFirst published: December 26, 2021, 16:23 IST\nAASUDibrugarhDibrugarh PoliceDr. Samujjal Bhattacharjya\nAssam Flood: ৰাজ্যত বানপানী আৰু ভূমিস্খলনৰ কালৰূপ ! ২৪ খন জিলাৰ বিপৰ্যস্ত জনজীৱন, ক্ষতিগ্ৰস্ত ৰাস্ত-দলং, বিধ্বস্ত কৃষিভূমি ...\nOracle Speaks: কোনবোৰ চিহ্ন ১৮ মে'ৰ ৰাশিফল মতে ভাগ্যৱান? চাওক আজিৰ ৰাশিফলত


অসমীয়া কৌতুক || Assamese Jokes: বুদ্ধিয়ক কনটিলৌ\nShowing posts with label বুদ্ধিয়ক কনটিলৌ. Show all posts\nমিছা কলে কি দাল হব.. ছোৱালী ত কৈ লৰাৰ মন বহুত ভাল ৷..............?? পৰীক্ষাৰ হলত দুই বান্ধৱীৰ কথোপকথন —\n১ম বান্ধৱীঃ - এই, ৭নং টো\n২য় বান্ধৱীঃ - নাই লিখা, ৭নং টো\nভালদৰে পৰা নাই অ' ।\n১ম বান্ধৱীঃ - ৮ নং টো লিখিছা ?\n২য় বান্ধৱীঃ - না, সেইটো নিদিওঁ দেই !\n১ম বান্ধৱীঃ - ৯ নং টো পাৰিছানে ?\n২য় বান্ধৱীঃ - নাই ।\n১ম বান্ধৱীঃ - ১০ নং টো একা ?\n২য় বান্ধৱীঃ - লিখিছো, অলপ বনায়\nএইবাৰ ৰিজাল্টৰ পাচত সেই দুই বান্ধৱীৰ\n১ম বান্ধৱীঃ - কিমান পালি ?\n২য় বান্ধৱীঃ - বেছি পোৱা নাই !\n১ম বান্ধৱীঃ - তথাপিও ক'চোন !\n২য় বান্ধৱীঃ - ৯৫ ।\n১ম বান্ধৱীঃ - ৯৫ পাইচ্, তথাপিও কৈচ্\nবেছি পোৱা নাই ! কিন্তু তোকতো ৪টা\nপ্রশ্ন সুধোতে তই নাজানো বুলি\nকৈছিলি আৰু এতিয়া কেনেকৈ ৯৫\nপৰীক্ষাৰ হলত দুই বন্ধুৰ কথোপকথন —\n১ম বন্ধুঃ - দোস্ত, ৭ নং লিখিছনে ?\n২য় বন্ধুঃ - হুম ।\n১ম বন্ধুঃ - দেখা ।\n২য় বন্ধুঃ - ধৰ ধৰ, বহীখন ধৰ । বিন্দাছ\nলেখ, কিন্তু সাৱধান !!\n১ম বন্ধুঃ - থেংকচ দোস্ত । পাচ কৰিম\n২য় বন্ধুঃ - চাল্লা, মই পাছ কৰিলে তয়ো\nপাছ কৰিবি । এতিয়া লেখ ।\nএইবাৰ ৰিজাল্টৰ পাচত সেই দুই বন্ধুৰ\n১ম বন্ধুঃ - দোস্ত, থেংকচ !! তোৰ কাৰণে\nপাছ কৰিছো বে....!\n২য় বন্ধুঃ - চাল্লা, পাৰ্টি নোখোৱালে\nচাবি কিন্তু !! কিমান পালি ?\n১ম বন্ধুঃ - ৯০ !!\n২য় বন্ধুঃ - আবেই, তইতো মোৰ\nগোটেইখনেই কপি কৰিছিলি । কিন্তু কিয়\nমোতকৈ ৫ নম্বৰ কম পালি ? বানান ভুল\nকৰিছিলি নেকি ?\nLabels: Assamese Jokes, Best Assamese Jokes, অসম, অসমীয়া কৌতুক, অসমীয়া গাজা, চেংমাই কৌতুক, বুদ্ধিয়ক কনটিলৌ\nBy: Gubin Gogoi\nবিয়াৰ মাত্ৰ ছবছৰ হৈছে ।\nপাচোটা লৰা ছোৱালী । ষষ্ঠ বাৰ আকৌ কেচুৱা হবৰ হলত জোৱাঁয়ে গোটেই পল্টনটো লৈ শহুৰেকৰ ঘৰলৈ বুলি ওলাল ।\nআগৰ দিনত কেচুঁৱা জন্ম হবৰ সময়ত মাকৰ ঘৰলৈ ছোৱালী যোৱাটো এটা নিয়ম আছিল ।\nদুৰৰ পৰাই গোটেই কাবাদী টীমটো দেখি শহুৰৰ মুৰ গৰম হৈ গল । জোৱাঁইক দেখিয়ে হাতত থকা কুঠাৰ খন লৈ\nশহুৰে খেদা মাৰি আহিল । চাল্লা নীলাজ, কাণ্ডজ্ঞান পুৰি খোৱা , ৰস নোহোৱা নেমু , শুকান জেওৰাখুটি ... তই বছৰে বছৰে গৰুৰ নিচিনা ... এই ছোৱালীজনী মৰি নাথাকিবনে ?\nতোৰ মুৰত কি আছে ?\nজোৱাঁয়ে বোলে দেউতা , কিয় খং কৰিছে ?\nসকলো ঈশ্বৰৰ ইচ্ছা । নাপায় । তাতে মই আপোনাৰ কথা আখৰে আখৰে পালনহে কৰিছো ।\nশহুৰ:- তই মোৰ কি কথা পালন কৰিছ , খাবলৈ নোপোৱাৰ জাত ?\nজোঁৱাই:- দেউতা , ছোৱালী উলিয়াই নিওঁতে আপুনি কি কৈছিলে মনত পেলাওক ! বোলে তই ছোৱালী নিছ নে\nপিছে তাইক খালী পেটে নাৰাখিবি । কৈছিলে নে নাই ?\nশহুৰ বেহুচ ....... জোৱাঁই দিলখুচ\n. কেনে লাগিল ?\nলিখিছে : Asomiya Lora at Sunday, June 14, 2015\nLabels: 'ফঁকৰা যোজনা, Asomiya gaja, Assamese MEME, Best Assamese Jokes, থুলুক, বুদ্ধিয়ক কনটিলৌ, ব্ৰেকিং নিউজ, মনমোহন\nBy: AbDüs SaLam AhMeð\nএদিন ৰাতিপুৱা এজন ডাক্তৰৰ ওচৰত এটা ৰোগী ককালৰ বিষ লৈ আহিছিল .......\nচিকিৎসা কৰি থকা অৱস্থাত ডাক্তৰ এ ৰোগীক সুধিলে কি হৈছিল বাৰু তোমাৰ ......\nৰোগী - ছাৰ মই এটা নাইট ক্লাৱত কাম কৰো । আজি ৰাতিপুৱা সোনকালে ঘৰ পাই দেখিলো মোৰ ৰোমত যেন কোনোবা আছিল মোৰ পত্নীৰ সতে....\nখিৰিকীটো খোলা আছিল সেয়ে মই মনে মনে খিৰিকীদি সোমাই ৰোমত কাকো নাপালো ..\nখিৰিকী দি তললৈ চাওঁতে দেখা পালো এজন মানুহ সেইফালেদি খৰধৰকৈ কাপোৰ পিন্ধি গৈ আছিল ....\nমোৰ সন্দেহ হোৱাত মই ফ্ৰিজখন তাৰ গাত দলিয়াই দিলো সেয়ে ককালত বিষ হল......॥॥\n2য় ৰোগী এজন আহিল ইয়াৰ পিছতে ...\nদেখাত তেখেতক গাড়ীয়ে খুন্দিওৱা যেন লাগিছিল ...\nডাক্তৰে সুধিলে তোমাৰ আগত আহা ৰোগীৰ অৱস্থা বহুত বেয়া আছিল কিন্তু তোমাৰ অৱস্থা তাতোকৈ বেয়া দেখোন ...\nকি হৈছিল বাৰু ....\nৰোগীয়ে কলে যে- মোৰ বহুত দিন কোনো চাকৰি নাছিল ।\nআজি নতুন চাকৰিত যোগ দিয়াৰ প্ৰথম দিন আছিল ....ৰাতি এলাৰ্ম দিবলে পাহৰিছিলো আৰু দেৰিকৈ সাৰ পালো.......সেয়ে অফিচলৈ ওলাই থাকোতেই কাপোৰ পিন্ধি পিন্ধিয়ে গৈ আছিলো....কিন্তু কোনোবাই মোৰ গাত ফ্ৰিজ দলিয়াই দিলে ......সেয়ে মোৰ এই অৱস্থা হল ॥\n৩য় ৰোগী এজন আহিল ইয়াৰ পিছত.....\nতাৰ অৱস্থা আৰু বেয়া আছিল ....\nডাক্তৰ-ইছ.......তোমাৰ কি হল পিছে ...?\nৰোগী - মই এটা ফ্ৰিজত বহি আছিলো .....কোনোবা গাধই ফ্ৰিজটো তিনি মহলাৰ ওপৰৰ পৰা পেলাই দিলে ......\nবোজি পোৱা সকলে লাইক কমেন্ট দিব ....॥\nলিখিছে : Asomiya Lora at Saturday, November 01, 2014\nLabels: অসম, অসমীয়া কৌতুক, চিনেমা, ডাক্তৰ, বুদ্ধিয়ক কনটিলৌ\nজেনেটিকছ - অথঃ মালি সংবাদ\nবহুদিন মালিৰ খবৰ নাই ৷\nসিদিনা লগ ফাৰ্মাছী এখনৰ বাহিৰত লগ পালো ৷\n‘‘আৰে ভাই মালি, বহু দিন খা-খবৰ নাই যে ?’’\nমালি, ‘‘এহ্ নক’ব আৰু দাদা ৷ মোৰ হাই ব্লাড প্ৰেছাৰ !’’\nকথাটো শুনি বেয়া লাগিল ৷ সুধিলো, ‘‘ডাক্টৰক দেখুৱালা নে নাই ?’’\nমালি, ‘‘দেখুৱাইছো দাদা ৷ পাছে ফেমেলিতেই আছে ৷ গতিকে উপায় নাই আৰু !’’\nমই সান্তনা দিবলৈ তাক ক’লো, ‘‘হেহ্ ! ফেমেলিত থাকিলেও ব্লাড প্ৰেছাৰ হে ! দৰব খালে ভাল হৈ যায় ৷ ফেমেলি মানে তোমাৰ দেউতাৰ ফালৰ কথা কৈছা নে মাৰ ফালৰ কথা কৈছ ?’’\nমই এনেদৰে প্ৰশ্ন কৰিলো যে মই ডাঙৰ জেনেটিক বিশেষজ্ঞহে ৷\nমালি, ‘‘নাই নাই দাদা ৷ মা-দেউতাৰ ফালে প্ৰেছাৰৰ প-টোও নাই ৷ মোৰ ৱাইফৰ ফালৰ পৰা পাইছো ৷’’\nমোৰ খং উঠিল, ‘‘কি যা তা কথা কৈছা হে ? তোমাৰ ৱাইফৰ ফালৰ পৰা আকৌ কেনেকৈ ব্লাড প্ৰেছাৰ হ’ব হে ?’’\nমালি, ‘‘দাদা, এবাৰ লগ পোৱাই দিম দিয়ক ! আপোনাৰো হৈ যাব ৷’’\nBy: Pratibhu Dutta\nলিখিছে : Asomiya Lora at Saturday, February 01, 2014\nLabels: Best Jokes Assam, Gaja, Google Assamese Jokes, Internet Jokes, অসম, অসমীয়া কৌতুক, অসমীয়া গাজা, বুদ্ধিয়ক কনটিলৌ\nমাঘ বিহু সমাগত, সেয়ে কনটিলৌৰ গা সাতখন - আঠখন । চহৰৰ পৰা ককায়েক নবৌয়েক ঘৰলৈ আহিব । প্ৰতিটো বিহুতে আহে, এইবাৰো আহিব । সেয়ে বিহু বুলিলেই তাৰ মনটো কিবা আনন্দ আনন্দ ফিলিংছ এটাই সাৱতি ধৰে । আচলতে আচল কথাটো ককায়েক নবৌয়েকৰ আগমন নহয় ।সিহঁতৰ লগত প্ৰতিবাৰে ককায়েকৰ খুলখালিয়েক, মানে নবৌয়েকৰ ভনীয়েকো আহে । পদুমী.... তাইৰ নাম মনত পৰিলেই দেখুন কিবা ৰিং-ৰিং, চাং-চাং অনুভৱ কৰে । আয়ৈ কি চেহেৰা তাইৰ । বোলো চকুলৈকে চাবা নে ওঁঠলৈকে চাবা । আস্... তাইলৈ মনত পৰিলে তাৰ বিহু গীত এটাকে গাই দিবৰ মন যাই .....\nকিনো চেহেৰাৰে স্ৰজিলে\nতোকে ঐ পদুমী,\nগাত যৌৱনৰ জুই ।\nএইবাৰো যে তাই আহিব সেয়া সি খাটাংকৈ ধৰি ল'লে । মাজে মাজে তাৰ মনত খোকোজা নলগা নহয়, আহেবা নাহে পদুমী ।ককায়েক নবৌয়েককো সুধিব নোৱাৰি ।তাৰ কিবা লাজ বোলা পদাৰ্থবিধ নাই নেকি.....?\nকালিলৈ উৰুকা ।মেজি ৰেডি, ভোজৰ হাঁহ কোমোৰা সকলোৰে বন্দবস্ত হৈ আছে ।মানুহ বাঢ়িলে বস্তু কমিব । কোনো কথা নাই, চোৰ কৰা সংস্কৃতিক দোঁহাই দি এমাহৰ বাবে বস্তু গোটোৱাত সি অদ্বিতীয় এক্সপাৰ্ট । সেইবোৰ মেনেজ হৈ যাব । আজি আবেলি ককায়েকহঁত গাৱৰ ভূমিত অৱতৰণ কৰিবহি । লগত তাৰ বিয়াৰ ৰাণী, ধ্যেৎ কিবা বোলেনে হিয়াৰ ৰাণী পদূমী ।আজি আৰু ঠাণ্ডা বুলি গা নোধোৱাকৈ থাকিব নোৱাৰি ।একদম গাৰপৰা গোটেই মলিবোৰ খহাই পেলাব সি । তাৰ গাত থাকিবলৈ পাই সিহঁতৰ টেম্পাৰ বাঢ়ি গৈছে সিহঁতৰ । অৱশ্যে সিহতে তাক বৰ ভাল পাই ।তাৰ ক'লা-খহটা ছালখনত আঙুলিৰে ৰোকা মাৰি আহ বুলিলেই নখৰ ফাকত সোমাই আহে । ৰহ্ বাপেকে আজি বিহু দেখুৱাম ।সি আঙুলিৰ মূৰত হিচাপ কৰিলে পুহৰ দুই তাৰিখে জেতুকি হতঁৰ পুখুৰিত মাছ ধৰোতেই ধোৱা গা ।এমাহেই হ'বৰ হ'ল ।হওঁক ।গা ধুলেহে প্ৰবিত্ৰ হয় নেকি ।উপাই নাই আজি ধূবই লাগিব ।গাৰ পৰা যিহে গোন্ধ ওলাইছে ।আজি তাৰ গাত থাকিব কেৱল প্ৰেম প্ৰেম গোন্ধ ।\nছিঃ যি সোপাহে মলি ওলাইছে তাৰ গাৰ পৰা ।তাৰ নিজৰে ঘিন লাগি গ'ল ।সি ঘহি আছে, মলি ওলাই আছে.... ঘহি আছে, মলি ওলাই আছে..... ।ৰাম ৰাম । ইমান মলি ।তাৰ কনটিলৌ নামৰ মানুহটোৰ ভিতৰত সোমাই থকা মনটোলৈ টিঙিচকৈ খং উঠি গ'ল ।যত চব এই মনটোৰ বাবেই ।এই এমাহত তাৰ এবাৰলৈতো মন যাব পাৰে গা ধূবলৈ ।নাই মনকান নাই সেইবোৰত ।এতিয়া পদুমীয়ে এইবোৰ দেখিলে কি ক'ব ।হৰি হৰি । সি তাৰ মনটোক অভিশাপ দিৱৰ মন গ'ল ।ৰৌ ৰৌ নৰকত পৰিবি তই অ । মনটোতো তাৰ ভিতৰতহে আছে ।যদি মনটো নৰকলৈ নাযাওঁ বুলি কয় । জন্মৰে পৰা সি মনটোৰ সৈতে একেলগে আছে । এতিয়া নৰকলৈ যাব লাগে বুলিয়েই মনটোক এৰি দিবনে সি ।যদি মনটোৰ লগত সিয়ো নৰকলৈ যায় পদুমীক কেনেকৈ পাব সি ।মনটোৰ লগৰ ইমান দিনৰ মিতিৰালিয়ো শেষ কৰিব নোৱাৰি ।কি কৰে এতিয়া সি ।যাহ্ পদুমীকো এটা অভিশাপ দি দিয়া হওঁক ।তেতিয়া তাইয়ো নৰকলৈ যাব ।তাত সি লগ পাব.... সংসাৰ পাতিব..... ।\n"পদুমী, যা তয়ো নৰকলৈ যা" ।\nby: Dibya Jyoti Saikia\nLabels: Google Assamese Jokes, Internet Jokes Assamese, Joke on Women, Jokes Indian, অসম, অসমীয়া গাজা, বুদ্ধিয়ক কনটিলৌ, হাঁহিৰ ৰহঘৰা\nনতুনকৈ ছাকৰিত সোমোৱা টেটৰ মাষ্টৰণী, অলপ টো 'ষ্টাইল' হবই দিয়কচোন ।\nষ্টাইলতে শ্রেণীকোঠাত ছাত্র-ছাত্রী সকলক ক'লে --\n.....মিছা কথা নকবা দেই, মই তোমালোকৰ মুখ খন দেখিলেই কৈ দিব পাৰো, তোমালোকে কি ভাবি আছা ?\nবুদ্ধিয়ক ছাত্র টিলৌ :\n....তথাপিও বাইদেউ আপুনি শাৰীখন ভাল কৰি নলয় কিয় ??\n( ৰগৰ হে, কাকো জগৰ লগাবলৈ বিছৰা নাই )\nby: Dípankar Nath\nLabels: Assamese MEME, Assamese sms, Internet Jokes Assamese, sms Jokes, ফুচুৰি, বুদ্ধিয়ক কনটিলৌ, ব্ৰেকিং নিউজ\nএদিন শ্রেণী কোঠাত বাইদেউয়ে কণমানি ছাত্র-ছাত্রী সকল বুজাই আছে -----\n" যদি তোমালোকে শুদ্ধ মনেৰে ভগবানক পূজা কৰা তেন্তে মনৰ কামনা পূর্ণ হবই " ।\nবুদ্ধিয়ক কনটিলৌ : মিছা কথা বাইদেউ !!\nযদি তেনেকুৱা হ'লহেতেন আপুনি তাত থিয় হৈ নাথাকে ----\nমোৰ দুবাহুত সোমাই থাকিলহেঁতেন ।\nLabels: Assamese sms, Best Assamese Jokes, Best Jokes Assam, Facebook Jokes, Google Assamese Jokes, Internet Jokes Assamese, Joke on Women, বুদ্ধিয়ক কনটিলৌ\nঅই কনপিটৌ, "তই ৰচনা কোনখন লিখিলি"? টিউচন মাষ্টৰ প্ৰদিপে সুধিলে । " ছাৰ," মহাত্মা গান্ধী"খন লিখিলো।" কনপিটৌ ৱ...


মাঘ বিহুৰ পূৰ্বে হ’ব লাগিব পঞ্চায়ত নিৰ্বাচন! ক্ষমতা নে দুৰ্নীতিৰ বিকেন্দ্ৰীকৰণ? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমাঘ বিহুৰ পূৰ্বে হ’ব লাগিব পঞ্চায়ত নিৰ্বাচন! ক্ষমতা নে দুৰ্নীতিৰ বিকেন্দ্ৰীকৰণ?\nশ্বহীদ মনেশ্বৰ বসুমতাৰীৰ পৰিয়ালক অসম চৰকাৰে প্ৰদান কৰিলে ২০ লাখ টকাৰ সাহায্য... • গোলাঘাটত আৰক্ষীৰ জালত নিচাযুক্ত সামগ্ৰী সৰবৰাহকাৰী • শ্ৰমিকৰ পি এফক লৈ বঞ্চনা, গ্ৰেপ্তাৰ কাছাৰৰ চাহ বাগিচাৰ সহকাৰী প্ৰবন্ধক • 'পাকিস্তান মূৰ্দাবাদ' শ্ল'গান দিয়ক আৰু ৰেহাই মূল্যত খাওক মাংসৰ পকোৰা... • গোলাঘাটত ব্ৰাউন ছুগাৰসহ এজনক আটক • 'বিজেপি চৰকাৰৰ সুশাসন দেখি বিৰোধী দলবোৰ ঈৰ্ষাত জ্বলি-পুৰি মৰিছে' • জামুগুৰিহাটত পত্নীক হত্যা কৰি ঘৰৰ চৌহদত পুতি থোৱা স্বামীক মৰিয়াই মৰিয়াই হত্যা... • আইৰ মুখৰ ভাষা • ‘প্ৰথম প্ৰধানমন্ত্ৰী চৰ্দাৰ পেটেল হোৱা হ’লে দেশত কাশ্মীৰকলৈ সমস্যা নাথাকিল হেঁতেন’ • ভাল খবৰ! ৰে’লৱে বিভাগত ওলাইছে চাকৰি, সবিশেষ...\nঅসমীয়া প্ৰতিদিন ৰ দ্বাৰা\t Oct 10, 2018 ত শেষ সম্পাদনা কৰা হৈছে\n► মৃদুল কুমাৰ সন্দিকৈ\nনিৰ্বাচনত প্ৰতিদ্বন্দ্বিতা কৰা সময়ত তেওঁৰ এখন পাটি চাইকেল লৈ মানুহৰ ঘৰে ঘৰে ভোট ভিক্ষা কৰিছিল। গাঁওখনৰ মানুহৰ বাবে তেওঁ এখন চিনাকি মুখ। বিপদে-আপদে তেওঁ প্ৰায়ে উপস্থিত হয়গৈ। অঞ্চলটোত তেওঁ সৰবৰহী যুৱক হিচাপে পৰিচিত আছিল। বাটে-পথে মানুহ দেখিলে মিঠা হাঁহিটো মাৰি কুশল বাৰ্তা সুধিছিল। নিৰ্বাচনত জয়ী হোৱাৰ সূত্ৰে তেওঁৰ ব্যস্ততা বাঢ়িল। এয়া প্ৰায় ৫ বছৰৰ আগৰ কথা। এতিয়া তেওঁৰ সেই ভাবমূৰ্তি নাই। মানুহৰ ঘৰলৈ তেওঁ যাবলৈ আহৰি নাপায়। মানুহ আহে তেওঁৰ কাষলৈ।\nআগৰদৰে তেওঁ হাঁহি-মাতি কথা নাপাতে। কথা পাতিলেও যেন হিচাপ কৰিহে তেওঁ কথা কয়। পৰিৱৰ্তন তেওঁৰ বহুত হৈছে। খেৰৰ ঘৰটো তেওঁ তিনিমহলীয়া কৰিলে। চাৰিওফালে পকী ৱাল। ঘৰৰ সন্মুখত ৩-৪খন গাড়ী। লগ কৰো বুলিলেই এতিয়া তেওঁক কোনেও লগ কৰিব নোৱাৰে। গাঁৱৰ সেই সহজ-সৰল মানুহবোৰৰ বাবে তেওঁ অচিনাকি হৈ পৰিল। তেওঁৰ এই পৰিৱৰ্তনৰ কাৰণ কিন্তু পঞ্চায়ত নিৰ্বাচন। জিলা পৰিষদৰ নিৰ্বাচনত তেওঁ অৱতীৰ্ণ হৈছিল। জয়ী হৈ অঞ্চলটোৰ কাম কৰিব বুলি মানুহে ভোট দিছিল। কাম তেওঁ কৰিলে। মানুহৰ নহয়, নিজৰ।\nএইটো এক কাল্পনিক কাহিনী হ’লেও সত্যৰ ওপৰত আৰোপিত এখন ছবি। তেনে বহু সঁচা কাহিনী আছে। নগাঁও জিলা পৰিষদৰ প্ৰাক্তন উপ সভানেত্ৰী ৰেণুমাই টেৰনপি অলপতে আৰক্ষীৰ জালত পৰিল। ২০১৮ৰ ২৩ আগষ্টত গুৱাহাটীৰ পৰা যোৱা এটা আৰক্ষীৰ দলে ৰেণুমাই টেৰনপিৰ কামপুৰ চাইবক গাঁৱত থকা বাসগৃহত অভিযান চলাইছিল। অভিযানকাৰী দলটোৱে বাসগৃহটোৰ পৰা বৃহৎ পৰিমানৰ সূতা, কম্বল, স্কুল বেগ আদি জব্দ কৰিছিল সেইদিনা।\nঅকৃত্বশীলভাবে চৰকাৰী আঁচনিৰ বৃহৎ পৰিমানৰ সামগ্ৰী মজুত কৰি ৰাখিছিল তেওঁ। এই অভিযোগ টেৰনপিৰ বিৰুদ্ধে চানমাৰি আৰক্ষী থানাৰ লগতে গুৱাহাটীৰ কেইবাখনো আৰক্ষী থানাত গোচৰ ৰুজু হৈ আছিল। আৰক্ষীয়ে অভিযান চলোৱা সময়ৰ পৰাই তেওঁ আত্মগোপন কৰিছিল। আৰক্ষীয়ে গোপন সূত্ৰৰ পম খেদি টেৰনপিক কাৰ্বি আংলং জিলাৰ পৰা কৰায়ত্ত কৰিলে কিছুদিনৰ পূৰ্বে।\nঅভিযোগ মতে ২০১২-১৩,২০১৩-১৪ আৰু ২০১৪-১৫ এই বিত্তীয় বৰ্ষ কেইটাত সূতা ক্ৰয়ৰ নামত ৬ কোটিৰো অধিক ধন ব্যয় কৰা হৈছিল। সেই সূতা কোনো হিতাধিকাৰীয়ে লাভ নকৰিলে। এই ধনৰ সিংহভাগ পৰিষদৰো উপাধ্যক্ষৰ দায়িত্বত থকা অৱস্থাত ৰেণুমাই টেৰনপি আৰু তেওঁৰ সহযোগী সকলে আত্মসাৎ কৰাৰ অভিযোগ উত্থাপন হৈছিল।\nএকেদৰে ৰংগমঞ্চ নিৰ্মাণৰ নামত প্ৰায় ৮০ লাখ টকা,ৰাজহুৱা ভবন নিৰ্মাণৰ নামত ১ কোটিৰো অধিক ধন টেৰনপিয়ে লুণ্ঠন কৰাৰ অভিযোগ উঠিছিল। সেই দুৰ্নীতিৰ পৰা ৰক্ষা পাবলৈ কংগ্ৰেছ এৰি টেৰনপিয়ে দুবছৰ পূৰ্বে বিজেপিতো যোগদান কৰিছিল।\nপঞ্চায়ত নিৰ্বাচনৰ জৰিয়তে জয়ী হৈ অহা এগৰাকী প্ৰতিনিধিৰ কাণ্ড আছিল এয়া। এনে বহু কাহিনী আছে, এনে বহু দুৰ্নীতিৰ অভিযোগেৰে ৰাজ্য ভৰি আছে। ৰাইজৰ ক্ষোভ আছে বহু। ৰাইজৰ কাম কৰিম বুলি নিৰ্বাচিত হৈ অহা সকলে কেৱল দুৰ্নীতিহে কৰিলে। সেয়েহে এতিয়া থানাই থানাই পৰি আছে পঞ্চায়ত প্ৰতিনিধিৰ বিৰুদ্ধে এনে বহু দুৰ্নীতিৰ গোচৰ। তাৰ প্ৰমাণ এইখন এজাহাৰ।\nপঞ্চায়ত প্ৰতিনিধিৰ বিৰুদ্ধে দিয়া এজাহাৰ\nকোনো নিৰ্দিষ্ট ঠাইত নহয়, সৰ্বত্ৰে এই দুৰ্নীতিৰ অভিযোগ। ডিমৌৰ এগৰাকী পঞ্চায়ত সভানেত্ৰীক আই এ ৱাই গৃহ আৱণ্টনত দুৰ্নীতি সংঘটিত কৰাৰ বাবে ২০১০চনত গ্ৰেপ্তাৰ কৰা হৈছিল। তেওঁ আছিল গোহাঁইপুখুৰী পঞ্চায়তৰ সভানেত্ৰী। একেদৰে বঙাইগাঁৱৰ ডাঙাইগাঁও পঞ্চায়তৰ সভানেত্ৰীৰ বিৰুদ্ধেও দুৰ্নীতিৰ অভিযোগ উঠিছিল। মাণিকপুৰ থানাত ৰুজু হোৱা ২৩২/১৮ নং গোচৰত তেওঁক গ্ৰেপ্তাৰ কৰা হৈছিল।\nএদিন বিৰোধীৰ আসনত আছিল এতিয়া শাসকীয় দল বিজেপি। পঞ্চায়তে পঞ্চায়তে সংঘটিত এই দুৰ্নীতিৰ বিৰুদ্ধে সৰৱ হৈছিল এই দলটো। আনকি সেই দুৰ্নীতিক লৈ তৃণমূল পৰ্যায়ত ভোটাৰৰ মাজত কংগ্ৰেছৰ বিৰুদ্ধে প্ৰচাৰ চলাইছিল। যাৰ বাবে কংগ্ৰেছৰ হাতৰ পৰা শাসনৰ বাঘজৰী কাঢ়ি ল’বলৈ বিজেপিয়ে এক সুযোগ লাভ কৰিছিল। কেৱল যে তৃণমূল পৰ্যায়ৰ পঞ্চায়তৰ প্ৰতিনিধিয়ে দুৰ্নীতি কৰিছিল তেনে নহয়। সেই দুৰ্নীতি পৰ্যায়ে পৰ্যায়ে মন্ত্ৰীলৈকে বিয়পি আছিল। ক্ষমতা বিকেন্দ্ৰীকৰণৰ যোগেৰে উন্নয়নৰ সপোন দেখা এই প্ৰচেষ্টা হৈ পৰিছিল দুৰ্নীতি বিকেন্দ্ৰীকৰণ সদৃশ।\nপঞ্চায়তত সংঘটিত হৈছে ইটোৰ পাছত সিটো দুৰ্নীতি, অভিযোগ বিজেপিৰ\nএই দুৰ্নীতিৰ বিৰুদ্ধে শাসনলৈ অহাৰ পাছতেই অধিক সৰৱ হৈছিল বিজেপি। কংগ্ৰেছৰ ১০ বছৰীয়া শাসনকালত পঞ্চায়ত পৰ্যায়ত বিভিন্ন আঁচনি ৰূপায়নৰ বাবে যোৱা ধনৰ সিংহভাগ কামৰ অবিহনেই আত্মসাৎ কৰাৰ অভিযোগ নতুন বা মিছা নহয় বুলি ইতিমধ্যে প্ৰমাণিত হৈছে বহু ক্ষেত্ৰত।\nপঞ্চায়তীৰাজ, এক সপোন আছিল ভাৰতবৰ্ষৰ জনতাৰ বাবে। গ্ৰাম্যাঞ্চলত বাস কৰা লোকসকলৰ উন্নয়নৰ কাম প্ৰত্যক্ষভাৱে কৰাৰ লক্ষ্যৰে এই শাসন ব্যৱস্থা প্ৰৱৰ্তন কৰা হৈছিল। মহাত্মা গান্ধীয়ে পঞ্চায়তীৰাজৰ পৰামৰ্শ দিছিল। সকলো গাঁৱৰ ৰাইজে যাতে এই শাসন ব্যৱস্থাৰ জৰিয়তে যাতে সমান সুবিধা লাভ কৰে তাৰ বাবে গ্ৰাম স্বৰাজ অভিযান আৰম্ভ কৰিছিল। ১৯৯২চনত নিৰ্বাচিত প্ৰতিনিধিৰ জৰিয়তে এই গাঁও পঞ্চায়ত গঠন আৰু পৰ্যায়ক্ৰমে তিনি স্তৰীয় শাসন ব্যৱস্থাৰ দ্বাৰা গাঁৱৰ লোকসকলকৰ দ্বাৰা পৰিচালিত এক ব্যৱস্থাৰ জৰিয়তে ক্ষমতাৰ বিকেন্দ্ৰীকৰণৰ বাবে সংবিধানৰ ৭৩ সংখ্যক সংশোধন কৰা হৈছিল।\nভাৰতত প্ৰথম পঞ্চায়তীৰাজ ব্যৱস্থা গ্ৰহণ কৰিছিল ৰাজস্থানে। নাগৌৰ জিলাত ১৯৫৯চনৰ ২ অক্টোবৰত এই ব্যৱস্থা প্ৰচলন কৰা হৈছিল। পৰ্যায়ক্ৰমে এই শাসন ব্যৱস্থা অন্ধ্ৰপ্ৰদেশ,মহাৰাষ্ট্ৰ আদি ৰাজ্যই গ্ৰহণ কৰিছিল। ‘দ্য কনষ্টিচুৱেন’ল (৭৩ এমেন্ডমেন্ট) এক্ট, ১৯৯২ গ্ৰহণ হোৱাৰ পাছতেই দেশজুৰি এই শাসন ব্যৱস্থা প্ৰৱৰ্তন কৰা হয়।\nঅসমতো তেনেদৰেই পঞ্চায়তীৰাজৰ আগমন ঘটিছিল। গাঁৱৰ ৰাইজে ভাবিছিল তেওঁলোকৰ হাতলৈ তেওঁলোকৰ শাসন ঘূৰি আহিছে। অসমত প্ৰথম পঞ্চায়তীৰাজ আইন ১৯৮৬ চনতেই গ্ৰহণ কৰা হৈছিল। কেন্দ্ৰীয় চৰকাৰে সংবিধান সংশোধনৰ জৰিয়তে ১৯৯২চনত প্ৰতিষ্ঠা কৰা পঞ্চায়তীৰাজ ব্যৱস্থাৰ আধাৰত এই আইন ১৯৯৪চনত পুনৰ নতুনকৈ সংশোধিত ৰূপত গ্ৰহণ কৰা হয়। তাৰ পাছৰ পৰাই ৰাজ্যত পঞ্চায়তীৰাজৰ শুভাৰম্ভ হৈছিল। এই শাসন ব্যৱস্থাৰ লক্ষ্য আৰু উদ্দেশ্য আছিল সৎ।\nপ্ৰথম অৱস্থাত পঞ্চায়তীৰাজ ব্যৱস্থাৰ বিশেষ প্ৰভাৱ পৰা নাছিল। কিন্তু যেতিয়া ইয়াৰ জৰিয়তে চৰকাৰী আঁচনিসমূহ ৰূপায়নেৰে গ্ৰামোন্নয়নৰ শিতানত ধন আৱণ্টন হ’ল, তাৰপাছৰ পৰাই পঞ্চায়তীৰাজ সোণৰ কণী পৰা হাঁহ হ’ল বহুতৰ বাবে। অগপৰ শাসনকালত বিভিন্ন কাৰণত এই আইন অনুসৰি পঞ্চায়ত নিৰ্বাচন অনুষ্ঠিত হোৱা নাছিল। ১৯৯৭চনৰ পাছত ১৯৯৮চনত বান আৰু আইন শৃংখলাৰ সমস্যাৰ দোহাই দি নিৰ্বাচন অনুষ্ঠিত নকৰিলে অগপই। ২০০০চনত লোকপিয়লৰ বাবে পঞ্চায়ত নিৰ্বাচন অনুষ্ঠিত কৰাতো সম্ভৱ হোৱা নাছিল। তাৰ পৰৱৰ্তী সময়ত পঞ্চায়ত নিৰ্বাচন অনুষ্ঠিত হ’ল। অন্তিম বাৰৰ বাবে ২০১৩চনত ৩টা পৰ্যায়ত ক্ৰমে ৩০জানুৱাৰী, ৬ ফেব্ৰুৱাৰী আৰু ১২ ফেব্ৰুৱাৰীত অসমত পঞ্চায়ত নিৰ্বাচন অনুষ্ঠিত হৈছিল। ৪২০খন জিলা পৰিষদ, ২২০২খন আঞ্চলিক পৰিষদৰ লগতে ২২,০২০খন গাঁও পঞ্চায়তৰ সভাপতি তথা গাঁও পঞ্চায়তৰ সদস্যৰ বাবে অনুষ্ঠিত হোৱা নিৰ্বাচনৰ ফলাফল ১৪ আৰু ১৫ ফেব্ৰুৱাৰীত ঘোষণা কৰা হৈছিল।\n২০১৮চনত এই গাঁও পঞ্চায়তৰ কাৰ্যকাল অন্ত পৰে। কিন্তু তাৰ পাছত নিৰ্বাচন অনুষ্ঠিত হোৱা নাই। মাজে মাজে খবৰ আহে- গাঁও পঞ্চায়তৰ নিৰ্বাচন অনুষ্ঠিত হ’ব। কিন্তু সেই প্ৰক্ৰিয়া সম্ভৱ হৈ নুঠিল। তাৰ মাজতে কাৰ্যকাল শেষ হোৱাৰ পাছত পঞ্চায়তৰ প্ৰতিনিধিসকলৰ সময়সীমা বৃদ্ধিৰ বাবে আদালতৰ কাষ চপা হৈছিল যদিও, সেয়া নাকচ কৰি ২০১৮ৰ ১৭ ছেপ্টেম্বৰৰ ভিতৰত পঞ্চায়ত নিৰ্বাচন অনুষ্ঠিত কৰিবলৈ ন্যায়ালয়ে চৰকাৰক নিৰ্দেশ দিছিল। সেই সময়ত দুখন পৃথক পৃথক শপতনামাযোগে ৰাজ্যিক নিৰ্বাচন আয়োগ আৰু চৰকাৰে পঞ্চায়ত নিৰ্বাচন অনুষ্ঠিত কৰিবলৈ ক্ৰমে ৩ মাহ আৰু ৪ মাহ সময় বিচাৰিছিল।\nএই সময়সীমা উকলি যোৱাৰ পাছত পঞ্চায়ত নিৰ্বাচন অনুষ্ঠিত হ’বনে? সেই প্ৰশ্ন উত্থাপন হোৱাৰ সময়তে ৯ অক্টোবৰ, ২০১৮ত গুৱাহাটী উচ্চ ন্যায়ালয়ে এক গুৰুত্বপূৰ্ণ নিৰ্দেশ দিলে। সেই অনুসৰি ৰাজ্য চৰকাৰে ২০১৯চনৰ ১৫ জানুৱাৰীৰ ভিতৰত পঞ্চায়ত নিৰ্বাচন অনুষ্ঠিত কৰিব লাগিব। অৰ্থাৎ মাঘ বিহুৰ আগে আগে সম্পূৰ্ণ হ’ব লাগিব পঞ্চায়ত নিৰ্বাচন।\nগ্ৰামোন্নয়নৰ বাবে চৰকাৰে কোটি কোটি টকাৰ আঁচনি ঘোষণা কৰে। সেই আঁচনিবোৰ ৰূপায়ন হয় পঞ্চায়তৰ প্ৰতিনিধি তথা চৰকাৰৰ প্ৰতিনিধিৰ জৰিয়তে। কিন্তু এতিয়া কাৰ্যকাল শেষ হোৱাৰ পাছত এই আঁচনি সমূহ ৰূপায়নৰ ক্ষেত্ৰত যথেষ্ট সমস্যাই দেখা দিছে। এনে পৰ্যায় পাইছেগৈ যে, আঁচনিৰ বাবে দিয়া ধন পৰি আছে, কিন্তু ইয়াক ৰূপায়ন কৰিব পৰা হোৱা নাই। কংগ্ৰেছৰ আমোলত এই ধনৰ অপব্যৱহাৰ এনেদৰে হৈছিল যে- বহু কামৰ ইউটিলাইজেশ্যন চাৰ্টিফিকেট পৰ্যন্ত দিব পৰা নাই আজিও। যাৰ বাবে বহু আঁচনিৰ ধন কেন্দ্ৰই মুকলি কৰি নিদিয়া খবৰে বাতৰিৰ শিৰোনাম দখল কৰে।\nকংগ্ৰেছৰ আমোলত ক্ষমতা বিকেন্দ্ৰীকৰণৰ নামত পঞ্চায়তৰ জৰিয়তে যি দুৰ্নীতি সংঘটিত হৈছিল সেই দুৰ্নীতি প্ৰতিৰোধ কৰিবলৈ হ’লে কেৱল পঞ্চায়তৰ নিৰ্বাচন অনুষ্ঠিত কৰিলেই নহ’ব। ইয়াৰ লগতে এই শাসন ব্যৱস্থাৰ এক সামুহিক সংস্কাৰৰ প্ৰয়োজন আছে। এই দিশবোৰৰ প্ৰতি কিন্তু আজিও চৰকাৰ উদাস।\nকোন পঞ্চায়তত কি হৈছে সেয়া কোনেও নাজানে। তদন্ত কৰিলে কম-বেছি পৰিমাণে প্ৰতিখন পঞ্চায়ততে দুৰ্নীতিৰ প্ৰমাণ পোৱা যাব। কংগ্ৰেছৰ পৃষ্ঠপোষকতাত হোৱা সেই দুৰ্নীতি প্ৰতিৰোধ কৰিব নোৱাৰিলে গ্ৰামোন্নয়নৰ সপোন সপোন হৈয়ে ৰ’ব এই চৰকাৰৰ বাবেও।\nইফালে, ৰাজনীতিৰ দিশতো পঞ্চায়ত নিৰ্বাচনৰ এক গুৰুত্ব আছে। গ্ৰামাঞ্চলৰ ভোটাৰসকলে সামুহিকভাৱে চৰকাৰখনৰ প্ৰতি থকা আস্থা আৰু সমৰ্থন প্ৰতিফলিত কৰিব এই নিৰ্বাচনৰ জৰিয়তে। শেহতীয়াকৈ এন আৰ চি, নাগৰিকত্ব সংশোধনী বিধেয়ক তথা আন কিছু প্ৰসংগক লৈ চৰকাৰৰ প্ৰতি গ্ৰামাঞ্চলৰ লোকসকলৰ ভাল ভাব নথকা কথাতো শাসকীয় দলটোৱেও অনুভৱ কৰে। সেয়েহে লোকসভা নিৰ্বাচনৰ পূৰ্বে এই অগ্নি পৰীক্ষাত নামিবলৈ তেওঁলোকে বিচৰা নাছিল। বিজেপিৰ সৈতে শাসনত থকা বিপিএফে ইতিমধ্যে ঘোষণা কৰিছে- পঞ্চায়ত নিৰ্বাচনত তেওঁলোক শাসকীয় দলটোৰ পক্ষত নাই। অগপই অকলেই পঞ্চায়ত নিৰ্বাচন খেলাৰ সিদ্ধান্ত প্ৰায় লৈছে।\nএই প্ৰেক্ষাপটত পঞ্চায়ত নিৰ্বাচন বিজেপিৰ বাবে এক পৰীক্ষা সদৃশ। সমান্তৰালভাৱে গ্ৰামাঞ্চলৰ লোকসকলৰ বাবে পঞ্চায়ত নিৰ্বাচনে কি পৰিৱৰ্তন সাধিব সেয়াও চিন্তনীয় বিষয় হৈ পৰিছে। কিন্তু সাংবিধানিক নিয়ম অনুসৰি সময়মতে পঞ্চায়ত নিৰ্বাচন অনুষ্ঠিত কৰাতো চৰকাৰৰ দায়িত্ব। সেই দায়িত্বৰ কথা ন্যায়ালয়ে আঙুলিয়াই দিছে ইতিমধ্যে। অৱশ্যে ক্ষমতা বিকেন্দ্ৰীকৰণৰ নামত এয়া দুৰ্নীতিৰ বিকেন্দ্ৰীকৰণ নহওঁক তাৰ প্ৰতিও লক্ষ্য ৰখাৰ দায়িত্বও নিশ্চয় চৰকাৰৰে।\nজনতা ভৱনত কেবিনেট বৈঠক, প্ৰাক্তন সেনা জোৱানৰ দাবীক লৈ বিশেষ সিদ্ধান্ত\nনলবাৰীত অসম চৰকাৰৰ ‘মুখ্যমন্ত্ৰী কৃষি সা-সঁজুলি যোজনা’ৰ শুভাৰম্ভনি


"অসমীয়া নৱবৰ্ষ"ৰ বিতৰ্কৰে Bisleri-ক অধিক প্ৰচাৰ দিয়াৰ কৌশল নেকি নিশিতা গোস্বামী চক্ৰবৰ্তীৰ\nমাঘক “অসমীয়া নৱবৰ্ষ” কিয় কৰিলে অভিনেত্ৰী নিশিতা গোস্বামীয়ে?\nঅসমীয়াৰ বিহুকেইটা আৰু অসমীয়া নৱবৰ্ষ সম্বন্ধেও এতিয়া স্পষ্ট ধাৰণা হেৰুৱাই পেলালে নেকি অভিনেত্ৰী নিশিতা গোস্বামী চক্ৰবৰ্তীয়ে?\nঅভিনেত্ৰীগৰাকীয়ে খোৱাপানী বিক্ৰী কৰা কোম্পানি এটাৰ বিজ্ঞাপন দিবলৈ গৈ অসমৰ ৰাইজক ভোগালী বিহুৰ ওলগ জনোৱাৰ লগতে অসমীয়া নৱবৰ্ষৰো শুভেচ্ছা যাচে। অভিনেত্ৰীগৰাকীক বিজ্ঞাপনৰ ভিডিঅ’টো নিজৰ টাইমলাইনতো আপল’ড কৰা দেখা যায়।\nমাঘকে ভুলকৈ অসমীয়া নৱবৰ্ষৰ আৰম্ভণি বুলি ক’ব খোজা ভিডিঅ’টো লগে লগে ছ’চিয়েল মিডিয়াত ভাইৰেল হৈ পৰে আৰু অভিনেত্ৰীগৰাকীক ফেইচবুক য়ুজাৰসকলে ট্ৰ’ল দিয়া আৰম্ভ কৰে।\nগোস্বামী চক্ৰবৰ্তীৰ টাইমলাইনতো অনেকে এই লৈ ব্যংগাত্মক মন্তব্য কৰে।\nএজনৰ কটাক্ষ, “নৱবৰ্ষৰ পাৰ্টি এতিয়াও চলি আছে তাৰমানে”?\nআন এজনে উভতি ধৰি কৈছে, “কিহৰ শিল্পী, নিজৰ কথাখিনিকে যদি নাজানে। লাজ পালো দেই”।\nআনহাতে আন এজনে বিছলেৰি মালিক CAA-ৰ সমৰ্থক বুলিও দাবী কৰিছে নিজৰ মন্তব্যত।\n“বিহুৰ শুভেচ্ছাতো প্ৰমোশ্যন” বুলি মন্তব্য কৰিছে আন এজনে।\nঅৱশ্যে অভিনেত্ৰীগৰাকীয়ে এই ট্ৰ’লৰ পিছতে নিজৰ ভুল অনিচ্ছাকৃত বুলি দাবী কৰি ইয়াৰ শুধৰণি দিয়ে আৰু ক্ষমা বিচাৰি কয়, “মানুহ মাত্ৰেই ভুল হয়”।\nনিজৰ টাইমলাইনত দিয়া স্পষ্টীকৰণত “অসমীয়া নৱবৰ্ষ”ৰ ঠাইত “ইংৰাজী নৱবৰ্ষ” হ’ব লাগিছিল বুলি কয় অভিনেত্ৰীগৰাকীয়ে। লগতে তেওঁ ভিডিঅ’টোও শুধৰণিৰ সৈতে পুনৰ আপল’ড কৰে।\nনতুন ভিডিঅ’টোতো অভিনেত্ৰীগৰাকয়ে “ওলগ” আৰু “সেৱা” তথা “শুভেচ্ছা” আৰু “শুভকামনা” শব্দক ওপৰা-উপৰিকৈ ব্যৱহাৰ কৰা দেখা গৈছে, য’ত প্ৰথম শব্দটো দ্বিতীয় শব্দটোৰ সমাৰ্থক বা একে অৰ্থযুক্ত।\nউল্লেখ কৰিব পাৰি যে অসমীয়া নৱবৰ্ষ, অসমীয়া শব্দৰ এনেকুৱা “অনিচ্ছাকৃত” ভুল কৰা অভিনেত্ৰীগৰাকী অসমীয়া চিনেমাৰ এগৰাকী প্ৰতিষ্ঠিত অভিনেত্ৰী মলয়া গোস্বামীৰ দুহিতা।\nচয়ন চক্ৰবৰ্তী নামৰ শ্বিলং নিৱাসী এজন বাঙালী লোকলৈ বিয়া হ’লেও নিশিতাই এতিয়াও অসমীয়া ছবিত অভিনয় কৰে আৰু অসমীয়া সমাজখনৰ পৰা বিচ্ছিন্ন হোৱা নাই। আনকি তেওঁ শেহতীয়াকৈ অসমীয়া মানুহে মৰণপণে চলাই থকা CAA-বিৰোধী যুঁজখনতো অংশগ্ৰহণ কৰিছে।\nছ’চিয়েল মিডিয়াত আন একাংশৰ মত, বিজ্ঞাপনতো অধিক প্ৰচাৰ হ’বৰ বাবেহে এই বিতৰ্কতি উপস্থাপন কৰা হৈছে।


Search Result of Sikkim independent State\nছিকিমত মুকলি কৰা হ'ল এটা অত্যাধুনিক মাল্টি স্পৰ্টছ কমপ্লেক্স,মুখ্যমন্ত্ৰী প্ৰেম সিং তামাঙে কৰিলে মুকলি\nগেংটক পৌৰ নিগমৰ (জিএমচি) দ্বাৰা নিৰ্মাণ কৰা এই ক্ষেত্ৰখন হ’ব ইয়াৰ প্ৰথম খন ষ্টেডিয়াম, যাক একাধিক ইনড’ৰ গেমৰ বাবে ব্যৱহাৰ কৰিব পাৰি।\nদুমাহৰ পিছত পুনৰ মুকলি কৰা হ'ল ছিকিমৰ দুটা উল্লেখযোগ্য পৰ্যটন স্থল\nআমি সুখী যে প্ৰায় দুমাহৰ পিছত ইয়াক পুনৰ মুকলি কৰা হৈছে।\nছিকিমত শোকাবহ দুৰ্ঘটনা, ৪ সেনা জোৱান নিহত, ২ আহত\n৪ জন সেনা জোৱান থিতাতে নিহত হৈছিল\nপিতৃ-মাতৃয়ে ইণ্টাৰনেটৰ ৰিচাৰ্জ কৰি নিদিয়াৰ বাবেই ২৩ বছৰীয়া পুত্ৰই কৰিলে আত্মহত্যা\nতেওঁ ২৬ জুলাইত ইণ্টাৰনেটৰ ৰিচাৰ্জ কৰি দিবলৈ কৈছিল\nছিকিমত ১৬ বছৰীয়া কিশোৰীক যৌন উৎপীড়ণ চলালে ৪৫ বছৰীয়া ব্যক্তিয়ে\nঅভিযুক্তজন এজন অৱসৰপ্ৰাপ্ত সেনা বিষয়া আছিল ।\nশীঘ্ৰেই উত্তৰ-পূৰ্বাঞ্চল ভাৰতৰ ভিতৰত মুখ্য গাহৰিৰ ৰপ্তানি কেন্দ্রলৈ পৰিণত হ'বঃ এপিইডিএ\nএই নতুন আত্মবিশ্বাস নতুন ভাৰতৰ বাবে অতিকৈ গুৰুত্বপূৰ্ণ হৈ পৰিছে\nকুইপৰ দুই বিষয়াৰ মুক্তি আসন্নঃ আলফা (স্বাধীন)\nকুইপৰ দুই অপহৃত বিষয়া কৰ্মচাৰী, প্ৰনৱ কুমাৰ গগৈ আৰু ৰাম কুমাৰক কেইদিনমানৰ ভিতৰতে সুৰক্ষিত স্থানত সু-স্বাস্থ্যৰে মুকলি কৰি দিব।\nAmerican independent space agency, NASA has announced on Thursday that to discuss events surrounding the landing of its Mars 2020 Perseverance rover, it will host virtual news briefings, live shows, and activities in the week of February 15.\nModi recalls unwavering courage of armed forces on Vijay Diwas\nPrime Minister Narendra Modi on Wednesday recalled the unwavering courage of our armed forces on the occasion of the Vijay Diwas,ahistoric day that made Bangladesh an independent country.\nAll Rights Reserved 2022 © The Janambhumi | Total visits : 71441901


উৎপতীয়া ছোৱালীজনী-নীলাক্ষী ভট্টাচাৰ্য্য – ফটাঢোল\nউৎপতীয়া ছোৱালীজনী-নীলাক্ষী ভট্টাচাৰ্য্য\nপ্ৰণামী বুলি ক’লে কদমতলি গাঁৱত চিনি নোপোৱা কোনো নাই। এজনী উৎপতীয়া ছোৱালী বুলি তাইৰ নামৰ পিছত বিশেষণ লগ লাগিছিল। তাইৰ কথাতে হওক কামতে হওক দৌৰা-দৌৰি নকৰিলে তাইৰ নহয়। ইয়াৰ বাবে মুখৰ কথাত তাই লাজ পাবলগীয়াও হয় মাজে মাজে। কামৰ নামত আকৌ যিহে দৌৰা-দৌৰি ঘৰৰ বাচন-বৰ্ত্তন ভাঙি অৱস্থা তথৈবচ হৈছে।\nপ্ৰণামী ডাঙৰ হোৱাতহে যে উৎপতীয়া অকল আছিল সেয়া ভুল ভাবিছে। তাই সৰুৰে পৰা উৎপতীয়া। মাকে তাইৰ বদমাচিবোৰত অতিষ্ঠ হৈ স্কুলত সোনকালে নামভৰ্তি কৰি দিলে। প্ৰথম দিনা স্কুলত পঠিয়াবলৈ মাকে গৰম গৰম ভাত ৰান্ধি ছোৱালীক খোৱাবলৈ দৌৰা-দৌৰি কৰিলে। ইফালে আকৌ ছোৱালী স্কুলৰ নাম শুনি যি ৰাউচি জুৰি কান্দিবলৈ ধৰিছে গাঁৱৰ মানুহেৰে চোতাল ভৰ্তি হ’ল। তথাপি মাকো কম নহয়। তাইক মাকে কান্দি থকাৰ পিছতো টানি টানি স্কুলত থৈ আহিলে। স্কুলত যি কান্দোন তাইৰ মাষ্টৰে মূৰৰ বিষৰ ভয়ত তাইক অলপ ডাঙৰ হ’লে স্কুললৈ আহিবলৈ উপদেশ দি ঘৰলৈ পঠিয়াই দিলে।\nলাহে লাহে প্ৰণামী ডাঙৰ হৈছে। মাকে আজিকালি তাইক দুই এখন কামত লগায়। ইফালে তাইৰ কামত এলাহ। তাই কাম কৰিব নিবিচাৰে কিন্তু মাকৰ ৰূপ দেখি তাই কৰিবলৈ বাধ্য হয়। সেই সময়তে তাইৰ মূৰত কু-চুতীয়া বুদ্ধিবোৰ আহি সোমাল। ঘৰৰ পিছফালে গজালি মেলি লহপহকৈ বাঢ়ি অহা পুই শাকডালৰ ওচৰলৈ তাই দৌৰি গৈ পুই গছডালৰ চাৰিটা মান পকা গুটি লৈ তাইৰ কোঠালৈ দৌৰি আহিল। তাৰ পিছত লাগি গ’ল কামত। বহুদিনৰে পৰা মাকৰ টেবুলত পৰি থকা বেণ্ডেজটো আনি তাই আগতে হাতৰ আঙুলি এটা বাচনি কৰি পুইৰ গুটি এটা ভাঙি আঙুলিটোত লগাই লৈ বেণ্ডেজৰ কাপোৰ অলপ কাটি লৈ আঙুলিত মেৰিয়াই গাঁঠি দি ল’লে। তাৰ পিছত পুই গুটিৰ ৰঙা বোল বেণ্ডেজৰ ওপৰত লগাই ল’লে। হৈ গ’ল তাইৰ কাম।\nবাহিৰলৈ ওলাই অহাৰ পিছতে মাকে সুধিলে,\n: মাজনী হাতৰ আঙুলিত কি হ’ল তোৰ?\n: মা কাটিলে।\n: অলপ সাৱধানে কাম কৰিব নোৱাৰ?\n: মা হোৱাতো হৈয়ে গ’ল।\n: আঙুলি ভাল নোহোৱালৈ কাম নকৰিবি তই।\nসঁ‌চাকৈ এই কথাখিনি শুনিয়ে মাকক তাইৰ গালত এটি চুমা দিবৰ মন গ’ল কিন্তু মনটোৱেই কৈ উঠিল, “ৰ বেছি নেদেখাবি তোৰ বুদ্ধি গম পালে পিতন ভালকৈ খাবি।” দুদিন এনেকৈ আৰাম ল’লে কামৰ পৰা তাই।\nপ্ৰণামীৰ এটি ভাল লগা কাম হ’ল বৰশী বোৱা। তাইক বৰশী বাবলৈ পালে একো নালাগে। ৰ’দে খাওঁ খাওঁ মূৰ্তি ধৰিলেও তাই বৰশী বায়। এদিনাখনৰ কথা সেই সময়ত স্কুলৰ গৰমবন্ধ আছিল। ৰাতিপুৱা হ’লে অলপ সময় পঢ়ি ভাত এমুঠি খাই বৰশী লৈ ওলাই যায় গালি দিয়াজনক আওকাণ কৰি। তাৰ আগত আকৌ মাকে তাইক আজিকালি ওচৰৰ গাঁওখনৰ পৰা গাখীৰ অনাৰ দায়িত্ব দিছে। তায়ো সোনকালে গাখীৰ আনিবলৈ একলিটাৰৰ হৰলিস্কৰ কাচৰ বটলটো পলিথিনত লৈ দৌৰি দৌৰি ঘৰৰ পৰা ওলাই সোনকালে আহিবলৈ। ইফালে ওচৰৰে দাদা এজনে তাইক বৰশী বোৱাতে হওক বা এনেই দেখিলে হওক জোকাই এপোৱা দিবি বুলি। তায়ো এই কথাষাৰ কেতিয়া গভীৰ ভাবে মনত ল’লে তাই নিজে নাজানে। আজিও জোকালে তাইক। এনেই খং গাখীৰ আনিবলৈ যাব লগা হোৱা বাবে তাতে আকৌ জোকালে। লাগি হ’ল কাজিয়া দুয়োটাৰে মুখে মুখে। হঠাতে প্ৰণামীয়ে বলে নোৱাৰি মুখত পলিথিনেৰে ঘূৰাই থকা বটলটো মাৰি দিলে দাদাকৰ কপালত আৰু ভিৰাই ঘৰলৈ লৰ দিলে।\nকিছু সময়ৰ পিছতে খুৰীয়েক আৰু দাদাক সিহঁতৰ ঘৰত হাজিৰ মাকক জীয়েকৰ গুণ বখানিবলৈ। দাদাকৰ কপালৰ সোমাজতে পিংপ্ং বলৰ দৰে টেমুনা দেখি তাইৰ হাঁ‌হি উঠি গ’ল। মাকে ক্ষমা খুজিব দিয়াই ক্ষমা খুজি খুৰীয়েকক শান্ত কৰি পঠিয়াই দিলে তাই।\nএনেকুৱা উৎপতীয়া ছোৱালীৰ প্ৰেম হৈছেনে সন্দেহ হয়নে? পিচে আহিছে সেয়াও কাহিনী এটি।\nসকলো ল’ৰা তাইৰ পৰা দূৰত। সকলোৱে জানে প্ৰণামীৰ লগত পাংগা লোৱা মানে নিজে মৰিবলৈ আগবাঢ়ি যোৱা। পিছে সাহসী যুৱক এজন ওলাল তাইলৈ। কোনোদিনে প্ৰেম নোহোৱা প্ৰণামীৰ যুৱকজনৰ প্ৰেম গ্ৰহণ কৰিলে। সিহঁতৰ প্ৰেম সুন্দৰ ভাবে চলি থাকিল। এদিনাখন প্ৰণামীয়ে গম পালে যুৱকজনে বন্ধুৰ লগত চেলেঞ্জ কৰি তাইক ভালপোৱা আদায় কৰিবলৈ মিছা প্ৰেমৰ অভিনয় কৰিছে। তাৰ পিছত আৰু কি, তাই আহি গ’ল আচল ৰূপত। তাই যুৱকৰ লগতে থকা বন্ধুমহলৰ ওচৰত গৈ যুৱকজনক একচৰ মাৰি তাৰ প্ৰেম ভৰিৰে গচকি থৈ আহিল। বেচেৰা যুৱকজনক সেই চৰটোৱে বহুদিনলৈ বোলে তাক শুবলৈ দিয়া নাছিল।\n« মিঠা হাঁহিয়েই কাল হ’ল : পার্থ প্ৰতীম শৰ্মা\nদো গ’জ কি দূৰী হ্যে জৰুৰী-মৃদুল নাথ »


আমেৰিকাৰ বৰ্জিত প্লাষ্টিকে পৃথিৱীৰ আয়ুস হ্ৰাস কৰিছে নেকি? -\nHomeআন্তঃৰাষ্ট্ৰীয়আমেৰিকাৰ বৰ্জিত প্লাষ্টিকে পৃথিৱীৰ আয়ুস হ্ৰাস কৰিছে নেকি?\nডিজিটেল ডেস্ক: বিশ্বৰ ভিতৰতে সৰ্বোচ্চ পৰিমাণৰ বৰ্জিত প্লাষ্টিক আৱৰ্জনা সৃষ্টিত অৰিহণা যোগাইছে আমেৰিকা যুক্তৰাষ্ট্ৰই৷ শেহতীয়াকৈ যুক্তৰাষ্ট্ৰীয় চৰকাৰত দাখিল কৰা এক প্ৰতিবেদনত এই তথ্য প্ৰকাশ পাইছে৷ ক্ৰমবৰ্ধমান এই প্ৰদূষণৰ সংকট মোকাবিলা কৰাৰ বাবে ব্যৱস্থা গ্ৰহণ কৰিবলৈও যুক্তৰাষ্ট্ৰ চৰকাৰক আহ্বান জনোৱা হৈছে৷ সামগ্ৰিকভাৱে মাৰ্কিন যুক্তৰাষ্ট্ৰই ২০১৬ চনত প্ৰায় ৪২ মিলিয়ন বৰ্জ্য প্লাষ্টিক সৃষ্টি কৰিছিল৷ যি পৰিমাণ চীন আনকি ইউৰোপীয় দেশসমূহতকৈয়ো বেছি৷\nগড় পৰিমাণ অনুযায়ী প্ৰতিবছৰে আমেৰিকাই ১৩০ কিলোগ্ৰাম বৰ্জ্য প্লাষ্টিক তৈয়াৰ কৰে৷ তালিকাৰ পৰৱৰ্তী ৰাষ্ট্ৰ দক্ষিণ কোৰিয়াই প্ৰতি বছৰে ৮৮ কিলোগ্ৰাম বৰ্জ্য প্লাষ্টিক উৎপাদন কৰে৷ ‘কুৰি শতিকাৰ প্লাষ্টিকৰ চমকপ্ৰদ আৱিষ্কাৰৰ ফলস্বৰূপে বৰ্জ্য প্লাষ্টিকে ছানি ধৰিছে আমেৰিকাক৷’- প্ৰতিবেদন প্ৰস্তুতকৰণ সমিতিৰ সভাপতি মাৰ্গাৰেট স্প্ৰিঙে এইদৰে লিখিছে৷ প্ৰতিবেদনত উল্লেখ কৰা তথ্য অনুসৰি বিশ্বব্যাপী ১৯৬৬ চনত প্লাষ্টিক উৎপাদন ২০ মিলিয়ন মেট্ৰিক টনৰ পৰা ২০১৫ চনত এই উৎপাদন হ’লগৈ ৩৮১ মিলিয়ন মেট্ৰিক টন৷ পঞ্চাশ বছৰত প্লাষ্টিক উৎপাদনৰ পৰিমাণ বৃদ্ধি পাইছে ২০ শতাংশ৷\nপ্ৰতিবেদনত কোৱা হৈছে যে প্ৰথমাৱস্থাত সমুদ্ৰবৰ্জিত প্লাষ্টিকৰ উৎস কেৱল জাহাজ আৰু সামুদ্ৰিক অন্যান্য উৎস বুলি ভবা হৈছিল৷ কিন্তু, এতিয়া জানিব পৰা গৈছে ভূ-পৃষ্ঠৰ পৰা নদীৰ মাধ্যমেৰে সাগৰলৈ বৰ্জ্য প্লাষ্টিক যোৱাৰ ফলত সাগৰপৃষ্ঠত বৰ্জ্য প্লাষ্টিক জমা হোৱাৰ তথ্য পোৱা গৈছে৷ গৱেষণাত পোহৰলৈ আহিছে যে প্ৰায় এক হাজাৰ প্ৰজাতিৰ সামুদ্ৰিক প্ৰাণীৰ বৰ্জিত প্লাষ্টিকৰ দ্বাৰা বিপদ ঘনীভূত হৈছে৷\nপ্ৰতিবেদনত বৰ্জ্য প্লাষ্টিকে সৃষ্টি কৰা সংকটৰে মোকাবিলা কৰিবলৈ বিশেষকৈ অনমনীয় প্লাষ্টিক উৎপাদন হ্ৰাস কৰিবলৈ প্ৰস্তাৱ দিয়া হৈছে৷ প্ৰতিবেদনত পুনৰ ব্যৱহাৰযোগ্য প্লাষ্টিক ব্যৱহাৰ কৰাৰ উপৰি এবাৰ ব্যৱহাৰযোগ্য প্লাষ্টিকৰ ব্যৱহাৰ কমাই, জল ব্যৱস্থাৰ মাধ্যমেৰে মাইক্ৰ’ প্লাষ্টিক সংকট হ্ৰাস কৰাৰ এক ব্যৱস্থাপনাৰ বিষয়ে প্ৰস্তাৱ আগবঢ়োৱা হয়৷ বৰ্জ্য দ্ৰব্যৰ শোষণ প্ৰযুক্তিৰ উত্তৰণ ঘটাই জলপথত প্লাষ্টিকৰ আৱৰ্জনা ৰোধ কৰিব পৰা যাব বুলি প্ৰতিবেদনত উল্লেখ কৰা হৈছে৷ আমেৰিকা যুক্তৰাষ্ট্ৰৰ সামুদ্ৰিক প্লাষ্টিক সংকটক কিধৰণে ৰাষ্ট্ৰখনে মোকাবিলা কৰে, তাৰ প্ৰতি বিশ্বৰ দৃষ্টি নিবদ্ধ হৈ আছে৷\nPrevious articleঅনিমেষৰ দুই বন্ধুৰ চিকিৎসাৰ দায়িত্ব ল’লে চৰকাৰে\nNext articleছোনিয়া-মমতাৰ সংঘাত : আনুষ্ঠানিকভাৱে ভংগ ইউপিএ!


canadian-woman-walks-husband-on-leash-after-curfew-skd– News18 assam\nকোৰোণাৰ দ্বিতীয় ষ্ট্ৰেইনৰ ফলত কানাডাৰ কুইবেক চহৰত নিশা ৮ বজাৰ পিছত জাৰি কৰা হৈছে সান্ধ্য আইন।\nLast Updated : January 15, 2021, 10:02 IST\nকোৰোণাৰ হাহাকাৰ কিছু কমিছিলহে মাত্ৰ, ইয়াৰ মাজতে আহিছে কোৰোণাৰ দ্বিতীয় ষ্ট্ৰেইন! গৱেষকসকলে কৈছে এই ষ্ট্ৰেইন আৰু বেছি ভয়ংকৰ। ফলত এইবাৰ বিশ্বৰ নানা প্ৰান্তত নতুনকৈ জাৰি কৰা হৈছে লকডাউন। জাৰি কৰা হৈছে কঠোৰ কোভিড বিধি! আকৌ এবাৰ ঘৰৰ ভিতৰত বন্দী জনতা!\nএই পৰিস্থিতিত ঘৰৰ বাহিৰত ওলোৱাৰ বাবে এক অদ্ভুত কাম কৰিলে কানাডাৰ এগৰাকী মহিলাই। নিজৰ স্বামীৰ ডিঙিত কুকুৰৰ শিকলি বান্ধি ৰাজপথত ওলাল এগৰাকী মহিলা। মহিলাগৰাকীয়ে খোজ কাঢ়ি গৈছে, লগে লগে কুকুৰৰ দৰে খোজ কাঢ়িছে স্বামীয়ে, ডিঙিত কুকুৰৰ শিকলি।\nকোৰোণাৰ দ্বিতীয় ষ্ট্ৰেইনৰ ফলত কানাডাৰ কুইবেক চহৰত নিশা ৮ বজাৰ পিছত জাৰি কৰা হৈছে সান্ধ্য আইন। অৱশ্যে পোহনীয়া কুকুৰ লৈ ওলোৱাত বাধা নাই। সেয়েহে স্বামীৰ সৈতে নিশা ঘূৰিবলৈ যোৱাৰ বাবে এই অভিনৱ পন্থা ল’লে পত্নীয়ে। কিন্তু এই কাণ্ডৰ পিছত তেওঁলোক ৰেহাই নিদিলে আৰক্ষীয়ে! জৰিমনা বিহিলে ১৫০০ ডলাৰ।\nFirst published: January 15, 2021, 10:02 IST


অনুৰাধা কৈৰালা - অসমীয়া ৱিকিপিডিয়া\nঅনুৰাধা কৈৰালা গুৰুং\nবাগমতী প্ৰদেশৰ প্ৰথম প্ৰাদেশিক গভৰ্ণৰ\n১৯ জানুৱাৰী ২০১৮ – ৩ নৱেম্বৰ ২০১৯\n১৪ এপ্ৰিল, ১৯৪৯ (৭৩ বছৰ)\nদীনেশ প্ৰসাদ কৈৰালা\nকৰ্ণেল প্ৰতাপ সিং গুৰুং\nলক্ষ্মী দেৱী গুৰুং\nঅনুৰাধা কৈৰালা (ইংৰাজী: Anuradha Koirala; জন্ম: ১৪ এপ্ৰিল ১৯৪৯) এগৰাকী নেপালী সমাজকৰ্মী আৰু নেপালৰ এক অলাভজনক সংগঠন মাইতি নেপালৰ প্ৰতিষ্ঠাপক। এই সংগঠন বলপূৰ্বক যৌনকাৰ্যৰ বাবে মানৱ সৰবৰাহৰ ভুক্তভোগীসকলক সহায় কৰিবলৈ সমৰ্পিত। তেওঁক নেপাল চৰকাৰে (১৭ জানুৱাৰী ২০১৮ – ৩ নৱেম্বৰ ২০১৯) বাগমতী প্ৰদেশৰ প্ৰথম ৰাজ্যপাল হিচাপে নিযুক্তি দিছিল।\n১৯৪৯ চনৰ ১৪ এপ্ৰিল তাৰিখে নেপালৰ ওখলধুঙ্গা জিলাৰ ৰুমজাতাৰ অঞ্চলত অনুৰাধা কৈৰালাৰ জন্ম হৈছিল। তেওঁৰ পিতৃ কাৰ্ণেল প্ৰতাপ সিং গুৰুং আৰু মাতৃ লক্ষ্মী গুৰু।\nতেওঁ দশম শ্ৰেণীলৈকে ভাৰতৰ কালিম্পংমাত অধ্যয়ন কৰিছিল। তাৰপিছত তেওঁ কলকাতাৰ পৰা উচ্চ শিক্ষা গ্ৰহণ কৰি কলা শাখাৰ স্নাতক ডিগ্ৰী লাভ কৰিছিল। ১৯ বছৰ বয়সত তেওঁ কাঠমাণ্ডুৰ দীনেশ প্ৰসাদ কৈৰালাৰ সৈতে বিবাহপাশত আৱদ্ধ হয়। তেওঁলোকৰ বিবাহ বিচ্ছেদ হৈছে আৰু তেওঁলোকৰ একমাত্ৰ পুত্ৰ মনীষ কৈৰালা 'প্ৰয়াস নেপাল' নামৰ বেচৰকাৰী সংগঠন পৰিচালনা কৰে।\nতেওঁৰ দ্বাৰা পৰিচালিত মাইতি নেপালে বৰ্তমান কাঠমাণ্ডুত এটা পুনৰ্সংস্থাপন গৃহ, লগতে ইণ্ডো-নেপাল সীমান্ত চহৰসমূহত ট্ৰেঞ্জিট হোম, গ্ৰাম্য অঞ্চলত প্ৰতিৰোধমূলক ঘৰ আৰু কাঠমাণ্ডুত এখন একাডেমী পৰিচালনা কৰে। নেপালী ভাষাত "মাইতি"ৰ অৰ্থ হৈছে "মাতৃৰ ঘৰ।" ই ভাৰতৰ পতিতালয়ৰ পৰা উদ্ধাৰ হোৱা মহিলাসকলৰ বাবে এক আশ্ৰয়স্থল প্ৰদান কৰে। মহিলাসকলে তেওঁলোকৰ ঘৰলৈ ঘূৰি আহিবলৈ সক্ষম নোহোৱালৈকে বা তেওঁলোকৰ পিতৃ-মাতৃ আৰু সমাজে গ্ৰহণ নকৰালৈকে মাইতি নেপালৰ দ্বাৰা পৰিচালিত ঘৰবোৰত থাকিব পাৰে। তেওঁলোকে আত্মনিৰ্ভৰশীল নোহোৱালৈকে এই আশ্ৰয় গৃহ সমূহত থাকিব পাৰে। ১৯৯৩ চনৰ পৰা ২০১১ চনৰ ভিতৰত তেওঁ আৰু তেওঁৰ সংগঠনে ১২,০০০ৰো অধিক মহিলা আৰু ছোৱালীক উদ্ধাৰ আৰু পুনৰ্বাসিত কৰাত সহায় কৰিছে।\nতেওঁ মাইতি নেপালে উদ্ধাৰ কৰা মহিলাসকলক তেওঁলোকৰ পৰিয়ালৰ সৈতে পুনৰ মিলিত কৰা, আৰক্ষী আৰু অন্যান্য আইন প্ৰৱৰ্তনকাৰী কৰ্তৃপক্ষৰ সৈতে ভাৰত-নেপাল সীমান্তত টহল দিয়া আৰু ভাৰতীয় কৰ্তৃপক্ষৰ সহায়ত ভাৰতৰ পতিতালয়সমূহৰ পৰা সৰবৰাহ কৰা মহিলাসকলক উদ্ধাৰ কৰাৰ দৰে কামসমূহৰ লগতো জড়িত।\nকৈৰালাই ২০০৬ চনৰ ২৫ আগষ্টত মেচাচুচেটছৰ শ্বেৰবৰ্ণৰ শান্তি এবেৰ পৰা বিবেকৰ সাহস বঁটা লাভ কৰে। তেওঁ ২০১০ চনত চিএনএন হিৰো অফ দা ইয়েৰ বঁটা লাভ কৰিছিল। তেওঁৰ কামৰ বাবে তেওঁক নেপালৰ "মাদাৰ টেৰেছা" বুলি অভিহিত কৰা হৈছে।\nআমেৰিকা যুক্তৰাষ্ট্ৰৰ চৰকাৰে ২০১০ চনৰ এপ্ৰিলত মাইতি নেপালক ৫,০০,০০০ ডলাৰ দুবছৰীয়া অনুদান প্ৰদান কৰিছিল।\n২০১৭ চনৰ নৱেম্বৰত কৈৰালাই নেপালী কংগ্ৰেছ দলত যোগদান কৰে।\nচিএনএন হিৰো বঁটাৰ সৈতে অনুৰাধা কৈৰালা\nঅনুৰাধা কৈৰালাই ১৯৯৮ চনত বৰ্ষৰ শ্ৰেষ্ঠ সমাজকৰ্মী (নেপাল), ১৯৯৯ চনত প্ৰবাল গোৰ্খা দক্ষিণ বহু পদক (নেপাল), ২০০২ চনত ত্ৰিশক্তিপট্টা বঁটা, ২০০৬ চনত পিচ এবে ফাউণ্ডেচনৰ পৰা বিবেকৰ সাহস বঁটা, ২০০৭ চনত জাৰ্মান ইউএনআইএফইএম বঁটা আৰু ২০০৭ চনত কুইন ছফিয়া ৰূপৰ পদক বঁটা লাভ কৰিছিল।\nতেওঁক কেলিফৰ্ণিয়াৰ লছ এঞ্জেলছত চিএনএন হিৰোজ বঁটা ২০১০ প্ৰদান কৰা হৈছিল। তেওঁক মঞ্চত ডেমি মূৰ আৰু এষ্টন কুচাৰে পৰিচয় কৰাইছিল। চিএনএনৰ পৰা প্ৰশংসা ৰখাৰ বাবে তেওঁ ২৫,০০০ আমেৰিকান ডলাৰৰ উপৰিও মাইতি নেপালৰ সৈতে কাম অব্যাহত ৰাখিবলৈ ১,০০,০০০ আমেৰিকান ডলাৰ লাভ কৰিছিল।\nতেওঁ ২০১৪ চনত মাদাৰ টেৰেছা বঁটা লাভ কৰিছিল।\nকৈৰালাক ২০১৪ চনত অখিল ভাৰতীয় তেৰাপন্থ মহিলা মণ্ডলে আচাৰ্য তুলসী কাৰ্ত্ৰিতভা পুৰস্কাৰেৰে সন্মানিত কৰিছিল।\nকৈৰালাক ২০১৭ চনৰ এপ্ৰিলত ৰাষ্ট্ৰপতি প্ৰণৱ মুখাৰ্জীয়ে ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰিছিল। ২০১৮ চনত কৈৰালাই জি অ'ডি বঁটা লাভ কৰে।\n↑ "President to administer oath of office to Province Chiefs at4pm today" (en-US ভাষাত). www.newspnp.com. 2018-01-19. http://www.newspnp.com/president-administer-oath-office-province-chiefs-4-pm-today/। আহৰণ কৰা হৈছে: 2018-01-19.\n↑ "Anuradha Koirala named CNN Hero of the Year 2010". The Money Times. 21 November 2010. http://www.themoneytimes.com/featured/20101121/anuradha-koirala-named-cnn-hero-year-2010-id-10142419.html.\n↑ https://www.tribuneindia.com সাঁচ:Specify\n↑ "The Peace Abbey Courage of Conscience Recipients List". http://peaceabbey.org/awards/cocrecipientlist.html। আহৰণ কৰা হৈছে: 2008-05-12. . peaceabbey.org\n↑ "Nepal's 'Mother Teresa' Rescues Thousands From Sex Trafficking".6May 2020. https://givingcompass.org/article/nepals-mother-teresa-rescues-thousands-from-sex-trafficking/.\n↑ "U.S. asks Nepal to meet the May deadline for new constitution". The Hindu. 27 April 2010. http://www.thehindu.com/news/international/article411210.ece.\n↑ "CNN Hero awardee Anuradha Koirala joins NC". 2017-11-12. https://thehimalayantimes.com/kathmandu/cnn-hero-award-winner-anuradha-koirala-joins-nc/.\n↑ 10.0 10.1 "Anuradha wins CNN Heroes Award 2010". CNN Edition. 2012-03-23. http://edition.cnn.com/2010/LIVING/11/21/cnnheroes.hero.of.year/index.html.\n↑ "Anuradha wins CNN Heroes Award". 2012-03-23. http://www.friendsofmaitinepal.org/assets/AnuradhaKoiralaAwards.pdf। আহৰণ কৰা হৈছে: 18 May 2011.\n↑ "Mother Teresa global awards for Anuradha Koirala, Amte". Business Standard. http://www.business-standard.com/article/news-ians/mother-teresa-global-awards-for-anuradha-koirala-amte-114110900812_1.html.\n↑ "Mother Teresa Memorial International Award for Social Justice held on Sunday". dna (Diligent Media Corporation Ltd.). 11 November 2014. http://www.dnaindia.com/mumbai/report-mother-teresa-memorial-international-award-for-social-justice-held-on-sunday-2033914.\n↑ "Padma Awards 2017 announced". pib.gov.in. https://pib.gov.in/newsite/PrintRelease.aspx?relid=157675.\n↑ "List of Padma awardees 2017" (en-IN ভাষাত). The Hindu. 25 January 2017. https://www.thehindu.com/news/national/List-of-Padma-awardees-2017/article17092476.ece.\n↑ "Anuradha Koirala Receives Padma Shri Award". 2017-04-14. http://neostuffs.com/2017/04/anuradha-koirala-receives-padma-shri/.\n↑ Reporter, India-West Staff. "Maiti Nepal Founder Anuradha Koirala to Be Honored as Human Rights Icon of Asia by GOD Asia" (en ভাষাত). India West. http://www.indiawest.com/news/global_indian/maiti-nepal-founder-anuradha-koirala-to-be-honored-as-human/article_d76611f6-7f0a-11e8-9c1c-5f354963f47a.html.\n"https://as.wikipedia.org/w/index.php?title=অনুৰাধা_কৈৰালা&oldid=302433"ৰ পৰা অনা হৈছে\nএই পৃষ্ঠাখন ০১ অক্টোবৰ, ২০২১ তাৰিখে ২২:৪৪ বজাত অন্তিম সংশোধন কৰা হৈছিল।


মূল: চিকাৰ,গল্পকাৰ : হুমায়ূন আহমেদ,অনুবাদ- কলচুম বিবি – ফটাঢোল\nসি নিঃশব্দে খোজ কাঢ়িছে।\nযেতিয়া খোজকাঢ়ে বতাহ পৰ্যন্ত নকঁপে। নৈঃশব্দৰ অগাডেৱা কিন্তু মতি বুঢ়াই পায়। অন্ধ মানুহৰ এইটোৱেই এটা সুবিধা। এওঁলোকে বতাহ শুঙিয়েই বহুত কথা কৈ দিব পাৰে। আজিও পাৰিলে। মূৰটো ঘূৰায়েই ক’লে,\n: কোন গৈছে? আজৰফ নেকি?\nআজৰফে উত্তৰ নিদিলে। যি নিঃশব্দে খোজ কাঢ়ে সেইজনে পটকৈ উত্তৰ দিব বুলি আশা কৰা নাযায়। মতি বুঢ়াই আশাও কৰা নাই। দ্বিতীয়বাৰ মাতিলে,\n‘আজৰফ, ঐ আজৰফ ভাই।’\nআজৰফে এইবাৰো মাত নিদিলে। তাৰ পোহনীয়া বক চৰাইটোৱেহে মাতিলে। বক চৰাইটিৰ বয়স মাত্ৰ পোন্ধৰ মাহ কিন্তু সি নব্বৈ বছৰীয়া বুঢ়াৰ দৰে কক্-কক্-ক্‌ৰ কৰি মাতে। বৰ কুৎসিত চৰাই। মতি বুঢ়াই লৰচৰ কৰিলে।\n: আজৰফ বক চৰাই ধৰিবলৈ যাৱ নেকি?\n: নাযাবা বাবাজান। সোণটো মোৰ।\nআজৰফ মনে মনে থাকিল।\n: চৰাই ধৰাটো ভাল কথা নহয়। অভিশাপ লাগে। মোক দেখি বুজা নাই? ঐ আজৰফ। আজৰফ ভাই।\n: বহচোন তই। এটা কাহিনী কওঁ। কিয় অভিশাপ লাগে তাৰ কাহিনী।\nআজৰফ নবহে। কাহিনীৰ প্ৰসংগ অহাৰ লগে লাগে খাচাৰ ভিতৰত থকা বক চৰাইটো সম্ভৱতঃ উৎসাহিত হ’ল। সি ডেউকা কোবালে আৰু দ্বিতীয়বাৰ মাতিলে কক্-কক্-কক্। মতি বুঢ়াই ভালদৰে বহি ল’লে। কাতি মাহৰ কোমল ৰ’দ তেওঁৰ পিঠিত পৰিছে। ৰ’দৰ মাজত নিচাজাতীয় কি জানো আছে? কিবা যেন নিচা নিচা ভাব হয়। বৰ ভাল লাগে মতি বুঢ়াৰ। এই বয়সত দেহাই উত্তাপ বিচাৰে। মতি বুঢ়াৰ প্ৰতিটো ৰাতি চাৰিওফালে জুই ধৰি বহি থাকিবলৈ মন যায়। কিন্তু এতিয়া কাতি মাহ পৰিছে। শীত ভালদৰে পৰা নাই।\n: আজৰফ আহিছনে?\n: বক চৰাইৰ কথা কওঁ। বৰ হাৰামী পক্ষী। বুজিছনে?\n: যিয়ে বক পক্ষী ধৰে তাৰ চকু নাথাকে। চকু নোহোৱা হয়। আজি হওক কাইলৈ হওক চকু নোহোৱা হয়। মোক দেখি বুজা নাই?\nবক পক্ষীৰ অসভ্যালিৰ কথা বুজাবৰ বাবে মতি বুঢ়াই তেওঁৰ বন্ধ হৈ থকা চকু মেলিবলৈ চেষ্টা কৰিলে। অৱশ্যে মেলিব নোৱাৰিলে।\n: ঐ আজৰফ।\n: কওক শুনি আছোঁ।\n: বহ আজৰফ।\nআজৰফ নবহে। মতি বুঢ়াৰ পিঠিত ছাঁ পেলাই থিয় হৈ থাকিল। মতি বুঢ়াই গানৰ দৰে সুৰ তুলি ক’লে,\n: বক পক্ষীয়ে মৰি যোৱাকৈ খোঁট মাৰে। ইহঁতে জাগাত খোঁট মাৰে। প্ৰথমে সোঁ-চকুত ধাক্কা দিয়ে, তাৰপিছত বাওঁ চকুত। পৃথিৱী আন্ধাৰ হৈ পৰে। চকুৰ দৰে বস্তু নাই অ’ বাবাজান।\nআজৰফে শুনিছে নে নাই মতি বুঢ়াই বুজিব পৰা নাই। খাচাত বন্দী হৈ থকা বক পক্ষীয়ে ডেউকা কোবালে। মতি বুঢ়াই তাতেই উৎসাহ অনুভৱ কৰে।\n: বক হত্যাকাৰীৰ চকু নাথাকে অ’ আজৰফ। মোক চাই বিবেচনা কৰ। নিজামৰ ভতিজাকৰ কথা মনত আছে?\n: কোন নিজাম?\nমতি বুঢ়াই উত্তেজনাত পোন হৈ বহিল। নিজামৰ ভতিজাৰ কাহিনী সবিস্তাৰে আৰম্ভ কৰে। কথা কৈ তেওঁৰ বৰ ভাল লাগে। ইয়াৰ বাহিৰেও পিঠিত কাতি মাহৰ ৰ’দ। ৰ’দৰ দৰে ভাল বস্তু আছে? এটা সময়ত মতি বুঢ়াৰ তন্দ্ৰা লাগি যায়।\nআজৰফে উত্তৰ বন্দৰ নিম্ন জলমগ্ন অঞ্চল এটাত বহি থাকে। তাৰ এখন হাতত বক ধৰা ফান্দ। কেঁচা বেতেৰে ঢকা গোল কৰি বন্ধা এখন চটাই। বক ক্ষীণ দৃষ্টিৰ চৰাই। ফান্দখনক সিহঁতৰ মনোৰম জোপোহাৰ দৰে লাগে। জৰীৰে বন্ধা পোহনীয়া বক চৰাইটি চটাইৰ মূৰত বহি থাকে। সি আকাশৰ ফালে চাই ঘনে-ঘনে চিঞৰে। সেই কৰ্কশ মাতত বকসকলৰ প্ৰতি কিবা কৰুণ আবেদন নিশ্চয় থাকে। পোহনীয়া বক চৰাইটি অহৰহ মাতি থাকে। বক চৰাইবোৰ তললৈ নামি আহে। সন্দেহেৰে দৃষ্টিনিক্ষেপ কৰে। তথাপিও নামি আহে। আৰু এটা সময়ত পোহনীয়া বকটোৰ কাষত আহি বহে। গভীৰ মমতাৰে কিবা হয়তো ক’বলৈ বিচাৰে। কিন্তু সেই সুযোগ নহয়। বক চিকাৰীয়ে এক হাতেৰে থাপ মাৰি তাৰ ঠেঙত ধৰি বিদ্যুৎগতিৰে তাক নমাই আনি ভৰিৰ তলত চেঁপা দি থয়। দ্ৰুতগতিত তাৰ হাত এৰি দিবলগীয়া হয়। কাৰণ আন এটা বক নামিবলৈ আৰম্ভ কৰে। মুঠেও সময় নাথাকে। বক তললৈ নমাৰ সময়ছোৱা বৰ ভয়ানক। হতচকিত চৰাইটিয়ে এবাৰ হ’লেও মৰি যোৱাকৈ খোঁট মাৰিবলৈ চেষ্টা কৰে। সি তেতিয়া মানুহৰ চকুত খোঁটে। এটা কোমল তুলতুলীয়া ঠাই য’ত ঠোঁটটোৰ বহুতখিনি বহাই দিব পাৰি। বক হত্যাকাৰীৰ চকু বকৰ ঠোঁটত যায়। প্ৰথমে সোঁফালৰটো তাৰপিছত বাওঁফালৰটো।\nআজি চৰাইবোৰ অহা নাই। বেলা হৈ গৈছে বোধহয়। ৰ’দ উঠি আহিলে চৰাইবোৰে তললৈ নামিব নিবিচাৰে। আজৰফে আকাশৰ ফালে চালে। আকাশ শূন্য আৰু ঘননীলা। ইমানেই নীলা যে দৃষ্টি নমাই আনিব লাগে। চাই থাকিলে সূক্ষ্ম যন্ত্ৰণা হয়। শূন্য নীলা আকাশৰ দৰে অদ্ভূত কিবা আছে নেকি?\n: কিবা পালা আজৰফ?\nআজৰফে লক্ষ্য কৰি দেখিলে মেম্বাৰ চাহাব। মেম্বাৰ শ্ৰেণীৰ লোকসকলে সকলোৰে লগত থিয় হৈ অলপ সময় কথা পাতে। এওঁলোকে কথা পাতিবলৈ বৰ ভাল পায়।\n: ভাব হৈছে এতিয়াও একো পোৱা নাই?\n: হয়, নাই পোৱা।\n: কিমান ধৰা পৰে অ’ আজৰফ?\n: ঠিক নাই। কেতিয়াবা আঠ-দহটাও পোৱা যায়।\n: কি কোৱা! দুই টকা কৰি বেচিলেও বিশ টকা। কিমানকৈ বেচা?\n: ঠিক নাই।\nআজৰফৰ কথা পাতি ভাল নালাগে। সি আকাশৰ ফালে চাই থাকে। দূৰত বহুদূৰত এটা বকে ঘূৰা ঘূৰি কৰি আছে। এইটো কি নামিব? পোহনীয়া বক চৰাইটো উত্তেজিত হৈ উঠিছে। ডেউকা কোবাই আছে। আজৰফে নিজৰ ভাবতে ক’লে,\n“আহি আছে। অনুফা মাত দে। তোৰ বন্ধুবোৰক মাত দেচোন।”\nপোহনীয়া বকে (যাৰ গুপ্ত নাম অনুফা) নামাতে, তৃষ্ণাৰ্ত দৃষ্টিৰে আকাশৰ ফালে চাইছে। মেম্বাৰ চাহাবেও চাইছে। তাৰপিছত এটা সময়ত ৰবৰৰ জোতাৰে জলভূমিত চপ্ চপ্ শব্দ কৰি ডিষ্ট্ৰিক্ট বোৰ্ডৰ ৰাস্তাত উঠিল। সেইফালে থিয় হৈ ছাতি মেলি মেলি ক’লে,\n: যাওঁ দেই আজৰফ।\nআজৰফে তেওঁৰ ফালে চালে, ঠিক সেইসময়তেই তাৰ বাওঁ চকুতো টনটনাই উঠিল। চকুৰ পৰা পানী পৰিবলৈ আৰম্ভ কৰিলে। এইটো বৰ বেয়া লক্ষণ। ইয়াৰ অৰ্থ হৈছে বাওঁ চকুটোৰ সময় শেষ হৈ আহিছে। ধৰা পৰা বকসমূহৰ কোনোবা এটাই খোঁট মাৰি বাওঁ চকু লৈ যাব। কিম্বা পোহনীয়া বকটোৱে হয়তো মৰণ খোঁট দিব। বৰ সাংঘাতিক পক্ষী। আজৰফে অনুফাৰ ফালে চালে। ফান্দখনৰ মূৰত সি শান্তভাৱেই বহি আছে। আজৰফৰ চকুত পানী জমা হৈছে বুলিয়েই সকলোবোৰ অলপ বেলেগ ধৰণৰ দেখা গৈছে। সৰু অনুফাক এটা প্ৰকাণ্ড সাৰস চৰাইৰ দৰে দেখিছে। তাৰ ঠোঁট দুটা সুবিশাল। আজৰফে চাৰ্টৰ হাতেৰে চকু মচিলে, কিন্তু পানী ওলোৱা বন্ধ নহ’ল। যাবই, এইবাৰ বাওঁ চকুটো যাবই। আজিয়ে বোধহয় যাব।\nসফদৰ আলিৰ এনেকুৱাই হৈছিল। কথা নাই, বাৰ্তা নাই কেৱল বাওঁ চকুৰে পানী পৰে। সফদৰ ভায়ে দেখা হ’লে ক’লেহেঁতেন,\n: সোঁ চকুটো এইবাৰ যাব। বুজিছ আজৰফ? এইটোৱেই লক্ষ্য।\n: কেনেকৈ ক’ব পাৰিলে?\n: চকুৰ নিজা জীৱন এটা আছে। বুজিলি।\nঠিক কথা। তেখেতৰ চকু সঁচাকৈয়ে গ’ল। ভয়ঙ্কৰ কথা। সফদৰ ভাইৰ ভয়ঙ্কৰ চিঞৰত নবীনগৰৰ সমস্ত মানুহৰ বুকু কঁপিবলৈ ধৰিলে। চৰাইবোৰে কিবা জানো বুজিব পাৰে? সফদৰ ভাইৰ পোহা বক চৰাইটো (যাৰ নাম সোনা) ক্ৰমান্বয়ে মাতিবলৈ ধৰিলে, ‘কক্-কক্-কক্’। সেই মাত বেদনাৰ মাত নে আনন্দ-উল্লাসৰ মাত?- কোনোদিনে জনা নাযাব।\nসদৰ হস্পিতাল নেত্ৰকোণাত। নৌকাৰে গ’লে দুদিন লাগে। পোৰা কাপোৰৰ ছাঁইৰে চকু বান্ধি সফদৰ আলিক নৌকাত তোলা হৈছিল। মূৰৰ ওচৰত বহি আছিল আজৰফ আৰু সফদৰ আলিৰ সৰু ল’ৰাটো, যাৰ নামো সোনা। বৰ বেয়া যাত্ৰা আছিল সেইটো। কেইবাবাৰো মূৰ উঠাই হো হো কৰি চিৎকাৰ কৰি উঠিছিল সফদৰ। তাৰ ল’ৰাটোও তেতিয়া অবিকল দেউতাকৰ দৰেই চিঞৰে, হো হো।\nসদৰ হস্পিতালৰ বাৰান্দাত চাৰিদিন শুই থাকি পঞ্চম দিনা সন্ধিয়া তেখেতৰ মৃত্যু হ’ল। চকু বিষময় হৈ গৈছিল। আজৰফে আকাশৰ ফালে চালে। আকাশ কিয় জানো মেঘাচ্ছন্ন হৈ আহিছিল। দুই এটা সংগীহীন বক উৰি উৰি গৈ আছে। ইহঁতে এতিয়া ঘূৰিব অকলে অকলে। জাক পাতি যোৱাৰ সময় এতিয়াও হোৱা নাই। জাক পাতিব আৰু দুমাহৰ পিছত। তেতিয়া বকবোৰ অন্য ধৰণৰ হৈ যায়। পোহনীয়া বকৰ মাতত আৰু তললৈ নানামে। কিয় নানামে? জগতত অলেখ অমীমাংসিত ৰহস্য আছে। এই জগত বৰ ৰহস্যময়। চকু যাবৰ সময় হ’লে চকুৱে কান্দে। আজৰফে লুঙিৰ এটা মূৰ টানি চকু মচিলে। বৰকৈ পানী পৰিছে। বেচেৰা দুখত কান্দিছে। বোধহয় মৰিবলৈ নিবিচাৰে।\nঅনুফাই মূৰটো কাটি কৰি তাক চাইছে। তাৰ সৰু চকু দুটা টিকটিকীয়া ৰঙা। সি হঠাতে কক্-কক্ কৰি উঠিল। সি কি কিবা বুজি পাইছে? বুজি পাইছে যে আজি চৰাই মৰা আজৰফৰ বাওঁ চকুটো যাব। আৰু সি ফান্দ লৈ নাহিব। উত্তৰ বন্দৰৰ নিম্ন ভূমিত আহি চুপচাপ বহি নাথাকে। চৰাই-চিৰিকতিয়ে বহুত কথা বুজিব পাৰে। মতি বুঢ়াৰ ধাৰণা- সিহঁতে মানুহতকৈও বহুত বেছি জানে। বেছিকৈ জানে বাবেই গৃহস্থৰ মৃত্যুৰ সংবাদ লৈ কুৎসিত চৰাইবোৰ আহে। হুঁটা মাত মাতি বাৰে বাৰে উৰি উৰি যায়। গৃহস্থৰ পোহনীয়া কুকুৰে কুনকুনাই কান্দে। দীৰ্ঘদিনীয়া বাস্তুসাপ হঠাৎ ঘৰ এৰি গুচি যায়। মতি বুঢ়াই কয়,\n“বুজিছ আজৰফ, চৰাই-চিৰিকতি বৰ বুজন। এইটো মোৰ কথা নহয়, হজৰত ছোলেইমান আলাইহিছ ছালামৰ কথা। সিহঁতে সৱ বুজে। সকলো নুবুজিলে চকুত কিয় খোঁট মাৰিব? শৰীৰত আৰু জাগা আছে। আছে নে? তই কচোন?”\nআকাশৰ চৰাইবোৰ ঘূৰি ঘূৰি তললৈ নামিবলৈ আৰম্ভ কৰিছে। একেলগে বহুবোৰ চৰাই। এনেকুৱাতো নহয়। তাৰ উপৰিও ৰ’দ টান হৈ আহিছে। এই সময়ত সিহঁতে তললৈ নানামে। এতিয়া নামিছে কিয়? সিহঁতে কি সঁচা-সঁচিকৈ কিবা বুজি পাইছে? আজৰফৰ ভাব হ’ল আজি বেছ কিছু সাহসী পক্ষী স্বেচ্ছামৃত্যুৰ বাবে সাজু হৈ তললৈ নামিবলৈ আৰম্ভ কৰিছে। ইহঁতৰ ঠোঁট অসম্ভৱ ধাৰাল আৰু অব্যৰ্থ নিচানা। আজি ইহঁতে এটাৰ ওপৰত এটা ধৰা দিব। কোনোৱে বাধা নিদিয়ে। অলপমানো চক্ নুখুৱায়। তাৰপিছত সিহঁতৰ এটাই বিদ্যুৎগতিৰে চকুৰ তলৰ মাংসত ঠোঁট বহুৱাব। সেই চৰাইটো হ’ব সতেজ স্বাস্থ্যৱান চৰাই। তাৰ বহাৰ ধৰণ হ’ব ঋজু তথা গৰ্বিত। তাৰ পাখিবোৰ হ’ব গাখীৰৰ দৰে বগা। চৰাইবোৰ চক্ৰাকাৰে নামি আহিছে। আজিয়েই সেই দিন। আজৰফৰ কপালত বিন্দু বিন্দু ঘাম জমা হ’ল। তৃষ্ণা অনুভৱ হ’ল। ঘনে ঘনে উশাহ ল’বলৈ ধৰিলে। পেটৰ ভিতৰত কিবা এটাই খাই ধৰিছে। বমি আহিছে।\nচৰাই ধৰিবলৈ এৰি দিলে কেনে হয়? এৰি দিব নোৱাৰি নেকি? এই মুহূৰ্তত দেখোন অনুফাৰ বান্ধোন খুলি দিবগৈ পাৰে। নোৱাৰে নেকি? এৰি দিলে অৱশ্যে অনুফা নাযায়। ঘূৰি ঘূৰি উৰি থাকিব। বন্দী জীৱনৰো এটা মায়া আছে। যোৱা বছৰো সি এবাৰ তাৰ বক এটি এৰি দিছিল। সেই বকটিৰ নাম আছিল অন্তু। অন্তুৱে এৰা খায়ো উৰি নগ’ল। ভীষণ অবাক হৈ বাৰে বাৰে আজৰফৰ মূৰৰ ওপৰত উৰিবলৈ ধৰিলে। আজৰফে ক’লে,\n“যা বেটা যা। চৰাই ধৰিবলৈ এৰিলোঁ। তই যা।”\nঅন্তু নগ’ল। চটাইৰ মূৰত বিষন্ন মনেৰে বহি থাকিল।\n“যা বেটা চৰাই মৰা কাম নকৰোঁ। তই যা।”\nঅন্তু তেতিয়াও বহি ৰ’ল। তাৰপিছত এটা সময়ত বৰ আচৰিত হৈ উৰি গ’ল।\nমতি বুঢ়াৰ ধাৰণা বক চিকাৰীয়ে চিকাৰ এৰিব নোৱাৰে। বৰ বেয়া নিচা। জীৱন্তে কিবা এটা ধৰাৰ দৰে কাঢ়া নিচা আৰু একো নাই। সি প্ৰতিবছৰেই যে এবাৰ কয়,\n“চৰাই ধৰিবলৈ এৰিলোঁ দেই। আৰু নধৰোঁ। বহুত হ’ল।”\nতাৰপিছত দিনবোৰ খুব বিষন্নভাৱে পাৰ হয়। তেতিয়া ক’তোৱেই আৰু মন নবহে। ব’হাগ আগতে আকৌ সি বকৰ পোৱালি আনি পুহিবলৈ আৰম্ভ কৰে। কাতি মাহত সেই পোহ মনা বক লৈ লাজেৰে ঘৰ এৰি বাহিৰলৈ ওলায়। মানুহে কয়,\n: কি ভাই আকৌ আৰম্ভ কৰিলা?\n: এই এনেই অলপ।\nপক্ষী হত্যাকাৰীয়ে চকু নোযোৱা পৰ্যন্ত এৰিব নোৱাৰে। প্ৰথমে এটা যায়। নিচা তেতিয়া আৰু বাঢ়ে। তেজৰ ভিতৰত জমজম শব্দ হৈ থাকে। কক্-কক্ মাত শুনিলেই উল্লাসত স্নায়ু কঁপি থাকে। তাৰপিছত দ্বিতীয় চকু যায়। জগত অন্ধকাৰ হয়। অন্ধকাৰ নোহোৱা পৰ্যন্ত ইহঁতৰ মুক্তি নাই। যেতিয়া সকলো অন্ধকাৰ হয় তেতিয়া নিচা ভাঙি যায়। তেতিয়া তেওঁলোকে গোটেই ৰাতি সাৰে থাকি চৰাইৰ ডেউকাৰ ধপধপনি শুনে। সুযোগ পালেই তত্ত্ব কথা কয়। অন্ধলোকে তত্ত্ব কথা কৈ বৰ ভাল পায়।\nআজৰফে অনুফাক এৰি দিলে। যিটো ভাবিছিল সেয়ে হ’ল। অনুফা অলপ উৰি গৈ আকৌ আহি চটাইৰ মূৰত বহিল। আজৰফে ভাগৰুৱা কণ্ঠেৰে ক’লে,\n“হেই হেই যা যা।”\nএটি সতেজ স্বাস্থ্যৱান চৰাই।\n“যা গুচি যা। যা।”\n“যা বেটা যা।”\n“চৰাই মৰা এৰিলোঁ, তই যা।”\nঅনুফাই তাৰ ধকধকীয়া বগা পাখিবোৰত ঠোঁট ঘঁহিলে। তাৰ মানে কি? এইটোৱেই কি সেইটো চৰাই? কাঢ়া ৰ’দ। আকাশ মেঘাচ্ছন্ন। বহুত চৰাই চক্ৰাকাৰে উৰিছে। যেন অনুফাক সাহস দিছে। আহি আছোঁ, আমি আহি আছোঁ। আজৰফৰ হৃদপিণ্ড ধপধপাবলৈ ধৰিলে। দেহা ঝিনঝিনাইছে। স্নায়ু টনটনাই উঠিছে। সময় নাই। আজিয়েই সেই বুজা-পৰাৰ দিন। বৰ বেগেৰে এতিয়াই অনুফাৰ হালধীয়া ঠেং জপটিয়াই ধৰি পেলাব লাগিব। বিদ্যুৎগতিৰে নমাই আনিব লাগিব তললৈ। আজৰফে ডিঙি উঠাই চালে। অনুফায়ো চালে। আজৰফৰ চকুৰে আকৌ পানী ওলাইছে। চৰাইটো আকৌ প্ৰকাণ্ড যেন লাগিছে। যেন বগা পাখিৰ বৃহৎকাৰৰ এটা অচিনা পক্ষী। ইয়াৰ জন্ম অদেখা এখন পৃথিৱীত। মূৰৰ ওপৰত উৰি থকা বকবোৰ বেগেৰে তললৈ নামি আহিছে। আজৰফে হাত বঢ়ালে। আহিছে সিহঁতে নামি আহিছে। ইটো প্ৰান্তৰ পৰা সিটো প্ৰান্ত কঁপাই সিহঁতে মাতিলে,\n« মিলি দা মিলিয়নাৰ-অৰ্চন শৰ্মা\nহাউজবেণ্ড-ড০ সুশান্ত কুমাৰ কাশ্যপ »


কনক ৰেলে - অসমীয়া ৱিকিপিডিয়া\n১১ জুন, ১৯৩৭ (৮৩ বছৰ)\nভাৰতীয় শাস্ত্ৰীয় নৃত্যশিল্পী\nসংগীত নাটক একাদেমী বঁটা\nএম এছ চুব্বালক্ষ্মী বঁটা\nনালন্দা নৃত্য গৱেষণা কেন্দ্ৰ\nকনক ৰেলে (জন্ম: ১১ জুন ১৯৩৭) এগৰাকী ভাৰতীয় শাস্ত্ৰীয় নৃত্যশিল্পী, ক'ৰিয়'গ্ৰাফাৰ আৰু শিক্ষাবিদ। তেওঁ মোহিনীঅট্টমৰ প্ৰচাৰ আৰু প্ৰসাৰৰ বাবে আগবঢ়োৱা অৱদানৰ বাবে বিশেষভাৱে জনাজাত। তেখেত নালন্দা নৃত্য গৱেষণা কেন্দ্ৰৰ প্ৰতিষ্ঠাপক তথা পৰিচালক আৰু মুম্বাইৰ নালন্দা নৃত্য কলা মহাবিদ্যালয়ৰ প্ৰতিষ্ঠাতা-অধ্যক্ষ।\n2 মোহিনীঅট্টম নৃত্যশিল্পীৰূপে\n3 উল্লেখযোগ্য ক'ৰিয়'গ্ৰাফী\n4 একাদেমীক পেচা\n7 তথ্য উৎস্য\n8 ব্যাহ্যিক সংযোগ\nগুজৰাটত জন্ম গ্ৰহণকাৰী কনক ৰেলেই তেওঁৰ শৈশবকালত এটা অংশ শান্তিনিকেতনত আৰু কলকাতাত তেখেতৰ মোমায়েকৰ লগত পাৰ কৰিছিল। শান্তিনিকেতনত তেখেত কথাকলি তথা মোহিনীঅট্টম নৃত্য চোৱাৰ সুযোগ পাইছিল। তেওঁৰ অনুসৰি এয়াই তেওঁৰ শৈল্পিক সংবেদনশীলতা গঠনত সহায় কৰিছিল। তেখেত মুম্বাইৰ গভৰ্নমেণ্ট ল' কলেজৰ পৰা এল.এল.বি. (আইন) আৰু মানচেষ্টাৰ বিশ্ববিদ্যালয়ৰ পৰা আন্তঃৰাষ্ট্ৰীয় আইনত ডিপ্লোমা লাভ কৰে। তেখেত মুম্বাই বিশ্ববিদ্যালয়ৰ পৰা নৃত্যত পি.এইচ.ডি ডিগ্ৰীও অৰ্জন কৰিছে।\nমোহিনীঅট্টম নৃত্যশিল্পীৰূপে[সম্পাদনা কৰক]\nকনক ৰেলে এগৰাকী কথাকলি শিল্পী, যিয়ে সাত বছৰ বয়সৰ পৰা গুৰু "পাঁচালী" কৰুণাকৰ পানিকাৰৰ অধীনত প্ৰশিক্ষণ লৈছিল। মোহিনীঅট্টমত তেখেতে কালামান্দালাম ৰাজলক্ষ্মীৰ অধীনত প্ৰশিক্ষণ লৈছিল। সংগীত নাটক একাডেমীৰ অনুদান আৰু পাছত ফ'ৰ্ড ফাউণ্ডেচনে তেওঁক মোহিনীঅট্টমৰ অনুশীলনত গভীৰভাবে সহায় কৰে। ১৯৭০-৭১-ৰ সময়ত তেখেত কেৰালা ভ্ৰমণ কৰি কুনজুকুট্টি আম্মা, চিন্নাম্মু আম্মা আৰু কল্যাণিকুট্টি আম্মাৰ দৰে নৃত্যশিল্পীৰ নৃত্যৰ চিত্ৰগ্ৰহণ কৰে। এই প্ৰকল্পটোৱে তেওঁক মোহিনীঅট্টমৰ সংক্ষিপ্ত সাৰবোৰৰ লগত পৰিচয় কৰিবলৈ আৰু ইয়াৰ ঐতিহ্যবাহী আৰু প্ৰযুক্তিগত শৈলীৰ ৰেকৰ্ড কৰিবলৈ সহায় কৰিছিল আৰু তেখেতৰ বাবে ই এক শিক্ষণ পদ্ধতিৰ বিকাশ কৰিবলৈ সক্ষম কৰিছিল। নাট্যশাস্ত্ৰ, হস্তলক্ষণ দীপিকা আৰু বালাৰমভাৰত্মৰ দৰে শাস্ত্ৰীয় গ্ৰন্থবোৰৰ পটভূমিৰ বিৰুদ্ধত এই শিল্পীসকলৰ তেখেতৰ গৱেষণাৰ কৌশল আৰু কৌশলসমূহ তেওঁক মোহিনীঅট্টমৰ 'কানাকা ৰেলে স্কুল' নামেৰে অভিহিত কৰে মোহিনীঅট্টমৰ নিজস্ব ৰীতিৰ বিকাশ ঘটায়।\nৰেলে নৃত্যত দেহৰ গতিবিদ্যা সম্পৰ্কত ধাৰণা এটা অগ্ৰণী উদ্ভাবন যিটো এখন স্বৰলিপি ব্যৱস্থা ব্যৱহাৰ কৰা হয় মোহিনীঅট্টমত দেহ গতিবিধিক বৈষম্য কৰে। ৰেলেই মহিনীয়ত্তমৰ পুনঃজাগৰণ তথা জনপ্ৰিয়কৰণত মূল ভূমিকা পালন কৰাৰ বাবে আৰু এই নৃত্যলৈ বৈজ্ঞানিক তথা শৈক্ষিক দৃষ্টিভঙ্গী অনাৰ বাবে কৃতিত্ব প্ৰদান কৰা হয়।\nউল্লেখযোগ্য ক'ৰিয়'গ্ৰাফী[সম্পাদনা কৰক]\nৰেলে তেওঁৰ অভিনয়বোৰত পৌৰাণিক কাহিনী আৰু তেওঁৰ মাজত দৃঢ় নাৰী চৰিত্ৰৰ চিত্ৰায়নৰ বাবে খ্যাতিমান, যিটো প্ৰেমৰ বাবে নায়িকাৰ ঐতিহ্যবাহী মোহিনীঅট্টম থিমৰ প্ৰতীক। তেওঁৰ কিছুমান উল্লেখযোগ্য বিষয় আৰু ক'ৰিয়'গ্ৰাফীৰ হৈছে 'কুবজা', 'কল্যাণী', 'চিলাপ্পাদিকৰাম' আৰু 'স্বপ্নৱচৱদত্তম'। মালয়ালম ভাষাৰ কবি তথা পণ্ডিত কাভালাম নাৰায়ণ পানিকাৰৰ লগত ৰেলেৰ যোগসূত্ৰৰ কাৰণত তেওঁ 'সোপানা সংগীতামৰ' লগত পৰিচিত হয় আৰু সোপানা সংগীতৰ তালবোৰত ক'ৰিয়'গ্ৰাফীক টুকুৰা তৈয়াৰ কৰিছিল। 'কেলামৰ' ৰচনাবোৰ তেওঁৰ ভালেমান ক'ৰিয়'গ্ৰাফীৰ বাবে অনুপ্ৰেৰণাৰূপত কৃতিত্ব দিছিল যিটো "পৌৰাণিক কাহিনী অনুসৰি নাৰীৰ চৰিত্ৰৰ ওপৰ ভিত্তি কৰি সমাজত মহিলাসকলৰ যন্ত্ৰণা তুলি ধৰে। " "নৃত্য ভাৰতী", তেওঁৰ নালন্দা স্কুলৰ দ্বাৰা উৎপাদিত ভাৰতৰ শাস্ত্ৰীয় নৃত্য সম্পৰ্কিত এক তথ্যচিত্ৰ বিদেশৰ সকলো ভাৰতীয় মিচনৰ অফিচিয়েল কেপচুল হিচাপে বিদেশ মন্ত্ৰণালয়ৰ দ্বাৰা অধিগ্ৰহণ কৰা হৈছে। তেখেত 'দ্য এনলাইটেড ৱান - গৌতম বুদ্ধ' নামৰ ২০১১ চনত কৰা ক'ৰিয়'গ্ৰাফী হৈছে মুম্বাইৰ ২৬/১১-ৰ আক্ৰমণৰ পটভূমিৰ সৃষ্টি কৰা।\nএকাদেমীক পেচা[সম্পাদনা কৰক]\nমুম্বাই ইউনিভাৰ্চিটিত চাৰুকলা বিভাগ আৰম্ভ কৰিবৰ বাবে ৰেলেই সহায়ক ভূমিকা পালন কৰিছিল আৰু ইয়াৰ ডিন হিচাপেও দায়িত্ব পালন কৰিছিল। ৰেলে ১৯৬৬ চনত নালন্দা নৃত্য গৱেষণা কেন্দ্ৰ আৰু ১৯৭২ চনত নালন্দা নৃত্য কলা মহাবিদ্যালয় প্ৰতিষ্ঠা কৰিছিল। মুম্বাইৰ নালন্দা নৃত্য গৱেষণা কেন্দ্ৰ, যি মোহিনীঅট্টমত বিশ্ববিদ্যালয়ৰ ডিগ্ৰী অৰ্জনৰ বাবে শিক্ষাৰ্থীসকলৰ প্ৰশিক্ষণ দিয়ে, বিজ্ঞান আৰু প্ৰযুক্তি মন্ত্ৰণালয়ৰ এক গৱেষণা প্ৰতিষ্ঠান হিচাপে স্বীকৃতিপ্ৰাপ্ত। ৰেলেই ভাৰত চৰকাৰৰ সংস্কৃতি বিভাগ আৰু পৰিকল্পনা কমিচনৰ নৃত্য বিষয়ত বিশেষজ্ঞ তথা পৰামৰ্শদাতা হিচাপেও দায়িত্ব পালন কৰিছে আৰু বিশ্ববিদ্যালয় অনুদান আয়োগৰ পাঠ্যক্ৰম বিকাশকাৰীৰ দলৰ আৰু একাদেমীক নৃত্য কোৰ্চৰ বিকাশত ভাৰতীয় তথা বিদেশী বিশ্ববিদ্যালয়ৰ পৰামৰ্শদাতাও আছিল।\n১৯৮৯ চনত ৰেলেক গৌৰব বঁটা আৰু ১৯৯০ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে ভূষিত হয়। তেখেতক ২০০৫ চনত ভাৰতীয় সংগীত তথা নৃত্যৰ এক অগ্ৰণী প্ৰতিষ্ঠান বিপাঞ্চিৰ দ্বাৰা 'কলা বিপাঞ্চি' উপাধিৰে ভূষিত হয়। ২০০৬ চনত, মধ্য প্ৰদেশ চৰকাৰ তেওঁক শাস্ত্ৰীয় নৃত্যৰ ক্ষেত্ৰত অৱদান আৰু শ্ৰেষ্ঠত্ব বাবে কালিদাস সন্মান দিছিল। তেখেত সংগীত নাটক একাদেমী বঁটা আৰু এম এছ চুব্বালক্ষ্মী বঁটাৰেও সন্মানিত কৰা হয়। ২০১৩ চনত, ভাৰত চৰকাৰ তেওঁক পদ্মভূষণেৰে বিভূষিত কৰিছে।\nৰেলে মোহিনীঅট্টম, দ্য লিৰিকেল ডাঞ্চ আৰু ভবানিৰূপাণা, এ হেণ্ডবুক অফ ইণ্ডিয়ান ডান্স টাৰ্মিন'লজি নামাৰ গ্ৰন্থদুখনৰ লেখক।\n↑ 1.0 1.1 1.2 "ARTISTE'S PROFILE — Kanak Y. Rele". Centre for Cultural Resources and Training. http://ccrtindia.gov.in/KanakYRele.htm। আহৰণ কৰা হৈছে: 27 January 2013.\n↑ "Imagination unlimited". The Hindu. 27 October 2006. http://www.hindu.com/fr/2006/10/27/stories/2006102701570200.htm। আহৰণ কৰা হৈছে: 27 January 2013.\n↑ 3.0 3.1 3.2 "Dr. Kanak Rele gets Kalidas Samman". Narthaki.7May 2006. http://www.narthaki.com/info/reviews/rev346.html। আহৰণ কৰা হৈছে: 27 January 2013.\n↑ 4.0 4.1 "Dance has its own language: Dr. Kanak Rele". Times of India.9April 2011. http://articles.timesofindia.indiatimes.com/2011-04-09/news-and-interviews/29400193_1_kathak-mohiniattam-dance-form। আহৰণ কৰা হৈছে: 27 January 2013.\n↑ 5.0 5.1 5.2 5.3 5.4 5.5 "'Dance has to serve more social causes'". The Hindu. 28 October 2010. http://www.thehindu.com/arts/dance/dance-has-to-serve-more-social-causes/article855038.ece। আহৰণ কৰা হৈছে: 27 January 2013.\n↑ "Dancing Queen — Dr.Kanak Rele". http://sitagita.com/working-women/women-achievers/dancing-queen-dr-kanak-rele.html। আহৰণ কৰা হৈছে: 27 January 2013.\n↑ 7.0 7.1 7.2 7.3 7.4 7.5 "Tryst with Mohiniyattam". The Hindu. 29 January 2006. http://www.hindu.com/mag/2006/01/29/stories/2006012900240500.htm। আহৰণ কৰা হৈছে: 27 January 2013.\n↑ "Lasya unlimited". The Hindu. 20 May 2010. http://www.thehindu.com/arts/dance/lasya-unlimited/article434214.ece। আহৰণ কৰা হৈছে: 27 January 2013.\n↑ "Art of evolution". The Hindu. 23 September 2010. http://www.thehindu.com/arts/dance/art-of-evolution/article790731.ece। আহৰণ কৰা হৈছে: 27 January 2013.\n↑ "Dance of peace". The Hindu. 28 November 2011. http://www.thehindu.com/todays-paper/tp-features/tp-metroplus/article2666492.ece। আহৰণ কৰা হৈছে: 27 January 2013.\n↑ VENKATACHALAM, JYOTHI (August 2007). DR. KANAK RELE IS A DISTINGUISHED DANCER-SCHOLAR. http://www.khaasbaat.com/aug2007/arts.htm.\n↑ "Kanak Rele honoured". The Hindu.7January 2005. http://www.hindu.com/fr/2005/01/07/stories/2005010702070800.htm। আহৰণ কৰা হৈছে: 27 January 2013.\n↑ "Dance-Drama by Dr Kanak Rele at Lionel Wendt". Daily News.6August 2012. http://www.dailynews.lk/2012/08/06/news60.asp। আহৰণ কৰা হৈছে: 27 January 2013.\n↑ "Padma Awards". pib. 29 January 2013. http://pib.nic.in/newsite/erelease.aspx?relid=91838। আহৰণ কৰা হৈছে: 29 January 2013.\n↑ Mohinī āṭṭam, the lyrical dance. https://books.google.com/books/about/Mohin%C4%AB_%C4%81%E1%B9%AD%E1%B9%ADam_the_lyrical_dance.html?id=OXfmAAAAMAAJ&redir_esc=y। আহৰণ কৰা হৈছে: 27 January 2013.\nWorldCat Identities (via VIAF): 79384687\n"https://as.wikipedia.org/w/index.php?title=কনক_ৰেলে&oldid=254782"ৰ পৰা অনা হৈছে\nএই পৃষ্ঠাখন ১৬ ডিচেম্বৰ, ২০২০ তাৰিখে ০৯:২৭ বজাত অন্তিম সংশোধন কৰা হৈছিল।


! Lakh Recruitment: ১ লাখ নিবনুৱাৰ সংস্থাপন ক'ত ? ক'ত,কেতিয়া সংস্থাপন দিব চৰকাৰে ? সৰৱ অখিল গগৈ– News18 assam\n১ লাখ নিবনুৱাৰ সংস্থাপন ক'ত ? ক'ত, কেতিয়া সংস্থাপন দিব চৰকাৰে ? বিধান সভা চৌহদত প্ৰতিবাদ অখিল গগৈৰ !\n১ লাখ নিবনুৱাৰ সংস্থাপন ক'ত ? ক'ত, কেতিয়া সংস্থাপন দিব চৰকাৰে ? বিধান সভা চৌহদত প্ৰতিবাদ অখিল গগৈৰ (Akhil Gogoi) ৷ অখিল গগৈৰ দাবী নিৰ্বাচনৰ পূৰ্বে প্ৰদান কৰা প্ৰতিশ্ৰুতি পূৰণ কৰক মুখ্যমন্ত্ৰী হিমন্ত বিশ্ব শৰ্মাই (Himanta Biswa Sarma) ৷\nLast Updated : December 24, 2021, 13:56 IST\nৰাজ্য চৰকাৰৰ পদ খালী আছে কিন্তু বিত্ত বিভাগে অনুমোদন দিব নোৱাৰে ৷ কিয়নো বিত্তীয় সংকটত অসম, অভিযোগ অখিল গগৈৰ ৷ মুখ্যমন্ত্ৰীয়ে ১ লাখ নিযুক্তি আৰু ২৬ লাখ কৰ্মসংস্থাপন কথা কৈছিল ৷ কিন্তু যোৱাকালি নিয়োগ মেলাত কি হ'ল সকলোৱে দেখিছে ৷ নিয়োগৰ নামত ব্যাপক অনিয়ম ৷ কালিৰ জৱ মেলাত কিমান পদ আছিল সেয়া প্ৰথমে মুখ্যমন্ত্ৰীয়ে ৰাজহুৱা কৰক ৷ অন্যথা জনতাৰ মাজত ভেকোভাওনা সৃষ্টি নকৰিবলৈ আহ্বান ৷ মুখ্যমন্ত্ৰী হিমন্ত বিশ্ব শৰ্মাই চাৰ্টাৰ ফ্লাইডত ঘূৰিলে নহ'ব ৷ ১০ মেৰ ভিতৰত ১ লাখ নিবনুৱাক চাকৰি আৰু ২৬ লাখক কৰ্মসংস্থাপন নিদিলে শান্তি থাকিব দিয়া নহ'ব চৰকাৰক, মন্তব্য অখিল গগৈৰ ৷ ইপিনে ৰাজ্যৰ প্ৰতিখন জিলাত CBSE স্কুল মুকলি কৰা সিদ্ধান্ত ৰাজ্য চৰকাৰৰ ৷ সেয়া কেতিযাও গ্ৰহণযোগ্য নহয় ৷ বিপৰীতে মাতৃভাষাৰ বিদ্যালয় মুকলি কৰক জিলাই জিলাই ৷\nFirst published: December 24, 2021, 13:56 IST\n1 lakhs recruitmentAkhil GogoiHimanta Biswa SarmaJob Mela


Candid Chronicles ..বিক্ষিপ্ত : মৰমৰ হীমা\nসেইদিনা তোক টিভিত দেখিলো, বৰ জোৰে দৌৰিলি বোলে। তাকে লৈ এইমখাৰ গা সাতখন আঠখন। ইহঁতৰ কাণ্ড দেখি মোৰ খঙে টিঙিচ টিঙিচ মাৰিছে, পিছে কাক কম, কোনে পতিয়াব? হেৰৌ তই ছোৱালী মানুহ হৈ পিথপীৰ মানুহসোপাৰ আগত দৌৰা ঢপলিওৱাখন কৰিব লাগেনে? ইচ ইচ! সৰুৰে পৰা তোক মই কি বুজালো? বাৰু এবললে মানি ললো, দৌৰিবলে মন গ’ল দৌৰিলি। ময়ো গাভৰু কালত ঘাটৰ পৰা পানী আনিবলে যাওতে কেতিয়াবা শিঙাল বলদ গৰুৱে খেদা ধৰিলে লৰ মাৰিছিলো, কবলেকে লাজ লগা কথা হলেও কৈছো। কিন্তু দৌৰোতে তইনো চেঙেলীয়া ল’ৰাৰ নিচিনাকে হাফ পেণ্ট আৰু গেঞ্জী কেলে পিন্ধিব লাগে? তহঁত তেনেই গুছিলি, লাজ মানৰ ভূ নোপোৱা হ’লি। হেৰৌ দৌৰিছ দৌৰ, কিন্তু ভালকৈ, আটিলকৈ মেখেলা ছাদৰ এজোৰ পিন্ধি দৌৰিলে নো কি ভূ-ভাৰস্ত খন তল গ’ল হেতেন? হে? আমাৰ ইচকুলৰ বছৰেকীয়া খেল-ধেমালিত মাষ্টৰনী বাইদেউ হঁতে দেখোন মেখেলা ছাদৰ পিন্ধিয়ে দৌৰ দিয়ে, তই নি চকুৰে দেখা নাইনে? তেনে? গাভৰু ছোৱালী এজনীৰ বদনাম ওলাবলে কেতেপৰ? আৰু তোৰ মোৰ শতৰুৰ জানো অভাৱ? কাইলে কোনোবাই কিবা এষাৰ কব, ঘপকৈ ৰাইজে এঘৰীয়া কৰি দিব, জুই পানী নিষেধ বুলিব, আমি কলৈ যাম? ভাৱিছ নে কেতিয়াবা? আন নেলাগে মই মৰিলে চাঙীখন দাঙিবলে মানুহ চাইটা কত পাম আমি? বছৰেকীয়া সকামটো কোন ভকতে কৰি দিব? নাই তহতে নুবুজ! মোৰ বুঢ়ীজনীৰ মুৰত সংসাৰৰ চিন্তাবোৰ বান্ধি দি তহত গোটেইসোপাই আওলাঙী কৰাত মছগুল।\nবাৰু যি হ’ল হ’ল, মোৰে শপত, এইবাৰৰ পৰা দৌৰিবলে মন গ’লে দৌৰিবি, কিন্তু মানুহৰ চকুৰ আঁৰ হৈ, কোনেও নেদেখাকে। আৰু পিন্ধা কাপোৰ সাজলৈ মন কৰিবি। ছোৱালী মানুহৰ লাজেই অলংকাৰ। মেখেলা ছাদৰজোৰ পিন্ধিলে ছোৱালী এজনীক কেনে ধুনীয়া লাগে, কেনে আবুৰ হয়, ৰাইজেও সজ সজ বোলে। এইবোৰ কথালে মন কৰিবৰ হল তোৰ।\nবাপেৰে মোক ক’লে বোলে তই ফিৰিঙি সোপাৰ দেশত আছগৈ, হে মোৰ গোঁসাই! সেই জাত পাত, খোৱা বোৱাৰ বিছাৰ নোহোৱা সেই অধইছ সোপাৰ মাজত তোৰ কি কাম? তাকো সিহঁতৰ আগত গা ঘেলাই দৌৰি ঢাপলি ফুৰিছ? দেশ খনত কি ধৰ্ম কৰ্ম বুলি বস্তুটো নোহোৱা হ’ল নেকি? মই শুনিছো সেইসোপাই বোলে গৰু গাহৰি সৱ খাই। আৰু তই তাতে মাহ মাহ ধৰি আছগৈ! মোক নো ইয়াকে চাবলৈ জীয়াই ৰাখিছে নে পৰভূৱে? হে হৰি, হে হৰি! এইবাৰ আহিলে পোনে পোনে মোৰ ওচৰলে আহিবি। মই গোঁসাই পৰভূৰ পৰা গংগাজল অকণ আনি থম, তাৰে গা পা ধুই, গোঁসাই সেৱা কৰিহে ঘৰ সোমাবি। নহ’লে মোৰ মৰা মুখ দেখিবি, কৈ দিলো।\nবাৰু এতিয়া সেইবোৰ বাদ, তোলৈ চিঠি লিখাৰ কাৰণটো বেলেগ। তোৰ মাৰ বাপেৰে সেইবোৰ বুজি নেপায়, গতিকে মই নক’লে কোনে কব, কোনে বুজাব? এই দৌৰা ঢপলিওৱা বহুত হ’ল, অজান ছোৱালী, নেজানি যি কৰিলি কৰিলি। এতিয়া মোৰ কথা শুনিব লাগিব তই। আজিৰ পৰা এইবোৰ বাদ, সমূখত মেট্ৰিক পৰীক্ষাটো আছে, আজিৰ পৰা পঢ়াত লাগ। যেনে তেনে মেট্ৰিকটো পাছ কৰিবই লাগিব। সময়ত চাকৰি কৰা ল’ৰা এটালে তোক গটাব পাৰিলেই মই শান্তিৰে মৰিব পাৰো। কিন্তু তই যদি মেট্ৰিকটোকে পাছ নকৰ, কোন চাকৰি কৰা ল’ৰাই তোক নিব? কচোন ক? ভাবিছনে এবাৰ? এতিয়া এইবোৰ ল’ৰা ধেমালি এৰি পঢ়াত মন দে, কথাতে কয় বোলে পঢ়ে, পঢ়াই ৰোৱে পাণ! জ্ঞানীলোকে এনেই এইবোৰ কথা কৈ যোৱা নাই, তহতে বুজিলেহে! চৰকাৰী চাকৰি থকা ল’ৰা এটালে সোমাব পাৰিলে তই আৰু মোৰ দৰে গেবাৰি খাটি জীৱন পাত কৰিব নেলাগে, মোৰ এতিয়া সেইটোহে চিন্তা।\nআজিলে এৰো। মোৰ কথাবোৰ এবাৰ ভাৱি চাবি, বুজি পালে তোৰে মংগল। ৰ, আৰু এটা কথা, কালি কোনে ক’লে জানো, তই বোলে এতিয়া প্ৰাগ’ত আছ। মই বৰ ভাল পালো শুনি। প্ৰাগজ্যোতিষপুৰ একেবাৰে মহাভাৰতৰ দিনৰে ঠাই, বশি‍ষ্ঠ মুণিয়ে তপস্যা কৰা ঠাই। সেইবোৰ ঠাইত ঈচৰৰ কৃপা আছে। মঠ মন্দিৰেৰে ভৰি আছে। সদায় এবাৰকৈ মন্দিৰলৈ যাবি। তেৰাক খাটিবি, যাতে তোলৈ চকু মেলি চায়, এইবোৰ ধিতিঙালি এৰিবলৈ তোক সুমতি দিয়ে।\nশেষত মৰম আৰু আশীৰ্বাদ লবি। বুঢ়ী মাৰক নেপাহৰিবি!\nPosted by abhijitK at 4:22 AM


সম্পাদকীয় (ভগৎ লাল দত্ত) - সাহিত্য ডট অৰ্গ\nসম্পদৰ বিতৰণ আৰু জনমূৰি বিকাশৰ ভেল্কিবাজি\nবিশ্বৰ সৰহভাগ সম্পদ আৰু ক্ষমতা তেনেই কম সংখ্যক মানুহৰ হাততে কুক্ষিগত হৈ থকা বুলি সততেই আক্ষেপ/বাদ-বিবাদ/প্ৰতিবাদৰ ঢৌ উঠি থাকে। (২০১০ চনৰ হিচাপত) আমেৰিকা যুক্তৰাষ্ট্ৰৰ ধনীৰ ক্ৰমানুসাৰে প্ৰথমৰ ১ শতাংশ লোকৰ হাতত দেশৰ মুঠ ব্যক্তিগত সম্পদৰ ৩৫.৪ শতাংশ আৰু পৰৱৰ্তী ১৯ শতাংশ লোকৰ হাতত ৫৩.৫ শতাংশ সম্পদৰ মালিকীস্বত্ব থূপ খাই আছে। বাকী থকা ৮০ শতাংশ লোকৰ হাতত মুঠ সম্পদৰ ১১ শতাংশহে বাকী ৰ’লগৈ। কেৱল আমেৰিকাতে নহয়, বিশ্বৰ অধিকাংশ দেশতে দৃশ্য একেই। উদাহৰণ স্বৰূপে, ভাৰতবৰ্ষৰ মুঠত ঘৰুৱা উৎপাদনৰ সিংহভাগো কেইশমান বণিকৰ হাতৰ মুঠিত। দেশৰ ৰাজনৈতিক অৰ্থনৈতিক নীতি নিয়ন্ত্ৰণৰ বাঘজৰীডালো আওপকীয়াকৈ এওঁলোকৰে হাতত বুলি অভিযোগ উত্থাপিত হয়। সময়ৰ প্ৰশ্ন আহি পৰে, “এশ বেপাৰীৰ বেপাৰ আৰু চুপাৰ প্ৰফিটৰ যোগেদি এই দেশৰ উন্নতি হ’ব নে বাকী এশ বিশ কোটিৰ উন্নতিৰে দেশ চুপাৰ পাৱাৰ হ’ব?”\nঅসমীয়া ভাষাত আটাইতকৈ বেছি ব্যৱহৃত হোৱা শব্দটো হৈছে “আৰু”। ইয়াৰ পিছতে আছে “এই” আৰু “কৰি”। দুই লাখতকৈও অধিক অসমীয়া বাক্যৰ (প্ৰায় ২৬ লাখ শব্দৰ) ওপৰত তেজপুৰ বিশ্ববিদ্যালয়ত চলোৱা এটা অধ্যয়নত এই শব্দ তিনিটাৰ ব্যৱহাৰৰ সংখ্যা আছিল ক্ৰমে ৪৬,৫৭৭, ২২,৮০৯ আৰু ১৫,৯১৬ বাৰ। ইংৰাজী ভাষাত বহুল ব্যৱহৃত শব্দৰ ক্ৰমত প্ৰথম তিনিটা হৈছে the, of, আৰু and। আমেৰিকা যুক্তৰাষ্ট্ৰৰ ব্ৰাউন বিশ্ববিদ্যালয়ৰ দ্বাৰা সংকলিত ১০ লাখতকৈও বেছি শব্দৰ আধুনিক আমেৰিকান ইংৰাজী ভাষাৰ পাঠ্য কোষত ইহঁতৰ ব্যৱহাৰৰ সংখ্যা ক্ৰমে ৬৯,৯৭১, ৩৬,৪১১ আৰু ২৮,৮৫২। সাহিত্য.অৰ্গৰ জুলাই-২০১৩ সংখ্যালৈকে প্ৰকাশিত মুঠ চৌবিশটা সংখ্যাৰ সম্পাদকীয় বোৰৰ ছাব্বিশ হাজাৰতকৈও বেছি শব্দৰ মাজত আটাইতকৈ বেছি ব্যৱহৃত শব্দবোৰৰো প্ৰথম কেইটা হৈছে “আৰু” (৩০৬ বাৰ), “এই” (১৮৫ বাৰ), “আমাৰ” (১৪৯ বাৰ), “কৰি” (১৪৬ বাৰ)।\nশব্দ গণনাৰ সংখ্যাৰ অথাই সাগৰত কাৰোবাক মেলি দিয়াৰ ইয়াত কোনো উদ্দেশ্য নাই। কিন্তু সংখ্যাবোৰলৈ অলপ মনোযোগ দি চালে এটা সামঞ্জস্য দেখিবলৈ পোৱা যায়। ভাষা, পৰিস্থিতি নিৰ্বিশেষে ব্যৱহাৰৰ হাৰৰ হিচাপত শব্দবোৰ ক্ৰমানুসাৰে সজালে এটা পাৰিসাংখ্যিক চানেকিয়ে ধৰা দিয়ে। পাৰিসাংখ্যিকভাৱে, আটাইতকৈ বহুলভাৱে ব্যৱহৃতটোৰ ব্যৱহাৰ দ্বিতীয় স্থানৰটোৰ দুগুণ, তৃতীয় ক্ৰমৰটোৰ তিনিগুণ, ইত্যাদি। অইন কথাত, ব্যৱহাৰৰ হাৰ ক্ৰমাংকৰ ব্যস্তানুপাতিক। এই চানেকিটোক হাৰ্ভাৰ্ড বিশ্ববিদ্যালয়ৰ ভাষাতত্ববিদ জৰ্জ জিফ্ (George Kingsley Zipf)-ৰ নামেৰে জিফৰ সূত্ৰ বোলা হয়।\nসমগোত্ৰীয় পৰিঘটনা ভৌগোলিক-ৰাজনৈতিক সীমাৰেখা নিৰ্বিশেষে বিশ্বৰ বিভিন্ন দেশৰ নগৰাঞ্চলৰ জনসংখ্যা ভিত্তিক ক্ৰমৰ ক্ষেত্ৰটো দেখা যায়। জনসংখ্যাৰ হিচাপত দেশ এখনৰ আটাইতকৈ ডাঙৰ অঞ্চলটোৰ জনসংখ্যা, দ্বিতীয় স্থানৰটোৰ দুগুন, তৃতীয় স্থানৰ তিনিগুণ। ভাষাত শব্দৰ ব্যৱহাৰৰ হাৰৰ ক্ৰম আৰু জনসংখ্যাৰ ভিত্তিক নগৰাঞ্চলৰ ক্ৰমৰ দৰে পৰস্পৰৰ মাজত কোনো সংযোগ নথকা পৰিঘটনাবোৰে এনেধৰণৰ একে চানেকি কিয় দেখুৱায়? আমি নাজানো। কিন্তু এটা কথা জানো যে, ভাষাত শব্দৰ ব্যৱহাৰ নাইবা নগৰাঞ্চলত জনবসতি কোনো পূৰ্বপৰিকল্পিত আঁচনি/নিয়ম অনুসৰণ কৰি সংগঠিত হোৱা নাই। এইয়া প্ৰণালীটোৱে স্ব-বিৱৰ্তনৰ মাজেৰে লাভ কৰা এক ধৰ্মহে। এই পৰিঘটনা কেৱল ভাষা, জনসংখ্যা আদিতে সীমিত নহয়। স্বয়ং-সংগঠিত হোৱা বহুবোৰ প্ৰণালীতে এই পৰিঘটনা লক্ষ্য কৰা হৈছে।\nমানৱ সমাজত ক্ষমতা আৰু সম্পদৰ বিতৰণ প্ৰণালীও এনে পৰিঘটনাৰ বাজ নহয়। অধ্যয়নক্ষেত্ৰ সাপেক্ষে এই পৰিঘটনাটোক ৮০/২০ সূত্ৰ, পাৰেটোৰ সূত্ৰ (Pareto’s principle), ঘাতাংক সূত্ৰৰ বিতৰণ (power law distribution), দীঘল নেজীয়া বিতৰণ (long tail distribution), বেনফোৰ্ডৰ সূত্ৰ (Benford’s law) বুলিও জনা যায়। এই পৰিঘটনাৰ আটাইতকৈ হোজা বাখ্যা এয়ে যে, কোনো পৰিঘটনাৰ ৮০% ফলাফল, ২০% কাৰকৰ পৰাই আহে। ভাষা এটাত ৮০ শতাংশ ব্যৱহৃত হয় ভাষাটোৰ কুৰি শতাংশ শব্দ। কোনো ব্যৱসায়ৰ ৮০ শতাংশ উপাৰ্জন ২০ শতাংশ গ্ৰাহকৰ পৰা আহে। ইন্টাৰনেটৰ ৮০ শতাংশ তথ্যৰ যাতায়ত ২০ শতাংশ জালস্থানলৈহে যায়। মুঠ নিৰ্মাণ হোৱা চিনেমাৰ ২০ শতাংশই চলচিত্ৰ উদ্যোগে উপাৰ্জন কৰা মুঠ ধনৰ ৮০ শতাংশ উপাৰ্জন কৰে। ইটালীয় অৰ্থনীতিবিদ ৱিলফ্ৰেডো পাৰেটো (Vilfredo Pareto)ৱে অধ্যয়ন কৰি পোৱা মতে, ১৯০৬ চনত ইটালীৰ ৮০ শতাংশ ভূমিৰ মালিকীস্বত্ব মুঠ জনসংখ্যাৰ ২০ শতাংশ লোকৰ হাতত আছিল। পাৰেটোৱে তেওঁৰ বাগিছাতো ২০ শতাংশ মটৰ মাহৰ চিৰাৰ পৰাই মুঠ উৎপাদিত মটৰ মাহৰ ৮০ শতাংশ উৎপাদিত হোৱাটো পৰ্যবেক্ষণ কৰিছিল। প্ৰথমতেই উল্লেখ কৰা (২০১০ চনত) আমেৰিকাৰ ২০ শতাংশ লোকৰ হাতত দেশৰ মুঠ সম্পদৰ ৮৯ শতাংশৰ অধিকাৰ থকাটো নাইবা ভাৰতৰ মুঠ ঘৰুৱা উৎপাদনৰ সিংহভাগ আৰু নীতি-নিৰ্ধাৰণৰ বাঘজৰী কেৱল এমুঠিমান লোকৰ হাতত থকাটো এই সূত্ৰৰ অচিলাত মুঠেও অস্বাভাৱিক নহয়। সম্পদ আৰু ক্ষমতাৰ বিতৰণ ‘প্ৰাকৃতিক ভাৱেই পক্ষপাতদুষ্ট’।\nঘাতাংক-সূত্ৰ নাইবা দীঘল নেজীয়া বিতৰণৰ নিয়ম অনুসৰি কোনো এটা প্ৰণালীৰ চূড়ান্ত পৰিঘটকবোৰে (সম্পদশালী ব্যক্তি, বৃহত্তম ৱেবছাইট, সৰ্বাধিক ব্যৱহৃত শব্দ) সেই প্ৰণালীৰ ওপৰত প্ৰভূত্ব বিস্তাৰ কৰে, অইনবোৰৰ প্ৰভূত্বৰ মাত্ৰা অতি কম অন্তৰালতে সোঁ-সোঁৱাই কন্দৰিত হয়। বিশ্বৰ প্ৰথম দহজন সম্পদশালী ব্যক্তিৰ সম্পত্তিৰ পৰিমাণ, তাৰ পিছৰ দহজনতকৈ কেইবাগুণে বেছি, দ্বিতীয় দহজনৰ মুঠ সম্পত্তি তৃতীয় দহজনতকৈ কেইবাগুণে বেছি, তৃতীয় দহজনৰো চতুৰ্থ দহজনৰ তুলনাত…..আৰু শেহৰ সকলৰ বাবে একেলগে দীঘলীয়া শাৰীপাতি মজিয়াত বহাৰ বাদে একো বাকীয়েই নাথাকেগৈ। ভাষাত শব্দৰ ব্যৱহাৰ নাইবা ৱেবছাইটৰ ক্ষেত্ৰতো পৰিস্থিতিটো একেই।\nদৈনন্দিন জীৱনত আমি কি দেখোঁ? ধৰক, ভাৰতীয় মানুহৰ গড় উচ্চতা প্ৰায় ১৬৫ ছেন্টিমিটাৰ। বাটে-ঘাটে ঘপককৈ যিকোনো মানুহ এজনক ধৰি তেওঁৰ উচ্চতা জুখিলে, বেছি সংখ্যক লোকৰে উচ্চতা গড়মানৰ ওচৰে পাজৰে ওলাব। গড় মানতকৈ অতি বেছি বা অতি কম উচ্চতাৰ লোক পোৱাৰ সংখ্যা গড়মানৰ ওচৰ-পাজৰৰ উচ্চতাৰ লোকৰ সংখ্যাৰ তুলনাত (নাইবা তেনে ব্যক্তি পোৱাৰ সম্ভাৱনা) নিচেই তাকৰ। এটা অঞ্চলৰ লোক সকলৰ উচ্চতাৰ মাপবোৰ উচ্চতা বনাম সেই উচ্চতাৰ লোকৰ সংখ্যাৰ বাৰংবাৰতা লেখ হিচাপে আঁকিলে এটা ঘণ্টাকাৰ আকৃতি পোৱা যায় (পৰিসংখ্যা বিজ্ঞানত গাউছীয় বিতৰণ বোলে)। এই ঘন্টাটোৰ শীৰ্ষ হৈছে নিৰীক্ষণটোৰ গড়মানত আৰু গড়মানৰ পৰা যিমানে আঁতৰি যোৱা যায়, তেনে নিৰীক্ষ (অতি বেছি বা অতি কম উচ্চতাৰ ব্যক্তি) পোৱাৰ সম্ভাৱনা কমি যোৱা সূচায় (ঘন্টাৰ শীৰ্ষৰ পৰা আঁতৰলৈ বক্ৰীয়ভাৱে বৃত্তাকাৰ পৰিসীমাৰ সমতললৈ নামি যায়)। কেৱল মানুহৰ উচ্চতাৰ ক্ষেত্ৰতে নহয়, ৰাজপথত চলাচল কৰা গাড়ীৰ দ্ৰুতি, কাৰ্যালয়লৈ যোৱা মানুহৰ কামলৈ ওলোৱাৰ সময়, মানুহে দিনটোত খোৱাবোৱা কৰাৰ পৰিমাণ, একে পৰিবেশৰ একেজাতৰ সমবয়সীয়া নিগনিৰ ভৰ, একেজাতৰ সমবয়সী গছৰ উচ্চতা, …. অনেকবোৰ নিৰীক্ষণেই একোটা গড়মান আৰু গড়মান সাপেক্ষে বিস্তাৰ (ধৰক, গাউছীয় বিতৰণ ঘণ্টাটোৰ বেধ)ৰ উল্লেখেৰে একোটা বিতৰণ বিধিৰে বাখ্যা কৰিব পাৰি।\nসম্পদ আৰু ক্ষমতাৰ দীঘল নেজীয়া বিতৰণে দৈনন্দিন জীৱনত দেখি থকা গড়মান সাপেক্ষ বিতৰণ বিধি মানি নচলে। এই বিতৰণ কোনো গড়মান সাপেক্ষে (ঘন্টাৰ শীৰ্ষৰ দৰে) থূপ খাই দুয়োদিশে সমানে বিস্তাৰিত নহয়। একেদৰে, সাধাৰণতে হৈ থকা শ শ সৰুসুৰা ভূমিকম্পৰ (বিশ্বাস কৰক বা নকৰক গোটেই পৃথিৱীত দৈনিক কেইবাশও ভূমিকম্প হয়, বেছিভাগেই অৱশ্যে সাগৰত) সমূহীয়া প্ৰভাৱতকৈ এটা অতি উচ্চ প্ৰাৱল্যৰ (চুনামী সৃষ্টি কৰিব পৰা) ভূমিকম্পৰ প্ৰভাৱ বহুগুণে বেছি। সৌৰপৃষ্ঠৰ পৰা উদ্গীৰিত একোটা বৃহৎ সৌৰপ্ৰভা, দৈনিক হৈ থকা অগণন সৰু সৰু সৌৰপ্ৰভাতকৈ বেছি প্ৰভাৱ বিস্তাৰী। একেই কথা, চন্দ্ৰ কলংকৰ আকাৰৰ পৰা, বিজ্ঞান সাহিত্যৰ প্ৰসংগপঞ্জীত উদ্ধৃতিৰ সংখ্যাৰ পৰা নগৰ-চহৰৰ জনসংখ্যালৈকে।\nদীঘল নেজীয়া বিতৰণ বিধিৰ প্ৰণালীবোৰত ‘গড়মান’ৰ ধাৰণাটো চূড়ান্ত অবান্তৰ, কাৰণ এইটোৱে একো নুসূচাই। গাণিতিকভাৱে এনে প্ৰণালীৰ গড়মান সু-সংজ্ঞাবদ্ধই নহয় (অপসাৰী)। তথাপি জনমূৰি ‘গড়’ সম্পদ নাইবা দেশৰ জনমূৰি ‘গড়’ আয় দেশৰ প্ৰগতিৰ সূচক বোলা ধাপ্পাবাজ ধাৰণাটো চলিয়েই আছে। সম্পদ বা আয়ৰ তথাকথিত গড় মানে দেশৰ জনসাধাৰণ কোন কিমান সম্পদশালী নাইবা সম্বলহীন সেইটো সূচাব নোৱাৰাততো নোৱাৰেই, সামগ্ৰিক অৱস্থাটোৰ বিষয়েও আচলতে কোনো ছবি দাঙি নধৰে। চকুত ধূলি দিয়াৰ বাহিৰে।\nদেশৰ প্ৰগতিৰ সূচক হিচাপে ব্যৱহৃত ৰাশি এটাৰ বিষয়ে কিছু তথ্যৰ আলোচনাৰে, স্বাধীনভাৱে নকৈ কিছু কথা চিন্তা কৰাৰ খোৰাক লৈ, দেশৰ ৬৭তম স্বাধীনতা দিৱসৰ দিনা জনগণৰ আজি আৰু কাইলৈৰ বাবে তেওঁলোকৰ “আজি”বোৰক বিসৰ্জন দিয়া সকলৰ প্ৰতি শ্ৰদ্ধাঞ্জলি জনাইছোঁ।\n← স্বাধীনতা দিৱসৰ অনুভৱ\nবিশ্বাস (অয়ন উত্তম) →\nসাহিত্য ডট অৰ্গত এতিয়ালৈকে পঢ়া শ্ৰেষ্ঠ সম্পাদকীয় । অলপ অচৰ সাল-সলনি কৰি লেখাটো কোনোবা আগশাৰীৰ আলোচনীত প্ৰকাশ কৰাৰ ব্যৱস্থা কৰিব লাগে ।\nদীঘল নেজীয়া বিতৰণ বিধিৰ পৰা আৰম্ভ কৰি সকলোতকৈ বহুল ব্যৱহৃত অসমীয়া শব্দৰ পৰা ভাৰতৰ স্বাধীনতা দিৱসলৈকে – এয়া আছিল এক ‘এক্সক্লুছিভ’ সম্পাদকীয় বাৰ্তা। কি পৰিস্থিতিত পৰি আপুনি এই সম্পাদকীয় লিখিব লগা হ’ল সেয়া নকল’ৱেই যেনিবা ।\nতথ্যগধুৰ সম্পাদকীয়। বহু নজনা কথা জানিলো। সম্পাদক ডাঙৰীয়ালৈ অশেষ ধন্যবাদ।\nব্যতিক্রমি সুন্দৰ সম্পাদকীয় ভাল লাগিল……keep it up Bhagat Lal daa\nপৰিসংখ্যা বিজ্ঞানৰ ভিত্তিত সাধাৰণ পঢ়ুৱৈৰ বাবে লেখা এনে লিখনি প্ৰথম পঢ়িলো৷ প্ৰথমতে একো তলা-নলা পোৱা নাছিলো কিনো ক’ব বিচৰা হৈছে৷ সাধাৰণ ৰাইজে সহজে হজম কৰিবলৈ অলপ অসুবিধা হব পাৰে৷\nঅতি উন্নত মানৰ লেখা৷\nজনতাক শিক্ষিত কৰে এনে ধৰণৰ লেখাসমূহেই। উক্ত তথ্যবোৰ আৰু সেইবোৰৰ উপযুক্ত বিশ্লেষণ প্ৰণালী– যিবোৰে প্ৰকৃত বাস্তৱসন্মত দৃষ্টিভংগী গ্ৰহণ কৰাত সহায় কৰে সেইবোৰৰ সম্পৰ্কে ৰাজনৈতিক নেতা তথা বিশ্লেষকসকলে স্ব-স্বাৰ্থৰ খাটিৰত প্ৰকাশ নকৰি জনসাধাৰণক আভুৱা ভাঁৰিব পৰা বক্তব্য আগবঢ়াই থাকে। বহু সময়ত এনেধৰণৰ বিশ্লেষণ সহজবোধ্য নোহোৱাটোকে আহিলা হিচাপে লৈ, লেখকে কোৱাৰ দৰে তেওঁলোকে “ধাপ্পাবাজ ধাৰণাবোৰ” প্ৰচাৰ চলাই থাকিবলৈ সক্ষম হয়। সেয়েহে এইধৰণৰ সকলোশ্ৰেণীৰ পাঠকক উদ্দেশ্যি লেখা প্ৰবন্ধবোৰৰ জড়িয়তে বিষয়-বস্তুবোৰৰ সম্পৰ্কে ৰাইজক সজাগ কৰা সহজসাধ্য হয়। এটা সুন্দৰ প্ৰবন্ধ উপহাৰ দিয়া বাবে এই সংখ্যাৰ সম্পাদক ভগৎ লাল দত্ত ডাঙৰীয়াক ধন্যবাদ জনালোঁ।\nA magnificent write-up. Thanks so much Bhagat Da, for giving us suchasuperb pool of thoughts which is so rare these days. What touched me is the line “সম্পদ আৰু ক্ষমতাৰ বিতৰণ ‘প্ৰাকৃতিক ভাৱেই পক্ষপাতদুষ্ট’।”\nভাল পালো ককাইদেউ ৷ মোৰ মতে পৰিসংখ্যাৰ কাৰাজিয়ে সমস্যাক নতুন দিশলৈ লৈ যোৱাৰ প্ৰৱণতা অতি ভয়ংকৰ ৷নতুন চিন্তাৰে আগবঢ়োৱা লেখাটোৱে মোক চিন্তাৰ অন্য পথ দেখুৱাইছে ৷ ভাল অধ্যয়নৰ জড়িয়তে সমাজখনক নতুন পথ দেখুৱাৰ দ্বায়িত্ব আমাৰ ৷আপোনাৰ কলমৰ পৰা এনে লিখনিৰ আশা কৰিলো ৷\nMridul Bez Boruah\nপঢ়ি ভাল লগায় নহয় , বিশ্লেষণ প্ৰণালীত অভিভূত হ’লো । এনে ধৰণৰ লিখনি পাই থাকিলে আপোনাৰ লিখনি\nপাই থাকিবলৈ আপোনাক মাজে মাজে আমনি কৰি থাকিলে বেয়া পাব নেকি? আশা কৰিছো আমাক এনেধৰণৰ\nতথ্যপূৰ্ণ লিখনিৰে সোৱাদ দি থাকিব ।\nপ্ৰশংসনীয় সম্পাদকীয়..পঢ়ি বহুত ভাল লাগিল।.ধন্যবাদ ভগৎ দা।\nতত্ত্বগত ধাৰণাসমুহ আৰু বাস্তৱ পৰিস্থিতিৰ মাজত সম্পৰ্ক অতি মনোগ্ৰাহী হৈছে আপোনাৰ সম্পাদকীয়টোত।\nWas never good with numbers…sorry but cudnt finish it. Numbers scare me…\nএটি অতি উচ্চমানৰ সম্পাদকীয়। প্ৰথমাৱস্থাত অলপ দুৰ্বোধ্য যেন লাগিলেও সকলোৱে লেখাটো পঢ়া উচিত। তথ্যগধুৰ আৰু ব্যতিক্ৰমী সম্পাদকীয়টোৰ বাবে ভগৎ লাল দত্তলৈ আন্তৰিক অভিনন্দন আৰু ধন্যবাদ।\nকেতিয়াও ক’তো আলোচনা নোহোৱা বহু কথাকেই সম্পাদকীয়টোৰ মাজেৰে কম কথাত উল্লেখ কৰিছে৷ কথাখিনিয়ে পাঠকক নতুন চিন্তাৰ বাট কাটি দিছে৷ ভৱিষ্যতলৈ সম্পাদকৰ পৰা এনে লেখা আশা কৰিলোঁ৷\n“‘গড়’ সম্পদ নাইবা দেশৰ জনমূৰি ‘গড়’ আয় দেশৰ প্ৰগতিৰ সূচক বোলা ধাপ্পাবাজ ধাৰণাটো চলিয়েই আছে। সম্পদ বা আয়ৰ তথাকথিত গড় মানে দেশৰ জনসাধাৰণ কোন কিমান সম্পদশালী নাইবা সম্বলহীন সেইটো সূচাব নোৱাৰাতটো নোৱাৰেই, সামগ্ৰিক অৱস্থাটোৰ বিষয়েও আচলতে কোনো ছবি দাঙি নধৰে। চকুত ধূলি দিয়াৰ বাহিৰে।” পৰিসাংখ্যিক পদাৰ্থবিজ্ঞান লগাই দিলেacivation energyপাবলৈ বহুত দূৰ ৷ আমি আকৌ স্ফটিকীয় অধ্যয়নত (crystallography) এইবোৰক বেকগ্ৰাওণ্ড বুলি বিয়োগহে কৰো ৷ ২২ টকা, ২৭টকা, ৩২ টকা এইবিলাক বেকগ্ৰাওণ্ডহে ৷ ভাল এসেকা দিছে দেই ৷\nএক কথাত সুন্দৰ বিশ্লেষণ৷ চৰকাৰী তথ্যৰ চমকৰ স্বৰূপ উদঙাই দিয়াৰ এই ঈৰ্ষণীয় কৌশলৰ আঁৰত থকা সম্পাদকৰ গভীৰ অধ্যয়নে মুগ্ধ কৰিছে৷ এই বিষয়টিক কেন্দ্ৰ কৰি অধিক বিস্তৃত আলোচনা আশা কৰিলোঁ৷\nচিন্তাসমৃদ্ধ সম্পাদকীয়। পঢ়ি বহুত ভাল লাগিল। আনক পঢ়িবলৈ দিলো।\nলেখাটো পঢ়ি মুগ্ধ হ’লো, যিকোনো অনলাইন আলোচনীৰ এতিয়ালৈকে ম‍ই পঢ়া সকলোতকৈ সুন্দৰ সম্পাদকীয়|\nমোৰ কিছু খোকোজা থাকিল।কাৰণ ইয়াত অৰ্থনীতিৰ পুজিবাদী ধাৰণাটো দেখুওৱা হৈছে।আপুনি কৈছে যে–উল্লেখ কৰা (২০১০ চনত) আমেৰিকাৰ ২০ শতাংশ লোকৰ হাতত দেশৰ মুঠ সম্পদৰ ৮৯ শতাংশৰ অধিকাৰ থকাটো নাইবা ভাৰতৰ মুঠ ঘৰুৱা উৎপাদনৰ সিংহভাগ আৰু নীতি-নিৰ্ধাৰণৰ বাঘজৰী কেৱল এমুঠিমান লোকৰ হাতত থকাটো এই সূত্ৰৰ অচিলাত মুঠেও অস্বাভাৱিক নহয়। সম্পদ আৰু ক্ষমতাৰ বিতৰণ ‘প্ৰাকৃতিক ভাৱেই পক্ষপাতদুষ্ট’।….এয়া একপক্ষীয় বিশ্লেষন যেন লাগিল।সমাজবাদী অৰ্থনীতিয়ে এই সংজ্ঞা নিশ্চয় দাঙি নধৰে।ৰাষ্ট্ৰৰ নিয়ন্ত্ৰনত প্ৰত্যক্ষ উত্পাদন অৰ্থাত্ উত্পাদনৰ আহিলা বা উপায়বোৰ প্ৰত্যক্ষভাবে ৰাষ্ট্ৰৰ মালিকানাধীন হলে সেই উত্পাদনৰ ফল গৰিষ্ঠসংখ্যকৰ হাতলৈ যায়।তেতিয়া দেশৰ মুঠ সম্পদৰ সৰহভাগ এমুঠি লোকৰ হাতলৈ যোৱা প্ৰশ্ন নাহে। আদিম সাম্যবাদী সমাজতো উত্পাদনৰ ফল সমূদায় মানব গোটটোৱেই সমানে ভোগ কৰিছিল।সমূহিয়া উত্পাদন সমূহিয়া ভোগ।কিন্তু পুজিবাদী ব্যৱস্থাত উত্পাদনৰ সমূহ উপায় মুষ্টিমেয় ব্যক্তিৰ মালিকাধীন।ফলত সম্পদ আৰু ক্ষমতা পক্ষপাতদুষ্ট।অপুজিবাদী বিকাশ সম্পৰ্কত মাও ছে তুঙে ও তেনেকৈ কৈছিল।কিতাপবোৰ মোৰ হাতত নাই।ইয়াতকৈ বহুল বাখ্যা কৰিবলৈ মই অপাৰগ।এটা কথা ঠিক অপুজিবাদী বিকাশৰ সমাজবাদী ধাৰাই কিন্তু বিতৰনৰ সূত্ৰ অন্যভাবে দিয়ে।